
PRAEFATIO 



Et nobis amoena 
subridet Camena. 

Cum auctor aliquot abhinc annis carmina sua Latina bi- 
bliopolae cuidam, ut ea imprimeret et ederet, obtulisset, 
ab eo verbis Persii satirici interrogatus est : < Quis leget 
haec ? > Poeta quoque nescivit. Sed interea inopinatus illius 
libelli successus utrumque docuit numerum amicorum 
Latinitatis et Camenae multo maiorem esse, quam hic 
et ille putaverat. Qua re iusta esse puto, quae Theodorus 
Mommsen anno 1905 scripsit: < Communi ad levitatem 
educationi linguae Latinae scientiam diutissime resistere 
posse apparet.) 

Attamen aliud est anthologiam poesis Latinae nostris 
temporibus componere. Editor, cum hoc munus aggredi 
auderet, certe non ignorabat singula mira capita sui ipsius 
similia ubique terrarum esse, quae nobili, sed obsoletae, 
ut videbatur, arti versus Latinos faciendi se dediderunt. 
Numquam autem credidit huius generis tot esse viros, quot 
appellationi eius < AdPoetas Latinos > 1 responderunt. Epi- 
stolae ei allatae non solum facultatem anthologiam cora- 
ponendi dederunt, sed etiam copiamsigillavehicularia col- 
ligendi fecerunt. Accepit enim ex omnibus paene terris, in 
quibus Latinitas colitur, tot carmina cuiusvis generis, ar- 
gumenti formaeque, ut circuitus huic libro defmitus ei 
necessitatem restrictissime deligendi imponeret. 

Haec autem sunt verba appellationis nostrae: <Ab Hel- 
vetico quodam editore librorum invitatus ad libellum car- 

1 <VitaLatina> Avennionensiet <Palaestra Latina> Barcinonensi 
divulgata. 



5 



minum Latinorum huius aetatis componendum omnes 
appello poetas, ut me adiuvent. Grata sunt carmina cuius- 
vis argumenti, aut veteris aut novi, cuiusvis formae, aut 
metricae aut rhythmicae, si angustum utique modum non 
egrediuntur, qui singulis partibus in corpusculo circa cen- 
tum paginas comprehente impositus est. 

Laudandus atque cooperatione omnium dignus esse 
mihi videtur ille redemptor hbrorum his temporibus 
promptus ad tale opus privatis sumptibus edendum et 
pervulgandum. Quomodo humanitatis et cultus occiden- 
tahs unitas elegantius nobihusque tali libello significari 
possit? 

Omnes igitur haec legentes vel audientes poetas atque 
Latinitatis amicos rogo, ut aut propria carmina mittant 
aut poetas Latinos, quorum nomina operaque incepto 
nostro decori fore putant, nominent iUi, qui iam nunc 
gratias maximas agens subscripsit ... > 

Editor persuasum quidem habet se clarissimos poetas 
Latinos convocasse ; neque vero fortuitas res in congeren- 
dis poetis multum valuisse infitiatur. Quotus quisque illo- 
rum, qui Camenae clam aut palam serviunt, appellatio- 
nem nostram conspicatus est? Quot ei responderunt ? 
Quot, qui nobis ignoti sunt, alicubi latent? Nonne do- 
cet proverbium Latinum : < Saepe summa ingenia in oc- 
culto latent ? > Hoc me consolor, quod aditus ad secundam 
huius libri editionem omnibus ingeniis nondum notis 
patebit. 

Regulae ab editore adhibendae ut totum genus carmi- 
num sacrorum excludere iubent, ita poemata auctorum 
iam non viventium, versus rebus nimis privatis dedicatos, 
translationes ex ahis sermonibus depromptas. Illico vero 

cditor confiteri debet se in suis regulis aliquoties peccasse. 
Cui rei lectorcm indulturum et rationes probaturum esse 
puto : 

Quis lectorum huius libri nomen nesciat Hermanni 
Weller, illius Musarum sacerdotis Tubingensis, cuius poe- 
matain Certamine Hoeufftiano Amstelodamensi per mul- 
tos annos innumeris aureis praemiis aut magnis laudibus 
ornata sunt? Weller noster, paucis abhinc annis mortuus, 
poesis Latinae Nestor fuit, praeterea popularis Suebicus 
atque mentor et amicus editoris. Nonne dignus est ille no- 
bilissimus vir et poeta ingeniosissimus, cuius hoc quoque 
loco recorder? Res Iosephi Cochez, poetae Belgici, simi- 
liter se habet: certe nos decet Iosephi Ijsewijn-Jacobs olim 
professorem et ipsum mortuum hanc in illustrem societa- 
tem cooptare, qua re etiam Belgicae loculus in Parnaso 
nostro adsignatur. 

Quod ad tertium peccatum pertinet, lector hunc librum 
in Helvetia editum esse consideret. Quae amoena et culta 
regio poetis Latinis his temporibus carere videtur - <Hel- 
vetia non cantat>, amicus Helveticus mihi dixit. Quo 
maiore gaudio imbutus nomen Petri Wiesmann, civis 
Confoederationis Helveticae, his paginis inserui, quod eius 
secundum Guilelmum Busch et Christianum Morgen- 
stern translationes ingenio arteque haud paucis carniinibus 
more scholastico factis praestant. 

Quamquam secundum illas nostras regulas ab initio 
multa poemata recusare cogebar, restabat pars maior illo- 
rum, quorum quidque diligenter examinandum erat, si 
argumento, forma, circuitu responderet proposito nostro. 
Hoc autem propositum id spectabat, ut varietati, viriditati, 
perspicuitati et universi operis et singularium partium sa- 

tisfieret. Ita nonnulla carmina cuni his conditionibus non 
congruentia stilo rubro editoris oppressa sunt. Alia, quam- 
quam satis idonea videbantur, tamen omissa sunt, quia, ne 
nimis multis similitudinibus aut repetitionibus lectores fa- 
tigarentur, periculum erat. Ideo lector caveat, ne nostrum 
thesaurum perfectione artificiali solum metiatur ; inveniet 
scilicet permulta poemata praestantissima, quae se ipsos 
composuisse optimos et elegantissimos vates et antiquitatis 
et medii aevi non pudeat. 

Hoc libro editor universalitatem Latinitatis demonstrare 
conatus est non solum varietate materiae, quae poetice 
tractata est, sed etiam diversitate nationum, e quibus poe- 
tae nostri orti sunt. Simulque manifestare studuit, quanta 
vis singulos homines et populos una voluntate sententia- 
que coniungendi Latinitati inesset. Sic eximio cum gaudio 
Romani Ciesiulevicz Dunensis vocem ex regione Baltica 
nobis advenientem exaudimus : 

Semper es Europae dignissima laude corona, 
nam populos omnes coniungis, lingua Latina! 

Itaque editori semper deliberandum erat, quae carmina, 
dummodo cum arte aliquantum congruerent, ad has quo- 
que propositiones apta essent. Ne igitur doleant fratres 
nostri in Vergilio, quod nomina eorum fortasse non eo 
modo, quem cupiunt, aut nullo modo producuntur ... 

Quam multas ac varias res haec carmina amplectantur 
et celebrent, lector ex titulis ipsis poematum intelleget. 
Thesaurus noster pertinet ad vetera et nova, magna et 
exigua, seria et iocosa, privata et publica, profunda et nu- 
galia. A rebus mythologicis et historicis usque ad harpasti 
ludum (<football>, ut Angli dicunt), a reverentia priscae 

Camenae tributa usque ad strepitum autocinetis effectum 
et ad discos illos sonantes, ab vetustissima, insanabili mor- 
bo amoris usque ad aquosam curam Kneippianam nihil 
deesse puto, neque ullum animi motum neque vitae sta- 
tum esse opinor, quin speculum magicum nostrum fideli- 
ter reddat. 

Quod lingua Latina ad percipiendas vel recentissimas 
res satis apta est, sive amplificando principalem verborum 
sententiam, sive pariendo vocabula nova, id forsitan mi- 
nus admirabile videtur, quam quod ea novos spectandi, 
sentiendi, cogitandi modos, qui ut nobis proprii, ita ab ho- 
minibus antiquitatis alieni fuerunt, traditis et usitatis vo- 
cibus exprimere potest. Exemplum docet : nonnulla huius 
corporis carmina, quibus amoenitates locorum describun- 
tur, omnino alium sensum et affectum, aliam conscientiam 
aliasque motiones animi patefaciunt atque ullum < classi- 
corum > poema ostendit. Nihilo minus translaticia Came- 
nae lyra animi mollitiam (Germanice < Empfmdsamkeit >), 
ut uno verbo simpliciter amplectar quae adspectu naturae 
variisque eius impressionibus in animis nostris commoveri 
solent, subtiliter, canore, scite reddit. Quis nisi homo in- 
eruditus audet lingua Latina pro mortua habere? 

Itaque lectori omnia genera poesis occurrunt : ode, sa- 
tira, idyllium, elegia, epigramma, epyllion, epistola, can- 
ticum. Invenit praeterea tales lusus, quales aenigmata, ver- 
sus quassati (Germanice <Schuttelreime>), chronogram- 
mata. Nolite suspendere naso istas nugas, amici doctissimi, 
sed considerate illud philosophi, quod ad rationem et ori- 
ginem artis ipsius spectat: <In vero viro puer latet, qui 
ludere vult. > Homo ludens, imprimis homo Latine ludens, 
multo gratius multoque humanius spectaculum praebet 

quam plurimi nostrae aetatis homines, qui tota gravitate 
omnique studio nihil adpetunt nisi nummulos. 

Intellegitur editorem versus non solum more metrico, 
sed etiam rhythmico conditos respexisse. Neque vero 
ignorat istum modum canendi apud amicos quosdam Ca- 
menae, qui sese unicos Horatii legitimos fdios gerere so- 
lent, haud ita aestimari nulloque cultu frui. Hoc loco dis- 
putandum non est de iure atque utilitate poeticas formas 
medii aevi hodie adhibendi. Sapientes amici nostri certe 
sciunt, quam laudem Schopenhauer, philosophus Germa- 
nicus, quamque cultor ille eruditissimus < classicae > heredi- 
tatis, Wilamowitz, rhy thmis medii aevi tribuerint. Eorum, 
qui mediam Latinitatem contemnunt, qui accentum et 
<homoeoteleuton > pro signo corruptionis habent, in me- 
moriam reducatur plus quam quartam partem pentame- 
trorum, quae in Nasonis, versificatorum elegantissimi, 
<Arte Amatoria> legimus, talia <homoeoteleuta> osten- 
dere - i. e. syllabas ante caesuram consonantes cum syllabis 
extremis. Ceterum licet illos severos interrogare, Tho- 
maene Aquinatis hymnos aut carmina numerosi Archi- 
poetae totamque poesin vagorum pro privignis Camenae 
habeant? Sed rigidae frontes huius vanae rixae dissolvi in- 
cipiunt. Quod inde colligere hcet, quod plures nostrorum 
auctorum versus metricos et rhythmicos simul facere so- 
lent. Neque vero metra cum rhythmis miscere licebat, non 
solum prosodiae, sed etiam pronuntiationis diversae causa. 

Transeamus ad poetas ipsos! Nomina ex multis lingua 
Latina eruditis populis sub signo communis rationis atque 
voluntatis huc congregata sunt. Europa imperium orbis 
terrarum iam diu amisit. Attamen occidens, quippe qui 
etiam ambas Americas amplectatur, ea gloria ac laude in 

orbe terrarum nostro frui non desiit, qua olim Hellas in 
Imperio Romano usa est: cunabula fuisse cultus atque hu- 
manitatis, quorum fundamentum libertas. Itaque poetae 
cuiusvis patriae, quae quamcumque vim formantem La- 
tinitati attribuit, in hoc libro inveniuntur. Nec mirum, 
quod Itali, proximi Romanorum heredes, numero prae- 
eunt! Nonne autem haec res nobis admirationi singulari 
est, quod cives Civitatis Vaticanae et cives Confoederatio- 
nis Sovieticae unam et eandem ideam colentes in uno et 
eodem codice coniungi potuerunt ? 

Quod ad poetarum vitae conditiones pertinet, lectorem 
non mirari puto clericos et philologos primum locum ob- 
tinere ; saepe unus et idem utroque officio fungitur. Prae- 
ter hos viros, qui linguam Latinam, etsi non poesin, ex 
officio, ut ita dicam, colunt, complures alii sunt, quorum 
munera ministerio Latinitatis vacant, sed qui huic rei ni- 
hilo minus studiosissime serviunt et artem Camenae vo- 
luptatis tantum causa exercent : medici, iuris consulti, le- 
gati, physiologi, cognitores civitatis, argentarii, doctores 
artium et htterarum, quin etiam diurnarius quidam. Poeta 
<par metier>, ut Francogallico utar verbo, inter omnes 
nullus exstat, nam officium Camenae res nobilis otii est, 
quae virum suum honorat, sed non aht. 

Quid de poetarum aetate ? Licet id sciscitari, quia chorus 
eorum Sulpicia ulla caret et unica muher gregis nostri 
Caniena est. Natu maximus octogesimum octavum 
annum, minimus tricesimum tertium amium agit. Pars 
fere tertia Parnasi nostri praeterito saeculo, plurimi cetero- 
rum primis duobus decenniis vicesimi saeculi nati sunt. 
Quo intellegitur artem Camenae certam ingenii maturi- 
tatem poscere. Simulque inde apparere videtur studia La- 

tina procedente tempore deminui. Sed si res ita se haberet, 
quomodo successus libelli cuiusdam Latini explanari pos- 
set, qui in Civitatibus Confoederatis Americae nuper vul- 
gatus est et intra paucos menses ad plus quam centum 
milia emptores pervenit? Agitur de fabula illa puerili, 
quae anno 1926 ab A. A.Milne Anglice scripta nunc ab 
Alexandro Lenard, Hungaro in Brasilia habitante me- 
dico, in Latinum conversa est, cuius titulus <Winnie ille 
Pu> - Anglice <Winnie-the-Pooh > (E.P.Dutton, Novi 
Eboraci 1960). C. Arrius Nurus, poeta egregius etLatini- 
tatis peritissimus cultor, de miro libri successu in epheme- 
ride Americana, quae <Classical World> nuncupatur, 
scripsit : < All our earnest arguments about the usefulness 
of Latin ... pale into insignificance beside the fact that 
possession of the book now ranks with that of a small 
imported car or a motor cruiser as a status symbol ... > 

Et quid dicas de hoc in actis diurnis Parisiensibus, quo- 
rum titulus <Mundus >, nuper pervulgato nuntio : < Quat- 
tuor mille studiosi Universitatis Harvardiensis (Massachu- 
setts) a custodibus publicis bombis lacrimas excitantibus 
dissipati sunt, quod in universitatis decisionemin publico 
reclamaverant, qua diplomata sermone Latino remoto in 
posterum Anglice conscribendaessent. Militiaaedihumar- 
cessita est, quia custodibus universitatis non contigerat, ut 
turbam dispellerent vociferantem : Poscimus Latinum! > 

Lector, qui annotationes nostras diligenter persequitur, 
nonnullos poetas laureatos, i. e. in diversis certaminibus 
Poesis Latinae praemiis aut laudibus ornatos, animadver- 
tet. Editor, quod ei contigit, ut tales viros ad inceptum 
suum perduceret, animo se esse elato, non habet, cur celet. 
Quod unum aut alterum huius anthologiae carmen operi- 

bus illis, quibus praemia tributa sunt, non satis dignum 
invenitur, auctoribus meliorum poematum solacium sit 
arteni et vim poeticam ipsorum inter versus minore artc 
expolitos eo clarius enitere. 

Quales lectores liber noster sibi cupit? Certe non magi- 
stros, qui mensuram grammaticam et prosodicam solam 
in manu habentes Camenae appropinquant. Certe non 
illos miseros a neotericis corruptos, qui virtutem, venusta- 
tem, vigorem poematis cuiusdam eo maioribus laudibus 
extollere solent, quo minus intellegi potest, quid velit. 
Certe non tales, qui, quamquam linguae Latinae aliquan- 
tum periti, tamen mores maiorum ut obsoletos contem- 
nunt et aevum nostrum omnium rerum - ut humanitatem 
omittam - initium esse putant. Ceteri benigne grateque 
excipientur. Ne illi Camenae studiosi, quibus reliquiae 
tantum scientiae ususque linguae exstant, a lectione deter- 
reantur ! Brevi intellegent legentes multa, quae in schola 
olim didicerunt, ex oblivione sensim emergere. Ceterum 
hos moneo, ne a difficillimis et artificiosissimis poematis 
incipiant - sunt aliorum plura. 

Restat, ut editor omnibus, qui de huius libri ortu bene 
meriti sunt, gratias maximas agat, imprimis bibliopolae, 
qui editioncm talis operi^ audere non dubitabat ; deinde 
poetis, quorum opera et auxilium nisi mihi contigissent, 
munificentia maxima bibliopolae inutilis fuisset. Cur no- 
mina Iosephi et Linae Ijsewijn-Iacobs hoc loco citari opor- 
teat, omnes htterarum Latinarum quantumcumque gnari 
certe non ignorant : umbraculum Antverpiense horum ci- 
vium provinciae Belgicae nomini Romano iam a divo 
Iulio acquisitae < focus > Latinitatis recentioris appellari pot- 
est. Debemus scientiae atque doctrinae eorum notitiam 

complurium auctorum operumque; ad quos appellatio 
nostra non pervenerat, ad eos eruditio duorum pervenit. 
Praetcrea debemus eis doctissimum et perutilem epilogum 
huius libri. 

Nomina Gualteri Sontheimer Stuttgardiensis editori 
amicissime iuncti, Eduardi Aubanel, moderatoris et re- 
demptoris < Vitae Latinae > Avennionensis, reverendissimi 
patris Iosephi Mir (C.M.F.), editoris <Palaestrae Latinae> 
Barcinonensis hic gratissime commemorare maxime me 
delectat. 

Procul strepente amne litterarum et poesis nostrae aeta- 
tis; procul verticibus, vadis, voraginibus cursus eius; pro- 
cul spumoso fluctu rudera sordesque ferente mediis in sil- 
vis lacus tam priscus quam tranquillus situs est. Oculi per 
lympham ad profunda penetrant. Arborum et montium 
cacumina, caelum serenum vel nimbosum, vicissitudines 
anniversariae, solitudinis animalia, quae ad litora floribus 
ornata potatum veniunt, omnia in vitreo aequore se con- 
templantur. Quamquam affluentes aquae nusquam con- 
spici possunt, tamen lacus semper crystalli claritatem 
ostendit : fontes e profundo scatentes, qui oculis cerni non 
possunt, lympham perpetuo reficiunt et liquidam obser- 
vant. Neque vero omnes viam ad lacum occultum inve- 
niunt. Sed qui quiete, amoenitate, dulcedine loci umquam 
usus est, qui unum solum haustum aquarum bibit, ille ma- 
gicis lacus viribus in perpetuum obligabitur. 

Hic liber, qui viam ad tantam beatitudinem monstrare 
conatur, te, lector amice, invitat: Vade mecum! 

IOSEPHVS EBERLE 
Stuttgardiae, Germania, die x m. Iulii mcmlxi 

AD LIBRVM 



I, Liber, exornas qui prisco nupera cantu, 
sermonis Latii pande perenne decus, 

tramite quo nobis veterum sapientia manat, 
et superi Veri lumen in orbe micat; 

qui socio oppositas devinxit foedere stirpes, 
ius docuit, mores excoluitque feros ; 

temporis et perstat Lethaea e nocte superstes, 
voce sua historiae saecula culta sonans. 

I, Liber, et vivam linguam testare Latinam, 
quae docilis quaevis promere sensa valet ; 

quaeque novas etiam quas aetas extudit artes, 
protulit aut saeclum mira reperta recens, 

eloquio haud refugit concinno exponere Tulli, 
reddere vel Flacci Vergiliique modis. 

Mentibus haec doctis suade, Liber, ore modesto, 
nobili ut hoc vinclo consocientur adhuc, 

utque per eiusdem pariter commercia linguae 
quaesiti veri crescat ubique iubar, 

pacis et auspicium, tenuetur noxius error, 
quem male progenuit prisca superba Babel. 

VICTORIVS GENOVESI 

METRA 



FRANCISCVS ALOISE 



THYNNORVM PISCATIO 

Aurae, vere novo, zephyri cum leniter afflant, 
atque silet pelagus, ventis nimbisque fugatis, 
Oceanum longo fugientes agmine thynni, 
in mare Napetiae veniunt, ubi Bruttia tellus, 
collibus extensis, portum curvatur in amplum. 
Non locus est toto felicior alter in orbe, 
seu mare tranquillum, seu caelum lumine puro 
ridens aspicias, vel dites frugibus agros. 
Saepe hic, e medio dum Phoebus fulget Olympo 
di maris undosi, Glaucus, Proteusque, Palaemon, 
Tritonesque citi, Phorci, Portumnus, et ipse 
Neptunus, placido componunt lumina somno ; 
ac tersis in aquis Nymphe Galatea lavatur, 
Pallias atque Ephyre, Nisaeaque Cymodoceque, 
laetae diffundunt celeri vada salsa natatu. 

Hic labyrintheo circumdant aequora gyro, 
et longo nautae disponunt ordine casses, 
curva quibus capiant radentes litora thynnos 
huc autem veniunt immania monstra gregatim, 
et longe lateque maris spatiantur in undis ; 
at cum, mane novo, Siren Colomelis et ore 
purpureo, glaucis oculis, flavisque capillis, 
ex undis surgit, magna comitante caterva 
delphinuni, thynni passim, formidine capti 
ad litus fugiunt et quae sub marmoris undis 
retia vasta latent, ut ne capiantur ab illis. 

Interea iam fervet opus sub litore, namque 
pectora nudati iuvenes pariterque lacertos 
nunc laeti ludunt, nunc exercentur in armis : 
idem omnes simul ardor agit: transfigere pisces. 
Impiger interea cymbas navarchus et arma 
inspicit ; ex numero nautas tum seligit ipse 
aptos ad pugnam; dat cunctis ultima iussa; 
lintrem conscendit, pelagus percurrere gaudet, 
ut quot sint videat pisces in carcere clausi. 

Sibilus auditur: <Propere consurgite, nautae! 
Festinate omnes ; remis, date brachia remis ! > 
(Alto de scopulo, unde omnem metitur aperte 
ponti planitiem) - clamat speculator -: <Eundum est 
omnibus extemplo: plenum iam rete scaturit! > 
Ad cymbas nautae currunt, transtrisque sedentes 
incumbunt remis : pontus iam lintribus albet ! 
Fluctus purpurei resonant lambuntque carinas. 
Innumerae veluti pleno cum lactis ovili 
muscarum gentes incumbunt vere sereno 
ac volitant mulctras ingenti murmure circum, 
sic nautae cingunt thynnorum retia plena; 
dein artis claudunt aditus compagibus omnes; 
circuitu stans in medio navarchus ad astra 
attollit palmas et supplice voce precatur : 
< Audi, qui terras cingis, Neptune, precantem : 
ne prius hesperidas Phoebus declinet in undas, 
quam evadat victrix e pugna Bruttia pubes, 
incolumisque domum redeat: tua templa petemus 
vespere sub terso, sollemnia dona ferentes, 
atque tibi, lauro redimitus tempora mysta, 

anniculum, Numen, vitulum mactabit ad aram. > 
Clamosa interea pagi plebs occurrit ad actas, 
vocibus et manibus stimulat iuvenumque virumque 
bellaces animos. Veluti leo montibus altis 
degressus fremit et ventos percussus et imbres 
excutiens cervice thoros et viribus audax 
se furiis agitat totoque ardentis ab ore 
scintillae obsistunt, oculis micat acribus ignis, 
sive inter vitulos, sive inter ovilia gressu 
impavidus fertur, laniataque corpora tabo : 
cogit enim malesuada fames venterque furentem 
ire greges inter propiusque accedere ovile, 
quod bene pastores ramis texere recisis, 
non aliter nautae thynnos grassantur et hastas, 
uncos, tela, plagas, curvos trifidosque tridentes 
coniciunt in eos ut obumbrent aethera circum. 
Undique dant saltus, redeuntque sub aequora pisces, 
emergunt iterum, nautas aspergine rorant, 
et terebrare student mortis retinacula. Frustra! 
Ingens est caedes, fusoque cruore rubescunt 
spumantes late fluctus. Colomelis ab undis 
exsurgens iterum sirenes advocat omnes ; 
accitae veniunt illae, glomerantur in orbem, 
et roseis thynnos digitis attingere gaudent 
et festos vitreo celebrant in marmore ludos. 

Navita dat reditus signum : de more phaselum 
navarchi lauro iuvenes et floribus ornant; 
thynnorum plenae sulcant vada salsa carinae: 
invadunt litus gentes ex urbe ruentes 
verbis et nutu nautis gratantur, et omnes 

auxilium praebent illis, qui litore praedam 
disponant et aquis multis deformia tergant 
vulnera thynnorum, quos censet et impiger ipse 
navarchus tradit nautis ut, ne vitientur, 
igne coquant, oleo fundant, cervice resecta. 
Orrmes deinde petunt fanum de marmore structum, 
quod patres quondam Neptuno rite dicarunt, 
ut tenerum mactent vitulum Numenque precentur. 
Mysta molas spargit, setas cervicis in ignem 
iniciens, iugulat vitulum: mox viscera nudat; 
crura in frusta secant laeto nidore tegentes 
tum iuvenes et terga parant atque ignibus urunt : 
crura vorant flammae, nautae lustralibus extis 
vescuntur, reliquum caedunt et cuspide figunt: 
accumbunt epulis tandem mensaque fruuntur. 
Ante fores templi cuncti tum carmina dicunt 
et faciles ludunt; luna radiante, puellae 
exercent choreas, dextra dum cymbala pulsant ... 

Tellus et pelagus laeto clamore resultant. 

IACOBVS M. EBOROVSKII 



FESTA NATALICIA 

HORATI ANVM 
[1936] 

Perstrepit laetis Helicon choreis, 
tibiae certat lyra non silenti, 
concinit clara melos ad sorores 
voce Thalia 

illius sacris properans honorem, 
Lesbios qui primus adire fontes 
ausus est adfertque novo decore 
carmina nobis, 

ipse, cui lauroque hederaque cingit 
tempora et frontem Patareus virenti, 
quique natales decies peregit 
rite ducenos, 

semper et florens valida iuventa 
spernit immanis metuenda regis 
sceptra, dum caeli superat profunda 
laude peremii. 

Quin age et nostros Borealis aurae 
flamine ambustos patiare flores 
in tuam necti nitidam coronam, 
suavis Horati. 

OVIDIANVM 
[1958] 



Naso magister erat teneri fecundus Amoris, 

idem sed potior Naso magister erat : 
nam quaecumque suis mutarunt numina formis 

monstraruntque altas ire per astra vias 
edocuit remanere tamen candore perenni 

esseque sub facie pristina membra nova. 
Cuncta fluunt, at certa viget constantia rerum 

aucta quibus magico carmine vita semel, 
atque etiam meliore nitent perfusa decore 

quae tetigit facili callida Musa manu. 
Sic flentem Nioben semper mirabitur orbis 

quique dolor fuerat, nunc erit almus honor, 
magnanimus Phaethon sic non iam vilia terret 

pectora, sed mentes sursum animosque vocat. 
Quin ipsa exemplo est nobis, divine poeta, 

sors tua flebiliter quam canis usque dolens. 
Reddere non potuit tibi blanda querela penates, 

non umquam iratos conciliare deos ; 
at tu redditus es caelo nomenque cluebit 

iuxta Maeonidem sospite laude recens. 
Felix cui vitae large fortuna rependit 

damna deditque iterum vivere post obitum. 
Rite igitur tibi natales bis mille peractos 

grato prosequitur pectore posteritas. 
Vive vale aeternum, crescat tibi gloria pollens 

neu desint umquam, qui tua verba legant. 

LOMONOSOVIANVM 
[1961] 

Quinquagiiita annis annos cumulasse ducentos 
te, decus o nostrum, canimus. Si condere laudem, 
si modo te dignam possemus menteque celsa! 
Totum namque tuo complexus pectore mundum 
quaecumque ima latent oculis incognita nostris 
protraxti lucem in claram ratione sagaci 
ipse tuum multo praecurrens tenipore tempus. 

Monstrasti faceret quid saepe liquescere corpus 

et rursum e liquido solidi vim colligere omnem, 

cur aer levis abstrusis inferne fodinis 

manaret magno ceu concita flumina tractu 

atque cometarum caudae quidnam sibi vellent. 

Notitiem vani dimittens iure phlogisti 

certam vidisti calidi causani esse vaporis 

quod varie celeri motu corpuscula parva 

versentur, quibus e constat quod nascitur omne : 

Haec vario sensus ita nostros amcere ictu 

ut praestent nobis discernere frigida caldis. 

Idem tu stellam Veneris, dum proxima Terrae 

inter eam ac Solem recta se congrua confert 

sedula circumiens Solem interiore meatu, 

hanc, inquam, observans multum trahere aera secum 

et spissam nubem obscuret quae debile filum 

prudens ante alios fidenter colligis unus, 

Nec satis est tibi naturae scrutare profunda 

qua generosa sitis noscendi ducat eunti, 

sed mage vitalem converti cognita ad usum, 
artibus ingenuis homines ditescere cordi est. 

Inde amor ille tuus musivae prodiit artis 
cuius tot formas, tot clara creata videmus. 
Quorum operum insigne est exemplum nobilis illa, 
urbis honor nostrae, pugnae ferventis imago, 
urget ubi medios hostes iam Conditor ipse, 
vincere iam properat, iam magnam vindicat urbem, 
imperii sedemque novam et tutamen adauctum. 

Idem carminibus reseras insueta viarum 
commodiore sono mulcens aures animosque 
suavibus et numeris formosa poemata vestis. 
Splendor inest ibi versicolor caeli borealis 
quem populi perhibent hiberno sole carentes, 
nammantesque per astra furunt immensa procellae, 
atque infiniti quot sunt miracula mundi 
versibus ornatis pariter splendentibus edis. 

Denique sermonis patrii cognoscere leges, 
iustam dicendo scribendoque indere normam, 
quod tamen haud pauci certant agitantque priores, 
nulli continget quam tu praeiveris ante. 

Terque quaterque igitur meritam nunc sume coronam 
quam tibi sancta offert patriae reverentia gratae, 
inter et insignes laurus oleamque nitentem 
flores, en, nostros ne dedignare modestos. 

MIECISLAVS BROZEK 



CARMINA AMATORIA 
AD CHRISTINAM 

I 

Ne tu mireris totiens repetisse me amoris 

nomen perque brevi carmine perque levi. 
Causa mihi tute ipsa, tuo namque uror amore, 

te pereo ! Nec iam vivere mi videor. 
Namque, fatebor enim, nisi tecum commoror, omnis 

commorior. Tantus, quo tibi iungor, amor! 
Ne tu igitur mirere tui, dulcissima amata, 

nomen amoris agi versibus usque meis. 
Ergo amor atque amor est, amor est, quo carmina tota 

si imbuere aptum esset, iam imbuerem, imbuerem, 
nec quidquam legeres, nisi amorem et amorem et amorem, 

rideresque meo carmine laeta novo. 

II 

Iam silentia nox agit serena 
iam caeloque redit quieta luna : 
urbs dormit, favet otium sopori. 
Non meo est animo quies amica, 
non me sornnia sopiunt benigna, 
mutaque undique solitudo oborta 
cor desiderio magis magisque 
tuo, diva, replet, tuo, voluptas. 
Quo te quave via tulere fata 
longinquisve locis quibus morarisc 
Longe abes, dea, longe abes diuque. 

Iam redi propere tuoque vitam 
aspectu mihi iam refer beatam. 
Namque ut sole nisi tepet sereno 
flos, languescit, aprico at ardet arvo, 
sic me, sic nisi lux fovet tuorum 
luminum, emorior. Si ades, resurgo. 
Cito iamque igitur redi mihique 
vitam redde oculis tuis beatam. 

III 

Divis orte bonis, optime ... 
Horat., Carm. rv, 5 

Divis orta bonis, optima saucii 
custos cordis, abes iam nimium diu. 
Iam desideriis depereo tuis : 
nil differ, sed ades, redi! 

Vitam redde tuo, lux bona, lux bona, 
non vivo puero, lurninibus nisi 
dum solem nitidumque dulcia mella 
delibo, dea, de tuis. 

Iam quodcumque avidos ante oculos mihi 
obversatur, amans te videor modo, 
te spectare, tuum nomen et aureum 
audire undique et undique. 

Non me si quid amas, diva, diutius 
exspectare sines teque mora gravem 
adventusque tuos. Ah, citius sono 
ad me iam, precor, advoles. 

Nil, Christina, tibi, caelitibus nihil 
umquam difficile est: sume cito leves 
pennas et volucris iam redeas, precor, 
ad me iam redeas, precor ! 

IN PVLCHERRIMAM 

Quid quereris? Quid me incusas, pulcherrima, nullo 

quod te laudarim carmine caecus adhuc? 
Quid vultu lento quid et offenso mihi vultu 

circumfers tete, fronte serena prius? 
Non ego sum, qui quae scribam, scribamque canamque 

sponte mea : dictat Phoebus agenda mihi. 
Cui tu digna choris Charitum praeesse videris, 

sive Thaha velis Aglaieve coli: 
Musarum sed nulla tuae dedit oscula fronti, 

nulla labris, Phoebus nec dedit arte sagax. 
Virtutes, formosa, tuas, speciemque decusque 

decantet alius, si tamen ille potest: 
nam tibi nec Venus ipsa sua applicuisse videtur 

oscula, pectus Amor nec tetigisse tuum. 
Nulla igitur suavi celebrabere carmine, nullis 

aut Paphiae celebris Pieridumve bonis. 
O, quam te vellem, fieri si posset, in lllam 

mutari, forma quae minus alta fores! 
Cedere enim tibi tum quoque nulla puella negaret ; 

viva modo fieres, marmoreum nec opus ! 
Quae tamen alma Venus ridet quia vota, Camena 

ridet, inane animi corpus, inane, vale ! 

PETRVS BRVNO 



OLYMPIA 
I 

Nos pariter laeto celebremus Olympia cantu, 
apta feros hominum mansuetos reddere mores 
atque inter populos civilem extendere cultum. 

Tabida pestilitas gentem vexabat Achivam 
funera continuans : mors grassabatur ubique 
innumeros homines nullo discrimine sternens; 
aedes funereis plangoribus usque sonabant 
et gemitu assiduo ; tum - res taeterrima visu - 
per fora perque vias rancentia corpora olebant. 

Nec satis: invidiae cives et dira simultas 
scindebant miseros, et amor funestus habendi 
sic animos nummis torquebat semper hiantes, 
ut minus horrerent armis saevire vicissim. 
Urbes tunc trepidae certant munimine cingi, 
mihtis et multi excubiis obsidere portas. 
Intactum quid enim miseris mortalibus exstet, 
pectora si capiat lucri vesana cupido, 
servitioque suo Martem compellat iniquum ? 

Unde salus ergo? Delphos en Iphitus ire 
ilico consultum decernit Apollinis aram. 
Pythia confestim sacro correpta furore, 
pallens ora, co mas per collum incompta fluentes : 
dnstaurentur - ait - certamina Olympica, ut atra 
funera iam cessent, redeant et gaudia pacis.> 

Quae dederat numen peragerunt munera cives, 
protinus et pacis spes blande pectora mulsit, 
ut subito in tenebris apparens sidus amicum. 
Ulcera mox coeunt, renorent corpora rursus, 
pallor abit, vivo turgescunt sanguine venae 
atque graves abigunt venientia tempora morbos, 
ut sol collectas dispergit ab aethere nubes. 

Hinc optata salus, siquidem quae moenia tristes 
condiderant lites, statuunt evertere cives, 
firmet ut unus amor pacem, tutetur et urbes. 
Dedignatur enim portas, confmia, muros, 
pectora cum pervasit, amor, moderator et unus. 
Hinc minime porta, fracta at per moenia retro 
victor Olympiacus rediens vehebatur in urbem. 
Mirificum sane specimen sublimis amoris, 
provida quod populis dedit olim Graecia scissis ; 
ipsius at minime halavit fragrantia longe, 
nec gentes alias tetigit populosque propinquos 
Itahae: Martis, fuso qui sanguine gaudet, 
iussa sequens, ventos caecos rex Aeolus antro 
continuit longis saevisque furoribus actos. 

Amnis at Alpheus, ponti qui novit opertas 
ire vias tenebris, subter mare, detulit echo 
eius ad Ortygiani ridentem, ubi murmure laeto 
<ore, Arethusa, tuo Siculis confunditur undis). 

II 

Nunc igitur laeto celebremus Olympia cantu. 
Eia, palaestritae, ludi dat buccina signum; 
surgite, et optatam certatim carpite laurum; 
vos manet impatiens plebs ... 

O mirabile visum ! 
Candida ad Alpheum fax splendet Olympia flumen, 
quae puros oculos, iuvenilia et ora sereno 
lumine perfundit. Iuvenis mox prosilit audax, 
lampada qui carpit sicut Tirynthius heros, 
constringitque manu valida, teretique lacerto 
elevat, et sinuans alterna volumina crurum 
currit hians, properat, rapidis volat impiger alis, 
solis iter servans: valles descendit ad imas, 
exsuperat montes, obstantes traicit amnes 
impavidus; densas pertransit civibus urbes, 
oppidula et vicos et sparsa mapalia in agris 
multiplici Cereris ditatis munere. Cuncti 
demirantur eum celerantem praepete cursu, 
altaque spes iterum pacis praecordia mulcet. 
Nil puerum retinet; vis nulla obnititur ipsi, 
qui maturat iter flagranti lampade coeptum, 
lucem qua transit difFundens atque calorem. 
Advenienti illi portae fmesque patescunt, 
et vigilat miles devictus proicit arma, 
ilhus arcani dulcedine captus amoris, 
foedere qui gentes omnes devinciat uno. 

Ecce cadente die, cum pulcher, Apollinis instar, 
iam languet iuvenis (nonne est mortalis et ipse?) 
officiosus adest mox velocissimus alter, 
qui arripit a socio defesso lampada sollers 
continuatque fugam ; quem protinus alter et alter 
sufEcit, atque ita protelo, dum rite peracto 
curriculo tangat praefixam denique metam. 

Mira voluntatum concordia, ubi aemula virtus 
carpere contendit per dura, per aspera palmam! 

Nexibus ut variis auro conflata catena, 
bracchia quae divi vincit, rutilantior ardet, 
anulus addit enim diversus quisque nitorem ; 
floribus aut veluti multis confecta corona 
pulchrior alterno discreta colore renidet, 
tempora quae divae praecingit suaviter halans ; 
sicut et unda maris veniente extruditur unda, 
quam subito exsultans mox protinus altera trudit, 
murmure dum rauco spumantem verberet oram ; 
haud aliter puer hic puero subit, alter et illi, 
tempore et efficitur numquam diffracta catena, 
pacifice certans, ubi fulget gymnica virtus, 
et iuvenile decus, quod lumen amabile fundit 
haud oculos caecans, blande sed pectora mulcens. 

Anulus illius procedit ab Elide primus, 
indeque per gentes series evolvitur omnes, 
conscm dum serpens Alphei immurmurat unda, 
murmur et ad flavum Tibrim fert aura volucris, 
qui populos omnes sociantem cantat amorem, 
imperium priscum foedatum sanguine temnens. 
Lampas enim Romae, clades quae vidit atroces, 
urbem sed fecit cunctis ex gentibus unam 
iure micat rursus, pacis spectabile signum. 

III 

Laudibus exornent alii qui fmdere perstant 
acriter insano nisu corpuscula prima, 
terrificas atomos, cladesque minantur atroces; 
carmine Tyndaridem celebrent aliasque puellas, 
a quibus exarsit bellum per tempora longa 
et miserae flerunt natorum funera matres. 

Nos heroa novuin mcrito celebremus honore : 
non is bellorum per gentes scmina spargit, 
non gemitus properat, non luctus nuntiat atros, 
inscius at pacis praeco discurrit in orbe. 
Dum celerat gressus, ridet natura benigna, 
nubila diffugiunt, ventorum concidit ira : 
laetitia aspectus vastae dipingitur aethrae 
luceque diffusa viridantia rura renident. 

Eia agite, o cives, quotquot cum plausibus istum 
atque hilari vultu puerum excepistis ovantes : 
undique ferte citi, tantorum in praemia honorum, 
rite triumphalem laurum, decerpite flores : 
paciferae at ramos praesertim carpite olivae. 
Kamus enim merito caput eius cingit olivae, 
quo veniente iterum Concordia sancta videtur 
ferre gradus terris, praebere et munera pacis. 



IN NIMIA VINI VECTIGALIA 

O saecli horrida pestis inficeti! 
Dormis, Bacche, tuisque opem negabis 
ferre ut tot mala strenui repellant 
quisque quae sibi sentit imminere ? 
Scilicet tua dona ponderosis 
non hunc ponderibus pudet gravare 
qui praeest populo et tributa gaudet 
augere inque dies petit tributa 
maiora ac graviora vult tributa, 
ut si non pia dona magna ferrent 
non ferenda quidem Herculi tributa. 
Atqui non videor mihi esse Croesus ... 

O saeclum malesanum et inficetum, 
quod vini cyathos gravet tributis, 
vini ut delicias fugent egeni 
arescatque mihi tenelh lingua. 
At illi tua dona gaudiumque 
tuum, Bacche, nega tuasque dulces, 
quibus deliciis fruebar ante, 
atque hoc perdere saeculum memento, 
quod stulti nimium aureum vocarunt. 

IN QVENDAM ARBITRVM CERTAMINIS 
HARPASTI DIRAE 

O barde arbiter ac inique iudex, 
tu qui saepe aciei nihil merenti 
mendosae Latiae favere es ausus, 
quae in rete ingerere impotens habetur 
follem (nam manibus vetatur uti) : 
quaenam convicia probrosiora 
pro tuo crimine, ultor haud benignus. 
in tuum facinus vomam pudendum? 

Rebus qui Latiis studet miselhs 
profari nequit intumente bile, 
quod indigna satis putatur certe 
quam victoria das ei repente, 
o trifurcifer arbiter spuende! 



35 



ROMANVS CIESIVLEVICZ 



AVE, IVVENTVS ! 

Avc, iuventus, robora gentium, 
sanguisque noster, spiritus et recens, 
ct spes parentum magna, cunctis 
praesidium ac columen futurum. 

Ave, iuventus, cui probitas viget, 
et quae parentes semper amat suos, 
honorat et iustos magistros, 
adiuvat et tenues senesque. 

Salvete, nati, qui sapiunt probi, 
quid sit nefas, et vi procul et stupro 
intellegunt rursus creari 

omne scelus violentia usque. 

Salvete, doctae vos quoque filiae, 
quarum salubris mens oculos regit, 
non corporis servum libido 
ut iuvenem faciat solutum. 

Ave, iuventus, cui pietas, amor 
Musaeque cordi, viribus et suis 
opus creans pulchrum, docentem 
quod superare potest magistrum. 

Salvete, cunctis discipuli in scholis, 
acres ad artes et bene litteras, 
humana quod natura libris 
utilibus proba fit, studendas. 

Salvete, pravi vos operarii 
laboris atri sub viridi solo, 
vel fabricis stridore plenis, 
frugiferisve novis in agris. 

Ave, iuventus, tempora discere 
tibi bono nunc ludere vel pila : 
patres facultatem dedere, 
cum cecidere feris duellis. 

Ave, iuventus, paciferi memor 
semper laboris fidaque patriae, 
nunc voce rara vos Latina 
versibus atque meis salutol 

SIGVLDA 

Si, mi care, cupis regionem noscere, Poldi, 

in Latvia pulcherrimam, 
tum mecum vehere in vicum, cui pulchra Sigulda 

ab incolis nomen datum est : 
altis in ripis fluvii, quas Gauia revellit 

(est omne flumen Latvicum), 
antiquas turres castellorumque ruinas 

spectabis et saltus boum. 
Tu nitidas pinges ripas ab colle Turaedae 

specumve magnum Gutmani, 
ast ego Vergilii propter te scripta libenter 

legam sub umbra frondium. 
Tu pones aprica locis cum semper opacis, 

ut omnia in terra vides, 

me delectabunt animus mentesque poetae, 

et rura descripta, ac labor. 
In tabula formam naturae reddere largae 

coloribus multis petes, 
verbis quae scripsit vates pedibusque studebo 

illustris ad gentem suam. 
Inde novus nobis quaerendus collis amoenus 

(mutare sedes utile est), 
ibimus ad dextram, qua celsior usque Crimulda 

regnat super comam arborum. 
Tu propere facies picturam frondis opimae 

et tortuosi fluminis, 
hic ego conabor patienter pangere versus, 

sequens poetarum pedes. 
Cumque reverterimus naturae vespere pleni 

sero manentem nos domum, 
tum noster paries picturas parvus habebit 

tua arte crescens iam novas, 
versibus atque meus paucis augebitur audax 

libellus in mensa gravi. 

IOSEPHVS COCHEZ 



BIBLIOTHECAE LOVANIENSI REPARATAE 
[1928] 

Aureus Sedis Sapientiae sol 

alma lux mundum radiis penetrans 

veritas aeterna scientiarum 

abdita pandit. 
Aedium moles monumenta patrum 
quae furor belli crepitans perussit 
ardua ad solem reparata surgunt 

munera pacis 
Celsa quod turris melos aere cantat 
transilit collis recinitque imago 
dona fraternae posuere gentis 

Americanae. 

VNIVERSITAS LOVANIENSIS 
IOANNI CARDINALI MERCATI 

Celsa te Sedis Sapientiae vox 
gratulans docto celebrat patronum, 
qui suos Romae cupidos doceri 
iuvit amicus. 

Nec minus laudat seriem librorum 
ingeni mirum studiique testem, 
codicum vivo nitidoque fonte 
naviter haustam. 

Dum dies currunt opcrosus amios 
transigis totos humili recessu, 
prodigus ditas iuvenes niagister 
et rcgis ultro : 

Lampadem tradens quasi cursor olim 
laetus hic vivas senior vigente 
vi tua longum, tibi quod precantur 
vota Senatus. 



40 



QVIRINVS FICARI 



CANIS AD HERVM 

Paucos amicos qui numeras, here, 
prudens quot haud false unanimos putas, 
vel mille sinceros superque 
adiice, quotquot eunt dicsque, 

Quando cani ullos invenies pares? 
Defenderis cui tutius, acrius 
cuinam? sodalis quis comesque 
ofFiciosior? aut in aegrum 

Sic tristis, aeger nec minus, accubans ? 
quisve in remotum tam memor obvius ? 
Casum nec ignavus recusat, 
nec domini tumulum relinquit. 

Agnosce amicum, nomen ut arroget: 
aut poscit, aut, si poscitur, abnegat: 
Fortuna conducit fugatque : 
nomie ferox in eumque latrem ? 

Servosque sollers progenuit canes 
natura fidos. Hinc rabiem parat, 
hinc impetus: ustique flagris 
imperio dociles paremus. 

Nil maius optant quam dominum sequi : 
venanti odora vique feram, alitem 
tollunt, reportant gloriosi, 
ore ferunt gerulique vimen. 

Tutela rerum nil cupiunt rei : 
blandique tactus ossaque dentibus 
merces famesque exstincta iacto 
deteriore vel osse pane. 

Quaecumque ducis pessima, quae iacis 
in probra, iungis cum cane propalam : 
seu vivit anguste, dolatur 

seu, male quis cubat, errat aut quis. 

Vulgare dictuni est: peius agas cane; 
idem minaris : vincla canis geres : 
nos usque iucundi monemus 
ferre pios facilesque sortem. 

BACCHEI VIRI CANTVS 

Cum Baccho Venus it simul, manuque 
se iungunt hilares : canunt, choreas 
ducunt. Gaudia dividit iocosque 
haec atque illa levis sequens caterva. 
Duplex et secat alteram voluptas : 
uno hoc, sed solido, bono fruamur. 
Euohe! Bacche, Bacche. 

Tranquillos abigit Venus sopores, 
est Bacchus placidae dator quietis; 
vexat sollicita illa sauciatque, 
curis hic recreare amat fugatis. 
Ergo sanus amo scyphos leporesque, 
adscriptus Satyris chorisque Bacchi. 
Euohe! Bacche, Bacche. 

FALISCODVNI OPPIDI VERTEX 



Arduus hic locus est, silvester, apertus, amoenus, 
visus ubi mirum latumque amplectitur orbem. 
Subiacet adclivis templis ornata vetustis 
urbs angusta viis, multo circumdata pago. 
Adspicit e Cimino solem conscendere saltu 
atque Apennini feriente cacumine caelum, 
et se pumiceos post longe condere colles, 
usque coronatos turritis undique vicis. 
Abripit hos propior versos redditque lacustris 
vitreus anguilla fluctus bene notus opima. 
In medio clarum busto scopulum Amalasunthae 
insulaque emergit septem visenda sacellis. 
Seiungitque lacum pulcherrima vallis ab urbe, 
densa comis, casulis et fixo palmite glaebis. 
Lataque planities nemorosa extenditur ante, 
extremaque procul praetendens aequora ab ora, 
quam cane circumdat figendis impiger apris 
venator caesaque fera redit inde triumphans. 
Qui venit huc, stupet, ore diu consistit hianti. 
se vidisse negat culmen incundius umquam. 

IOSVA IOANNES FRAENKEL 



LVDI SCAENICI 



Scaenica quid valeat nostra ars cognoscere si vis 
quoque rnodo hanc soleant nostri pueri exercere, 
Gooilandae vacui matris lectionibus almae, 
en lege quae scribam. Vetus acta tragoedia, si qua 
nota tibi est, illis de Caesare Shakespeareana, 
dimidiata tamen mutatis fabula verbis, 
tempus ut acturo mox Cyclopem superesset 
mutandique gravem socco leviore cothurnum. 
Sed seriem praestat narrare ex ordine rerum. 
Multisonis postquam est modulatus vocibus Hymnus 
noster, quo nullum reperires absoniorem, 
et nos texerunt extincta luce tenebrae, 
subducto nondum velo, procedit et omnes 
Vulpius alloquitur ludi numeratque magistros 
insuper uxores numerat, quas cernit eorum. 
Mox alii septem, frustra cupiente theatro 
audire et spectare actus, celebrant memorantque 
laudem gymnasii necnon decus oratores. 
Tympana sed cum ter sonuerunt nosque repente 
aulaeis movit sublatis scaena decora, 
ecce togis, braccati olim, cruciantur alumni 
grandiloquosque habitu simulant et voce Quirites. 
Immodica gratae ipse cupidine caesariei 
narratur Caesar calvusque fuisse, sed illic 
crinitus Caesar pulchris flavisque capillis 
in scaenam prodit multo iucundior illo 
Caesare qui scriptis balbos conterret alumnos. 

Nonne comis tragicus comptis servabitur heros ? 
Immo pium caedet comitem mucrone nefando 
Brutus et has partes peraget brutas furibundus. 
Dicitur haec heros gemuisse novissima verba: 
< Post ahos omnes et tu crudelis amico ! > 
Haud mora sed feretro vectant illustre cadaver 
- an vivum actorem? - graviter tardeque ministri 
(nam rerum veluti iudex Antonius aequus 
illis omcium hoc dederat) sequiturque proterva 
plebs Romae et rure extracti reliquique sodales ; 
rhetoris auscultant magno cum murmure cives 
callida verba omnes. Homines nunc egregii, mox 
carnifices Brutus sociique vocantur atroces. 
Ne brevia ambages longae spectacula tardent, 
neu somnus captet lectorem aut nausea quaedam: 
Marcum collaudat plausu sequiturque ducem plebs 
ihcet ad Bruti caedem caveamque relinquit. 

Dum variis trahimus sermonibus intervallum, 
implemur vilis piceoque colore liquoris. 
Ad sellas iterum laeti spectentur ut actus 
conferimus gradum: incipiet iam dicere Cyclops. 

Ignotam tandem servati fluctibus oram 
cepere exhausti bello requiemque petentes 
Duhchii comites ducis atque dolosus Ulyxes, 
verus hic et gladiator et haud minus histrio verus ; 
mire illis humeros velamina serica tegunt 
quae femore ostendunt medio tenus albida crura. 
Belligerum minime similes, at cetera Graii, 
qualibus in coriis soliti gestare libellos 
aut pueri, aut holera ancillae panesque recentes, 
talibus in saccis Bacchum vectant animosum. 

Iamque senex tristi Silenus voce cruentas 
narrarat cenas Cyclops quibus ipse soleret 
vesci, cum Cyclops ... At me Polyhynmia non 
fabellas veteres calamo rescribere novo. 



QVERELA 

Olim bonas extollere litteras 
gaudebat aetas firmior et frui 
mentisque libertate sanae 

verbaque non sine re profandi, 

Pro qua sed indulgere licentiae 
prisca minores incipimus novae 
vocemque veri opinione 

spernere prae dubia molestam. 

Recte loquendi dimcilis modus, 
nam veritas semper viget integra 
sed maxime verbi. Quid ultra 
quaeris? At inferiora quaeris. 

Exempla fortes respuimus viri 
cur fortiorum Graeca manentium? 
Nobis vetustas cur, rogamus, 
reicitur velut obsoleta? 

Vernis Erasmus grandia vocibus 
qui prodidere haec risit uti sues. 
Qua nos suum mente aggravati 
simus, Erasme, videsne inepta? 



46 



HIPPOLYTVS GALANTE 



SANIVCTA 
Initium poematis 

Virgineos raptus et inania vota parentum 
frustra natorum vetitis luctantia votis, 
et quibus illudens furtim mortalia corda 
illecebris fallat vaesani mater amoris 
captaque letifero penitus grassata veneno 
quam rabidis agitet furiis, nisi recta salubre, 
auxilium ratio divino numine sanctas 
obiiciat leges, morbis contraria primis, 
utque malam fraudem peior cumulaverit ulta 
fraus, iraeque sequens accesserit acrior ira: 
Tum consanguineis late Gangetica rura 
depopulata odiis, et bella exercita diris 
stragibus insontum, ferrumque in mutua versum 
volnera idem nataeque patrisque bibisse cruorem 
pandere fert animus - tantis modo turba noveni 
adsistatque chori faveatque benignior ausis - 
indaque Romano deducere carmine gesta. 
Ardua molimur, fateor : nec viribus illa 
conanda exiguis potiori dignaque plectro: 
Sed temptare iuvat, suadet temptare voluntas 
certa mihi nomen, Romano nobilis ostro 
Cicognane, tuum nostris intexere chartis, 
quas ego Saniuctae casus miseratus iniquos 
hospitio exceptus nemorum placidaque Himalaiis 
suppositae nivibus Masurae sede notabam: 
quasque meam, celsis cum corpore cassa vagabor 

umbra polis, memorem testatas post venienti 
aetati gratamque in te mentemque animumque, 
qua licet, expetii mansuro dicere cantu ... 

(versus 1-29) 

GANDHI 

Inscriptio in basi statuae eius sculpta Novae Delhiac 

Impositam moli quam cernis Gandhis imago est, 

hoc Indus patriae donat honore patrem. 
Haud opus indignum meritis, sed quod tamen olim 

absument longa tempora lapsa mora : 
ast animis hominum, magni quam suspiciendam 

effigiem sculpsit pectoris ille sui, 
hanc vel non unquam vel tunc abolebis, in ipsos 

cum, fera mors, animos ius tibi fata dabunt. 

INSCRIPTIO IN AEROPORTV ROMANO 

Quam pede nunc premis, haec est, hospes, Romula tellus 
qua nullus toto clarior orbe locus. 

Imperii longo secturae tramite fines 
principium celebres hinc habuere viae. 

Claudius hoc reduces voluit consistere portu, 
quae mare per nostrum vela tulere rates, 

quo cunctis aditus terraque saloque vehente 
urbis ad aeternae moenia celsa foret. 

Quique habitat Gades Euxinique incola Ponti, 
quique Araris lymphas, qui Phariasque bibunt, 

excepti placidis Tiberis requiescere ripis 
materno possent pignora cara sinu. 

Illud erat reliquom, ut potior terraque marique 
flabile praeberet vastus Olympus iter; 

hoc ego praesago divinans corde futurum 
aethereas docui primus adire plagas 

prospectasque animo nunc alas undique denso 
agmine contemplor me volitare super. 

Gaude, Roma parens, terrestrem sedibus unam 
praelatam reliquis, quam colit ipse deus. 

Gaude, diva, tibi, quod trina elementa paratum 
cernis in obsequium prona coire tuum, 

tuque hospes, gaude, complexum saecula multa 
hic praesens una cui patet omne decus, 

quod tibi, si tanto mens obruta pondere rerum, 
audendi dubio spem perimente metu 

nil, quod sors hominum valeat producere maius, 
viribus effetis iam superesse putet. 

Adspice me Latiamque istis magis ardua gentem 
mohri ingenio posse fatere suo. 

IN TYNDARVM GRAMMATICVM 

Doctores inter Romanae, Tyndare, linguae, 
iudice te, primum cum mereare locum, 

qui fit uti Latio quoties sermone loquendum st 
protinus arte miser deficiare tua ? 

Singula si spectes, quae nectis verba, vel ipsi 

ut proba Nizzolio posse placere putes: 
at procul ingenuus iunctis color ille recessit 

qui nitet in scriptis, inclute Marce, tuis. 
Scilicet est aliud praeceptis granimaticorum, 

est aliud Latio more modoque loqui. 
Quidquid grammatici sterili peperere labore 

totum repperias in Cicerone licet. 
Lectus at hic iterum atque iterum tibi plurima prodet, 

nulli grammatico quae docuisse datur. 
Haec fugiunt legem : vix sedulus exserit usus 

ingenio studiis auxiliante tuis. 
Possumus haud omnes eadem, sed iniqua Minerva 

quod tibi largitur, denegat illa mihi 
hanc Latiae donum tibi non tribuisse loquelae 

quae tua dicendi forma genusque monet. 
Quid facias igitur, quo quem iactaris adeptus 

inter doctores iam tueare locum? 
Tradere perge aliis linguae praccepta Latinae; 

tu modo ne Latia voce loquare cave. 

VICTORIVS GENOVESI 



AD EVROPAM 
[1937] 

Cur, Europa, tui cessas secura pericli, 
tuis cavere negligisque casibus ? 

Ingruit ecce tibi turbo vastator ab ora 
gelu rigente quam irrigat Borysthenes. 

Barbariae rursus mox involvere tenebris, 
scelesta ni resederit rebellio, 

cladibus et flammis quae evertere nitibus orbem 
throno Deumque fiuminante trudere. 

Didita coniurat saevas meditata ruinas 
tenebricosa ubique machinatio. 

Sollicitat plebes communia cuncta ululantes 
novis et usque concutit tumultibus. 

Omnia pessumdat, divina humanaque iura 
negat furoris impotens et obterit. 

Incitat ignavas aliena invadere turbas, 
domos et arva fabricasque divitum. 

Foedera coniugii numquam violanda resolvit 
viamque pandit impudens licentiae. 

Quin etiam sacras igni scelerata dat aedes, 
in orbe Dia ne immoletur Hostia. 

Criminibus mundus tantis foedatus inhorret 
doletque monstra se tulisse talia. 

Ecce venenatos gignunt sata semina fructus 
et error usque parturit piaculum. 

Quo ruis, Europe? Christo praeferre Barabbam 
proterva iamdiu assoles: quis ultimo 

te exitio eripiet? Mens heu iam praecipit horrens 
tibi futura damna mox miserrima, 

motibus eversas cum et seditionibus urbes 
videbis atque delibuta sanguine 

templa augusta Dei, patrum monumenta cremari 
reique publicae arbitram tyrannidem, 

civibus ignotam diro regnante Nerone 
diebus atque saevientis Attilae. 

Grandis eras, Christi cum fida clienta, per orbem 
fuit tuum superna scita fundere; 

ast inimicus homo te discidit impius unam 
et egit in Deum levare cornua; 

ludibrio obiecit divina oracula Christi, 
suprema iura vindicasse garriens 

se laqueis vinctae pridem rationis iniquis, 
acerba praeparavit atque funera. 

Excute turpe iugum, resipisce, Europa : quid haeres ? 
procella proximat, tumescit, imminet; 

increpuit passim, saevit vastamque ruinam 
brevi minatur usquequaque gentibus. 

Non utrique licet, Christo et servire Barabbae, 
repugnat alter alteri : quid eligis ? 

Seditio, furtum, strages, obscena libido, 
subinde civitatis et negantia, 

denique barbariae nox lugubris, ecce Barabbas! 
Pudor fidesque, pax et alma veritas, 

iustitiae cultus Christum comitantur, et Ipse 
salus et una civium beatitas. 

PASSERCVLVS 

Stridet hiems! Inter spinosa flagella roseti, 
propter fenestram, sibilat 
ventus hyperboreus. 

Ecce vitris crebro pultat passerculus ictu, 
impastus, escam quaeritans 
perfugiumque sibi. 

Vehvolo iactum diffregit missile curru 
forsan tepentem nidulum, 
quoque puella die 

Comis ubi panis consuerat spargere micas. 
Exterritum sed expulit 
inde ruina vagum. 

Nunc aliena pavens perlustrat tecta domorum, 
si praebeat quae commodum 
rima cubile cava. 

Mens heu! quot pueros palari prospicit orbos, 
quos macerat ieiunium 
diraque vexat hiems. 

O miseros flores, turbo quos occupat ater, 
vitae vel ipso in limine, 
deterit atque dolor ! 

Hos, Deus, insontes, solarnine, protege cassos, 
qui pipilanti passeri 
providus usque caves ! 



DIRAE IN VRBIS STREPITVS 



Quod scelus admisi, quaeve implacata meorum 

in criminum piaculum, 
corpus ut umbra sequax, fera me insectatur Erinnys, 

nocti diuque ut torquear 
motibus assiduis urbis strepituque molesto ? 

Hinc tintinans elabitur 
audax plus nimio iuvenis florentibus annis 

via referta machinis 
acer agens birotam gummi turgente pedatim ; 

quem pone vocem graculi 
persequitur reddens cisium flagrante pusillum 

vapore naphtae concitum. 
Tum latice ignifero raedarum millia mota 

immane bombitantium, 
raucisonisve tubis, cursu dum vincere certant, 

in aemulas clangentium. 
His sociant strepitum permagna petorrita molli 

instructa sellisternio, 
succinea vi praecipiti deducta rotatu 

alterna concrepantia. 

Id genus, haud dubium, symphonia personat Orcum ! 

Dum vexor his stridoribus, 
ecce per aetherios bolidis praetervolat instar 

tractus phaselus aliger, 
aures horrifice perstringens sibilo acuto ... 

Qui tanta ab ira protegar ? 
Ac veluti id satis haud habeam, gravis altera causa 

supervenit molestiae ; 
aedes namque meas propter, stratura dehiscens 

cum machinis strepentibus 
mechanica huc operas adduxit in arte peritas, 

quae digna Averno musica 
fistuca silices tundunt iterumque retundunt 

solumque tum bitumine 
instratum paviunt se circumagente cylindro. 

O mira nostri saeculi, 
has quod delicias mortalibus apparat aegris, 

curis et atris allevet! 
Me tot ad extremum paene adduxere fragores ; 

dira feror vertigine : 
irritata sonis tantis tolerantia cedit ! 

Gravis mihi et sodalibus 
neuricus efficior, morosus, acerbus et asper. 

His excitus concentibus, 
eia, poeta, lyram plectro modulare canoram, 

comas ut ornes laurea! 
O utinam tanto possim prodire tumultu, 

silvisque me recondere, 
murmur ubi tantum rivi mihi mulceat aures 

cantusque carduelium ! 

Hoc quoque paene vetor, tecto et concludor in 

a continenter agmine 
obsidione domum late cingente, nec inde 

datur potestas egredi. 
Curribus oppletae quis enim temerarius ausit 

nunc se viae committere, 
actis praecipitante fuga per lubrica strata 

ab improbis raedariis, 
quos vigili in pedites studio exemisse videtur 

oblata casus cautio 
luctificos contra. Me raedae at pondere trituni 

quae suscitabit syngrapha? 
O fortunatos proavos, quos tanta latebant 

civilis usus commoda, 
tanta nec occursus per iter novere pericla, 

domi aut sonores horridos ! 
Quid porro faciam, iugi bacchante tumultu, 

ut victor altum verticem 
Aonium scandam, placidos cum Musa recessus 

exposcat et silentium? 
Uluc automato plaustro non ducar, adacto 

flammantibus vaporibus, 
undis nec volucri cymba citiore sonoris, 

cursum aemulata fulminis ; 
nec primi impulsa, mox paulo, lintre volanti 

corpusculi vi fissilis ; 
Bellorophontei nec equi pernicibus alis, 

audacis astra visere ; 
aggrediar sed iter patienti vectus asello, 

si tristi ab urbe evasero. 

Sic placitum Superis, asinos qui pascere plures 

iugum dedere commode 
Arcadicum circum, faciles ut dorsa poetis 

darent, ituris verticem. 
Sume libens ergo clitellas, mitis aselle, 

et arcta per divortia 
carpe viam prudens, ne, quas furor urget eundi, 

forte obruaris machinis ; 
et vehe me puras Ascraei fontis ad undas, 

dulci ut quiete perfruar. 
Non ibi solus eris ; multo resonare ruditu 

clivos apricos audies. 
Tu quoque cum sociis oncans, dominantis ad artis 

exempla fundes carmina. 



VALETE MVSAE! 

Ergo, obserato, barbite, scrinio 
posthac iacebis pulvere sordidus, 
ac lenta consumet teredo 
ligna tibi tenuesque chordas, 

O dulce maestis saepe crepusculis 
mihi levamen; sed modo linquere 
te cogor, heu sensim iuventae 
candidulo pereunte flore ! 

Si longa rumpas forte silentia 
instante tergis illacrimabili 

iam morte, cupressi sub umbra 
funereum mihi prome carmen. 

Late sepulcris it crepitantium 
leni susurro naenia frondium, 
lugubre clamans : - O caducae 
gaudia praeteritura vitae ! 

ROBERTVS GRAVES 



TVRDO MERVLA 

Vertitur ut torto turbatus verbere turbo, 
turbida verboso murmure, tarde, volo. 

HERIBERTVS HOHENSEE 



AD TRES FONTES 
Trafoi am Ortler 

Quo praedicem te, nobilis Ortleri 
sublime culmen? Vix oculi mei 
possunt nitorem sustinere 
perpetua glacie coruscum. 

Cautus viator contineo gradum : 
edax vorago cor tremulum facit, 
flecto genu supplex in alto 
ante crucem super eminentem. 

Pie precatus sum mihi conscius 
nos mox ituros, quo neque nubila 
nec tramites scandent. Proinde 
prospice, ne neglegas superna! 

EPIGRAMMA 
Amicae cuidam nuper denique proprium focum constituenti 

Ut sapienter agas vitam vereque decoram 

non opus est amplas regis habere domos. 
Nam Musae fugiunt aulas aedesque superbas, 

sunt sine laetitia quos premit anxietas. 
Quodsi tam modicos praefers habitare penates, 

felix eris proprium constituisse focum. 
Laetam, Vesta, mihi reddas doininam atque beatam, 

semper tristitiam vos prohibite, Lares! 

A.O. HVLTON 



MEDITATIO 

Saepe ego, dum sedeo gramen qua vergit ad amnem, 

qui rapide, lentis quive movetur aquis, 
vitam hominum fluvio similem totam esse putavi, 

in mare qui, lustrans rnilia multa, ruit. 
Principio tenuis vis est ambobus inersque, 

parvaque moliri parvus uterque valet; 
utque vel infirmo tortu meat alter, et alter 

errans aspicitur tum titubante pede. 
Cursus sed crescit, lapsu magis atque citato 

maiora, ut fertur, robora fluctus habet ; 
sic puer, auctis iam membris, iam viribus audax, 

huc illuc trepidat, mutat et usque modos. 
Mox, ripas inter, quatitur nunc turbine nigro 

unda furens, zephyris nunc recreata silet; 
atque adulescentem vel honor vel amor rapit acer, 

vel dulcesque dies otiaque ille colit. 
Quid vir? non hic torquetur iuvenilibus auris, 

fixus sed remanet, quercus ut alta solo ; 
uxorem nactus natosque domumque, gravatus 

in sua considit commoda, seque fovet. 
Non aliter rivus iam pascua lata peragrat, 

et facit, haud saxis moleve ruptus, iter ; 
ipsi arbusta creant latices, et margine levi 

hic nemus, hic hortos pomaque rubra vides. 
Ulteriora petit ; segni tandem aequore aperto, 

orae se removent, panditur atque fretum ; 

qua procul apparet pontus, qui, fusus ubique, 

irrigat et terras ambit et ipse globum. 
Sic senium oppetimus, certae sic linea vitae 

linquitur, et motus taedia tarda tenent ; 
sic fauces leti quaeque ultra limina lucent, 

quaeve obscura latent, spes fluitansque, vocant. 
Finis adest : aestu flumen se miscet amaro, 

oblitum terrae, parsque fit Oceani ; 
qualiter, ut dicunt, animae datur amplior aetas, 

surgit et emoriens participatque Deum. 

QVOT HOMINES ... 

Sunt qui curriculi tollere pulverem 
campus quaque patet rivulus et liquens 
molles pellere aquas ludere vel pilis 
diligunt ; alii nunc iuga montium 
explorare student, nunc loca torrida, 
nunc orbis nivibus quod latus albicat. 
Immissis catulis exigat ut feras 
hic silvas peragrat ruraque sordida, 
hic longis positis retibus aut dolis 
piscator tenebras pervigilat malas. 
Commerci assidui lucra operosior 
noctes atque dies plurimus aggerat, 
at qui fidit agros vomere ferreo 
expectat segetis praemia fulgidi, 
nec stridore viae vocibus aut vafri 
turbatus populi nec strepitu fori. 
Nonnullis tenerae lene sonans lyrae 
concentus placuit flamine cum tubae, 

vel si quis tabulas pingere callidus 
mire compositam finxit imaginem; 
alter facta virfim dictaque comparat, 
et chartis veterum deditus et libris, 
causas alter avens pandere conditas 
scrutaturque polum signaque perlegit. 
Quos regnare iuvat gloriaque imperi, 
quid non efficiunt, quid sibi non petunt, 
ut, bellique duces pacis et arbitri, 
ad caelum veniant atque deum domos ? 
Pectus perdomuit flava Chloe meum, 
vultu marmoreo numine pulchrior, 
cuius dum radiat risus amabilis, 
non ars, non studium me tenet alterum. 

AD FESTVM 

Caeli iam densis obtexit Iuppiter arcem 

irimbis et arva saeviens 
asperat, ut non quos prius exsplendescere flores 

vernis diebus vidimus 
nec quas aestivi frondes aluere tepores 

silvasquc agrosque vestiant, 
rura sed horrescant hiemali umore refuso 

geluque sordeant malo. 
Nunc decet ad mensas pomisque cibisque repletas 

laetis foveri cordibus 
et, dum fervemus Bacchi Cererisque liquore, 

alma advocare numina, 
aut, qua lignorum lucens focus ardet acervo 

caliginemque dissipat, 

dulci colloquio vel, quas finxere poetae, 

pulchris teneri fabulis. 
Tristitiam tu, Feste, fuga curasque remitte 

flabris levandas fortibus, 
crastina nam obscuro velamine tempora nobis 

condunt dei obducto boni ; 
dum te, care caput, fugiunt noctesque diesque 

annique cedunt aurei, 
utere sorte tua neu pectore sperne maligno 

praesens quod hora sufficit. 



64 



HVMBERTVS A FLORENTIA 



EP I GRAMMATA 
FILII PIETAS 

Dives homo, taetrae iam iam prope limina mortis, 
sic aperit natis ultima vota suis : 

< Quae bona possideo, vobis nunc omnia lego ; 

postremum donum quod patris edat amor. 

Me tamen absumpto, confestim mille monetas 
vestrum quisque meo collocet in feretro.) 

Maximus hinc natu defuncti mittit in arcam 
ex auro nummos mille suapte manu. 

Frater at e busto nummos mille abstulit alter, 
bis mille ex charta substituitque pius. 

Tertius hos etiam cepit, scidulamque reliquit: 
<Ter - rogo - millc patri solvite ritc meo.> 

SAPIENTIA PATRIS 

< Cur tibi barba, pater, nigra est canusque capillus ? > - 

<Viginti est annis, pupule, barba minor.> 

LINGVAE AEGRITVDO 

Medicus: Tu multa, domina, indiges quiete. 
Mulier: Sed meam inspicias, amabo, linguam. 
Medicus: Inspexi: haec etiam fac ut quiescat. 



5 



65 

■ 



MORBVS INS AN ABILIS 



Vir quidam doctus, cui valde garrula coniux, 
turbine verborum nocte dieque dolet. 

Quare vix iuvenem surdam mutamque repertam 
ducit, et uxori destinat in famulam. 

< Sic aliquando - putat - discet mea nupta silere 
et modicum tandem pacis habebo domi.) 
Quam vanam spem ! dum non vult hera parcere voci, 

ancilla est - credas ? - orsa repente loqui. 

DEBITOR CREDITORI SVPPLEX 

<Parce mihi: nondum mea solvere debita possum, 
cum quid manducem saepe nec inveniam.) 

<Ne deses fueris: tempus pretiosa moneta.) 
<Egregie faris: tempore retribuam.) 

VNVS ALIO CITIVS 
Primus cursor: 
Insilio ocypedi, spatium voro, pervolo terras, 
sidera dum sistunt obstupefacta gradum. 

Cursor alter: 
Ast ego currendo quovis cum fulgure certo, 
nec mea dum fugio me valet umbra sequi. 

AEMILIVS LACOVRT 



LIBERAT POESIS AMANDO 

Aetheriae tanquam radient mysteria vitae, 

me superam sortem spemque fovere iuvat 
vere novo, florum, rosea aemula, spes mea splendet, 

sic in pampinea palmite gemma virens 
quae fusca saepes stat fronde et aspera spinis, 

purpureo passim plurima flore nitet. 
Sic post laetitiam luctus, labentibus annis, 

sic humana aetas aestuat, unda fluens. 
Fontis aquae arva petunt decursu plana fugaci, 

nostrae sic vitae tempora praecipitant 
cursum igitur, fons, matura, cito linque cacumen, 

uber aquis flumen labere, prata riga, 
aret ager, sitit herba : fluis, tunc omnia rident ; 

languenti sucus funditur almus humo 
sic clemens vates descendat culmine summo, 

largis cum donis, lucida verba ferens : 
praesertim miseros sincero pectore curet: 

ingenium praestans perbene corde valet. 
Ante omnes vates exsultat totus amando, 

tam pulchro dignus nomine: Hber amat. 

ARTVRVS GVIDO LEE 



POEMATIA 
I 

Prata iam bruma fugiente lustro, 
qua piger lapsum sinuat lutosum 
Camus et ripas humiles liquore 
levat edaci, 

Cum mihi curis vacuo superne 
lenis auditur sonor : ecce, tranant 
quattuor pinna crepitante caeli 
caerula cycni. 

Murmur alarum duplicatur usque 
dum caput supra properi feruntur, 
deinde rarescit minuensque longe 
languet abitque. 

Nempe sub mortem cecinisse cycnos 
ad vada abiectos memorant Caystri : 
Musa vocales tamen et volatus 
callida reddit. 

II 

<Illuxit olim candidior dies, 
olim usitatum sol radiis magis 
miris inauravit cubile, 
cum tenero puerile lusu 

Gaudebat aevum. Quam propere tamen 
maturitatem pervenientibus 
contristat antiquum serenum 

umbra magis magis ingravescens ! 

Nugamur et nunc: verum adamantino 
felicitatis ianua cardine est 
occlusa, ianitrixque servat 
propria nostra fores imago.> 

Haec somnianti Musa mihi refert : 
< Nugator, ergo sol tibi fit niger ? 
Commenta suspiras. Virorum 
vivere nec simulare vita est.> 

III 

Nocte per marmor vitreum fenestrae 
conspicor magnum numero carentes 
inter Oriona faces silenti in- 
cedere mundo. 

Ille venator vafer, ille amator 
Deliae - nec tu, dea, noluisti - 
livida pulchri periisse fertur 
Arcitenentis 

Fraude. Forte aestu rapidoque cursu 
languit ; litus petiit propinquum ; 
desilit saxo gelidisque laetus 
mergitur undis : 

At caput crinemque nigrum natantis 
Phoebus agnovit procul, et sorori 
dixit < en illuc ubi nigrat aequor 
derige telum>. 

Risit et certam nimium sagittam 
torsit, heu, ignara : levi cadaver 
fluctus impulsu vagus indecore 
trusit in algam. 

Quod potest, caelum dat amans amato : 
ille securo revolutus orbi 
nunc voluptates animo et dolores 
despicit aequo. 

FRIDERICVS GVALTERIVS LENZ 



VTER EST FORTIOR? 

Cur non eloqueris ? - Quid nie vis dicere ? - Curae 
me tibi, non aliam cor tetigisse magis. - 

Iam dudum didici vehementes abdere motus : 
si tu non sentis, tempus in omne vale. - 

Non faciam, satis est quod ais, nunc laeta triumpho, 
fassus es, nnnc taceas tempus in omne licet. - 

Audiit alma Venus, certantibus adnuit atque 
<vir> risit <dominus tempus in omne chens. 

Sic volui, bene sic, hac mundus lege rotatur : 
exultans simulet se regere: illa regit.> 

LOQVITVR VOLVPTAS FRIBVRGENSIS 

Quid tibi subridens promittam, stulte, requiris ? 

A me, si nescis, discere cuncta potes. 
Noctes atque dies calidos sine fine perustus 

Tantalea numquam restituere siti. 
Stagnis e lentis mecum, sum nempe Voluptas, 

scandes ad superos, altius inde rues. 
Sed sapiens numquam, dulci prohibente veneno, 

fies, namque urget quod superare nequis. 

ARMINIVS LIBERTVS 



EPIGRAMMATA 
PAX TRIGINTA ANNORVM? 

O utinam triginta annos pluresque maneret 
aevum multiloquax, deterius prohibens ! 

LVNAE POSTEUIORA 

Femineis tot podicibus large patefactis 
virgineae lunae posteriora iuvant. 

PAX AETERNA 

Usque gerant pugno minitante theatrica bella, 
contra latrantes more canum solito. 

SCVLPTORI CVIDAM 

Qui rudibus saxis taeterrima corpora fmgis, 
dic mihi, qualia sint, quae tibi nocte placent. 

MIRA TRIAS 

Haec est mira trias : operis miserabilis auctor, 
vilis laudator, credulus insipiens. 

DEXTERA LAEVAQVE 

Cordis fallacis secreta manus manifestant : 
altera porrigitur, altera te iugulat. 

LVPI MITES 

Pacifice servare volunt quod vi rapuerunt. 
Sic est pacificus ventre tumente lupus. 

DVLCE SECRETUM 

Iam non casta viro coniux secreta fatetur. 
Contio cognoscit: plaudite, sum gravida! 

<... OMNES IN CORTICES) 

Clandestinus amor vehementius igne flagrab 
Quantus inest ardor, si patefactus amor ? 

PHILOSOPHO CVIDAM GERMANICO 

Abstinuit laudabiliter verbis peregrinis, 
purificata tamen lingua minus capitur. 

VINCENTIVS LOPEZ-SOTO 



AD PVERITIAM PERTINENTIA 
I ■ POSTRIDIE NONAS IANVARII 

Pueri omnes dormitum contendunt 
cito hac nocte, corde insultante ; 
dicuntur ipsis in urbem venire 
Magi Orientis. 

Nonne recordas? O tempora illa! 
Sciunt infantes Magos Orientales 
equis et cibum, aquam inventuros 
in prominente. 

Nonne recordas? O tempora illa! 
- Frater, num dormis? - Tace, mea soror; 
ne veniant reges, somno experrectis, 
fugiant illi. - 

Nonne recordas? O tempora illa! 
O dies magna post noctem cum stellis ! 
Modo in aulis, modo sint in casis, 
corda se fundunt. 

Sane recordas; o tempora grata! 
Videsne tuos filios gaudentes ? 
Hoc maius gaudium per orbem terrarum 
numquam videbis. 

II • PVERI VAGANTES 



Pueri quinque in viarum ora ; 
pueri vagi ibi consedentes, 
ludere chartis, chartis lusorum, 
maledicendo. 

Fulgent, enitent inter crassaturas 
ocuh ilh; parum nunc connixi, 
vexet cum eos convoluti fumus, 
fumus tabaci. 

Sic ita vagi pueri agitant 
gaudium nimis, nullos honorantes, 
neque parentes, omnia et sacra 
simul ac rident. 

O triste spectrum magnum civitatum! 
Ubi humani pugnant, caeco igni 
valde soluto, pueris desertis ; 
infelix spectrum ! 

Quae ita crescis, o infantia tristis ! 
Ambiens aura putrida praecingit. 
Nefas! quod habes idem ius supremum 
passeris, floris. 

N. MANGEOT 



PVERITIAE MEMORIA 

Ad scholam nuper steteram canentis 
parvulae turmae, per aperta vitra 
carmen audivi : < Faciem benignam 
sol mihi verte.> 

Aethra per stantem sonuere voces 
praevio cantu fidium magistri. 
Mente commotus fueram canoro 
carmine totus. 

Nam scholae limen puer atterebam, 
cum rosis labrum nitidis rubebat 
et sequebatur puerile corpus 

umbra minuta. 

At mei sensim cecidere crines 
verticis, fluxit velut umbra vita. 
Cur modo cantant : < Faciem benignam 
sol mihi vertev> 

NOX 

Navigat atra super nox aequora mersa sopore, 
mota soporiferum concinit unda melos. 

Custodum similes stant montes litora circum 
astrorumque gregem candida luna vehit. 

Tandem deposui curas, quibus acre gravabar 
optataeque diu munere pacis alor. 

VESPER 



Mortuum solem gemit alba nubes, 
sola quae tranat mare purpuratum. 
Offerunt flores patinis coruscis 
tura suprema. 

De lacu scandunt nebulae profundo, 
stant ut in somno calami trementes. 
Saepe ploratus per aquas euntes 
vadit amarus. 

Iamque se densis oriens tenebris 
contegit totum, sed in occidente 
stella solatur subito coorta 

luce serena. 

HIEMIS SOLACIVM 

Tecta doinus rigidis conspersit bruma pruinis, 

sed tepidum remanet vile cubile meum. 
Tristis hiems vitae fecit mea tempora cana, 

cor iuvenile tamen sanguinis unda movet. 
Deperiere rosae, rubrae quae vere nitebant 

inque meis malis plurima rubra nitet. 
Oras longinquas petiit Philomela canora, 

una tamen cellam carmine grata replet. 
Verae laetitiae flumen siccatur ubique, 

unda tamen pectus unica dulce beat. 
Aetas nostra gemit magno perculsa timore, 

me tamen alma quies paxque serena tenet. 

STATIO SVPREMA 



Manium dormit statio suprema, 
quae procul magna requiescit urbe. 
Crux crucem tangit tumulique fulgent 
flore recenti. 

Heic tacet clamor silet et tumultus, 
heic abest mordax et acerba cura, 
heic humi tandem iacet et superbi 
culmen honoris. 

Omne discrimen tumuli recondunt. 
Lazarum iuxta cubat iste dives 
cumque lasciva meretrice dormit 
candida virgo. 

Quid iuvat regem tenuisse sceptrum ? 
Quidve gemmato cubuisse lecto ? 
Se cibis lautis onerasse ? Mansit 
nil nisi pulvis. 

Pauperem ditat lacerata vestis, 
virginem casti decorantque mores, 
quae diu pressit male crux parentem 
hic micat auro. 

Dissipat nubes subito coorta 
Luna nocturnas tremulaque Manes 
luce conspergit. Levis aura plorat 
flore recenti. 

IOSEPHVS F. MARQVES LEITE 



BRASILIA ET PAVLOPOLIS 

Nocte festinus populus dieque 
per vias stratas, fluvii instar, urbis 
ambulat, currit, fluit inter alta 
tecta doniorum. 

Fervida furnos fame flamma cremat 
et rigor ferri rapidaeque serrae 
mutuo strident tenuesque fumant 
mille camini. 

Et rotae iuges celeresque gyrant 
improbo ductae varioque ritu 
mollia et dura et liquida et minuta 
omnia mutant. 

Atque fornaces chalybis liquatas 
ignei massas ibi provomentes, 
machinae, fabri, et opera omnifariam 
adspiciuntur. 

Vos metallorum domini probeque 
principes artis bene promeretis 
officinarum patriae vocari 
Brasilidarum ; 

Quique tellurem rubeis serendo 
coffeae granis arabum feracem 
nos locupletes potuistis auro 
reddere multo. 

Vosque dvcentes minimeque dvcti, 
undique et semper nova persecuti, 
semper heroes rediistis, alnii 
Paulopolitae! 

Incolas inter nemorum feroces 
primus in silvis penitus remotis 
Bartholomaeus Bonus Ananguera 
signa reliquit. 

Sera Libertas, tamen alma! Trinus 
civibus nostris venerandus adstat 
coetus andradvm celeberque fratrum 
plenus honorum. 

Huius ingentis patriae superno 
atque divino suboles protecta 
amplius quidnam poterit timerc 
Numine tanto ? 

HAROLD MATTINGLY 



VER ET VITA 

Ver redit et tenero cinguntur gramine prata 

solis nitore fulgida; 
carmina et inter se certant renovare volucres ; 

gaudent virecta carmine. 
Viribus aucta novis annorum forma priorum 

certo recurrit ordine. 
Vita hominum similis terris iam tempora vertit, 

fati secuta terminum. 
Gens hominum laeta est, spes contemplata renatas, 

carpens priora gaudia. 
O utinam maneant quae sic redeuntia fallunt, 

vano decore perfida. 
O utinam redeant quae tempora dicimus auri, 

casta sequente virgine. 
Tunc valeamus enim securam degere vitam, 

certi futura temnere. 
Est tamen, est - eheu! - quae vis negat invida nobis 

vitae perosa gaudia. 
Spes nimias resecare decet, sic vulnera fati 

fortes iniqua perpeti. 

PAVLINVS MENNA 



IN BACCHUM 
Elegia 

Si mihi, Bacche, petenti adsis dexter faveasque 

numirie si fiant vota secunda tuo, 
non iuvenem te mente levem, non corpore lentum 

effingam, capiti cornua nulla dabo. 
Non te iam madidum musto somnoque sepultum, 

iactantem ad cyathos turpia verba canam: 
non dicam ut potus soleas arcana referre, 

ut dubium titubans fersque refersque pedem ; 
sed clarum gravitate virum, sed casta loquentem 

te memorem egregia saepe nitere toga. 
Quin purae sectator aquae, quin desidis expers 

diceris somni carmine, Bacche, meo. 
Mox etiam cinctas narrabo ex ordine laudes, 

quas peperit virtus bellica Marte tuo. 
In primis referam nigris ut victor ab Indis 

ipse triumphali comptus honore redis: 
devictasque urbes recolam, populosque subactos, 

ductosque ad currum barbara vincla duces: 
nec sileam forti divulsum Penthea dextra, 

nec sileam exitium, stulte Lycurge, tuum. 
Atque novos satyros vino thyrsoque furentes 

instituam binis ad tua sacra choris. 
Non Ariadnaeae iucunda incendia formae 

praeteream sociis addita sideribus. 
Utque frui possis aeternum coniuge cara 

contra ipsam certe, te quoque constituam. 

Si tantum vati liceat, si carmina tantum 

nostra valent, celeri carmina texta manu, 
mox sequar, ut semper, te quo vestigia vertis. 

Te bona pax, hilaris te comitetur Amor. 
Ut lassis requies, moestis ut dulce levamen, 

ut lac infantum diceris esse senum. 
Ut sine te raro contingant gaudia plena, 

utque tuis spiret purpura nata genis. 
Demum non vitis posthac tua tempora cinget, 

sed Romana dabit laurus utrumque decus. 
Debita laurus erit, saevos quod fuderis hostes: 

debita, quod Phoebum Pieridasque colis. 
Permessi perhibent te saepe ad sacra fluenta 

venisse, et lymphae posthabuisse merum ; 
necnon ad numeros Musarum dulce canentum 

sopitum viridi procubuisse solo, 
et tecum potos una duxisse poetas. 

Ennius ipse fuit, Maeonidesque comes. 
Ipse comes fuit et Flaccus, qui te sine numquam 

pulsavit Latiae dulcia fila lyrae. 
Fac, Lenaee, igitur, ne sint, precor, irrita vota; 

quae bonus e medio pectore promit Amor. 
Cuius me pietas servavit fidaque dextra, 

cum peteret nostrum bellua dira caput. 
Et cum Scylla vorax rapidis demergeret undis, 

absortum tuto litore restituit. 
Sic tibi fecundis vindemia laeta racemis 

impleat effuso grandia labra mero ; 
sicque tua niteant argentea cornua fronte, 

ut possit merito cedere Luna tibi. 

IN CICERONEM 
Epigramma 

Quis valet Arpini Ciceronem aequare loquendo 

qui fuit insignis, fama decusque fori ? 
Princeps eloquii fuit olim iure vocatus, 

namque quis eloquium nunc Ciceronis habet ? 
Sedavit nunc bella fera, et nunc conciit ipsa, 

res miseris raptas auxiliumque tulit. 
Quisquis virtutes eius describere vellet, 

splendorem Soli ferret aquamque mari. 

AEMILIVS MERONE 



CANICVLA 

Est via quam terimus deserta: bitumen adhaeret 
in nostris soleis : hic iUic paene dehiscit 
et rimas monstrat nitidi sub lampade solis: 
in caelo liquido nubecula nulla pererrat. 
Pulverulenta onerant ramos pendentia poma 
arentque in campis segetes frugesque reclines. 
Nunc tacite nunc verba serentes imus anheli, 
dum sudor talos ad nostros manat abunde. 
Sistimus, interdum, si quid nos recreat umbrae 
non procul a saeptis quae sunt in tramite rara. 
Aestus autocineta volant cita nescia nostri : 
continuum, propior, foliis in caespite denso 
tecta, cicada gravis diffundit in aethera cantum. 

NIX 

O rem mirificam! Viae domusque 
arboresque simul teguntur altae 
candida nive : Vesuvius gradatim 
albet : rura replentur atque tecta. 
In quemcumque locum meae moventur 
pupulae, video nivem micantem, 
quam vestigia rara paene foedant : 
in foro volitant pilae caduntque 
fractae, dum pueri suis cachinnis 
implent aethera cursitantque laeti. 
De colu quasi lanulae cadentes, 

flocci flamine devolant ab alto 
atque dulciter in solum recumbunt. 

IN MONTE CAVO 

Est smaragdineum latus iugorum, 
per quae serpit iter salitque opacum. 
Supra Monte Cavo moramur: ampla 
fulget planities : magis corona 
collium viret ultimo nitore 
solis occidui, rubente caelo. 
Pax quiesque locum tenent profundae: 
frigus hic madidos relaxat artus : 
Arx Papae similis gregi videtur : 
sunt lacus Nemorensis et propinquus 
Albanus veluti scyphi nigrantes 
sub caligine densiore. Primae 
stellae iam renitent tremuntque caelo 
et colles violae tegunt colores, 
cum Romam petimus : viis fragosis 
halituque gravi calentis urbis, 
Mons Cavus viridans quiesque silvae 
optantur zephyrique flamen almum. 

VILLA ATESTINA 

Villa Tiburis est opus superbum : 
e xysto patulo comas virentes 
ramorumque tholos videmus, unde 
ad nos perveniunt aquae susurri. 
Lente digredimur viaeque praebent 

umbram frigidulam sonumque vivum 
fontium laticis : vetusta signa 
areas decorant forisque lymphas 
emittunt: calamis pares, figura, 
organi saliunt aquae sonantque 
in quaque aedicula madent abunde 
muscosae statuae : nemus per omne 
it symphonia spiritum serenans. 
Lisztium memoro sono loquacis 
aquae quae fluit, exilit, recumbit, 
spumat multimodis, nivet, iocatur. 
Iam sol arboribus rubescit altis : 
cum nobis, simul, exeunt, gradatim, 
advenae: resonant breves mesauloe 
et conclavia pluribus loquelis, 
donec dividimur viasque inimus, 
laudantes hominis Deique mira. 

LABVNTVR SIDERA 

Puellae iuvenesque pervagantur 
litus undisonum prope et loquuntur 
serentes digitos manusque laeti. 
Nox est fulgida deciduntque, passim, 
saepe sidera de nitente caelo, 
metalli calidi velut favillae, 
quas ictus generat cietque fabri. 
Quot sunt sidera quae cadunt, puellae 
tot dant basia totque verba cara 
quaerunt dulciter a suis amatis. 

IOANNES IACOBVS MEVNIER 



CYRNVS 

Caeruleos fluctus propere cita navis arabat 
omnino placidi maris, astraque noctis abibant ; 
namque redux Aurora nigras dissolvere nubes 
aequora cingentes lucis tentaverat ictu, 
undisonum littusque dies lustravit oborta. 

Adversum scopulos vaga frangebatur et unda; 
ex illa resonans in saxo spuma ruebat, 
atque exsultabat, felix, ad luminis astrum. 

Insula magna erat Cyrnus, quoque Corsica dicta 
quae stabat ante ratem, nobis pulcherrima forma. 
Miscebant fluctus oculis et culmina circum 
caeruleum roseumque, procul variasque colores. 

< Splendida tam nobis esto nunc hospita, Cyrne! 
Magno sub caelo liceat reperire quietem 
mortali misero fractoque laboribus urbis; 
deprecor, iratis et sensibus otia praebe.) 

Intravitque sinum tetigit navisque viator 
continuo portum, cursum, secura, facessens ; 
fmdenti pelagus via perlustrata carinae. 

Tunc, oriente die, radians pellensque sopores, 
inirantes oculos Aiaccius adstitit ante. 
Inde viatores pedibus calcare silices 
et montis tenues auras spirare libenter. 

Aestivus ardor recreabat corpora solis 
atque ibant reparata statim sine pondere crura. 
Insula dein nobis octo peragrata diebus. 
Nos tamen at mollis siccabat arena iacentes 
quum fuscabamus nitidae data pectora luci, 
postquam firmarant cito dulcia balnea nervos. 

Heu! Heu! Viva fugax tempus velut unda recessit 
et nunc formosam volat hora relinquere Cyrnum. 
Iam velox iterum navis transire parata; 
cras ad Massiliam sine nisibus aequora scindet 
perpetuo curas, ingrata, feretque cavernis. 

IOSEPHVS MORABITO 



AD AETNAM 

Te primum roseo, maxime montium, 
lustrat sol oriens lumine ; te ultimum, 
undas Oceani dum rutilas tenet, 

maesto amplectitur osculo. 

Quae subiecta patent tu tacitus vides ; 
unda hinc caerulei murmurat aequoris, 
illinc Trinacriae ceu nebula levi 
terras prospicis obrutas. 

Quae cernis, tibi sunt omnia cognita. 
Cum nondum aequoreo gurgite ad aethera 
exertare caput ausa erat insula, 
cernebas, pater, omnia. 

Paulatim uda maris roribus exstitit 
tellus acta soli viribus intimis, 
et circum arboribus tempore se induit : 
cuncta haec tu, pater, aspicis. 

Posthac fracta tuis terra boatibus 
consedisse gravi murmure dicitur, 
ruptas ac medium prosiliens fretum 
cautes sicelidum alluit. 

Vidisti et populos armaque regnaque ... 
Saeclis corruerunt cuncta fluentibus : 
aeternum, pater, hic dum caput erigis, 
spectas desuper omnia. 

Ast olim Catanae moenia concident, 
quae subiecta iugo conspicis arduo ; 
colles arva petent celsaque culmina 
imos Oceani sinus. 

Immensum aequor erit terra ubi nunc viget 
exornata deis multiplici ubere; 
glaucis in pelagi fmibus hic erunt 
solum tuta silentia. 

In vasto, Aetna, tamen tunc quoque marmore 
signabis piceis vorticibus polum 
horrebuntque tuis ignibus undique 
quassati maris aequora. 

VIGILIA 

Me fugies semper distentum, Somne, grabato ? 

Nulla mihi dabitur nocte calente quies ? 
Vocibus usque viae resonant strepituque rotarum : 

risus ubique volat, clangor ubique strepit. 
Ecquando tantum cessabit murmur in urbe 

seque dabunt, Morpheu, corpora fessa, tibi i 
Me verto huc illuc : totus sudore madesco : 

sunt calida, Aetna, tori lintea ab igne tuo ? 
Hinc hominum veniunt voces hilaresque cachinni 

auriculas implent ac vigilare iubent, 
coniventem illinc culices mihi brachia pungunt : 

si qua levis somni panditur ala, fugant. 
Quot species mentem tentant hinc inde volucres 

atque abeunt redeunt decipiuntque diu ! 
Desinite o tandem me, inania, fallere fessum: 

nox medio vigili pendet ab axe mihi. 
Vos quoque cum lituis, culices, nie linquite vestris: 

ex aliis venis praeda petenda, reor. 
Morpheu blande, veni! Tua si olim nurnina laesi, 

posthabuique tibi candida dona lyrae, 
non faciam posthac: veniam praebere roganti 

ne dubites : oculos flamine tange meos, 
flamine quo voces taceant per cuncta loquaces, 

flamine quo culices spernere mi liceat. 
At, quae multa tibi lethea papavera, sucos 

horum tu valida comprime, Somne, manu, 
hosque omnes, qui nocturno te tempore spernunt, 

conde soporifero flumine, conde, tuo, 
atque tuis vinclis medius sol crastinus arctis 

cernat devinctos, cernat et ipse cadens. 

LAERTIADES 

Interea, vergente die, de more bubulci 
ad fontem, quo Laertes advenerat, albas 
herbifero virgis ducebant tramite vaccas. 
Dum gelido vaccae saturantur fonte, salutes 
dant homines regi et multa hinc atque inde seruntur. 
In terras tenebrae circum cecidere vagantes. 
En sidus tremit in caelo, duo sidera, mille 
sidera per sudum passim trepidare videntur ; 
ultima lux tenuis, tenuissima solis imago, 
limite in extremo caelique sub axe moratur. 
Cantus fundebat grillus ; timido abditus herbis 
incepit querulas ranunculus ore querelas 
dum velut ignoti fluitant modmamina mundi. 

Ad fontem rex Laertes sermone loquaci 
usque morabatur paucos fidosque bubulcos ; 
immemor at, reliquis prima sub nocte remotus, 
filius in pavidas umbras vertebat ocellos 
Oceanumque nigro velatum tegmine noctis 
puppes mente videns pandentes vela per altum, 
postremique orbis terras pontumque sonorum - 
hunc ratibus nullus tentarat, lumine nullus 
illas lustrarat -, nautis minitantia monstra 
et pelagus sine fine ingens, Mortemque latentem ... 

(versus 170-192) 

EPIGRAMMA 
DE CVCVRBITA 

Ne gilvos pandas crassosque, cucurbita, flores, 

neu cirris teneas proxima quaeque tuis ; 
ne patulis tantum foliis conquirere certes, 

nescio quae ostentans robora magna, soli; 
numquam nixa tuis continges viribus altum, 

frustra solis aves carpere et ipsa iubar. 
Quid sis, quid valeas, immensa cucurbita, novi, 

quemque facis fructum nil mihi, inepta, sapit. 
Cur, vix te vidi, memori tum mente recurrit, 

qui criticus fatua carmina mente probat? 

I. K. NEWMAN 



CIRCVS PAGVM VISIT 

Pueri venite laeti, veniant iocus et amor, 
casa deseratur oinnis, pater adsit et avia : 
via plena - non videtis? - tigribus, grave typanum 
sonat usque quaque: circus viride ut solet petit 
spatium nemusque pagi medium, tubaque vocat. 
Elephantus it superbus, quatiens pede lapides: 
dedit aridis camelos regionibus Oriens : 
saliunt, cient cachinnos salaputtia levia, 
neque versicolor amictus sinit aufugere oculos 
quo nympha (nam puellae decus haud puto tribuas 
solitae nitens et astris magis et parietibus 
vitreis domus moventis tabulas ubi coluit 
populus deas quot ad nos exportat America) 
in equo refulget atro, vaga quam sonipedibus 
mannis cohors citatis sequitur comes agilis. 
Etiam ferunt leones sua vincula domiti, 
reboantque carcere arto, fera pectora rabies 
quotiens stimulat inanis: procul hinc patria prior. 
Abeunt, magis vicissim cava cymbala recrepant, 
vahdusque pelle pardi Vir habet grava manibus 
onus extulitque ferrum: rubor os simul iniit: 
(citius notans lacertos spirat tenera Chloe 
iuvenesque pulchra pagi nihih facit animo). 
Ubi iam locum revisunt grege quem sibi proprium 
circus tenet quotannis, sua carbasa religant 
sudibus parantque sedes rota quas rapida trahit 
celeri ferente plaustro Scythicis itineribus. 

Ibi gaudium iuventus agitata reperiet, 

ibi gratior puellas decorabit humilitas, 

ibi et innocens voluptas et amanda memoria, 

oblivioque fati miserabile cor habet : 

ibi paululum quiescet genitrix, ibi genitor. 

Pueri venite laeti: circum platea capit, 

neque, si dies videndi semel iste perierit, 

cito dulce tempus anni reparare poteritis: 

data sors benigna pago : iubet illa, fruimini. 

GERMANIAE REDIVIVAE 

Proice tela manu, sanguis meus. 
Aeneidos liber 6, v.835 

Iam neque, Pierides, solitum deducere carmen 
vos iubeo, neque prata iugis communia sacris 
quaerere. lam maior vobis patet area, campus 
latior exspectat: iam res vos postulat alta, 
totius et populi vocat in certamine fatum. 

Nec lacrimas teneo quotiens, Germania, sortem 
(infelix patria et flectu dignissima nostro !) 
aspicio, tibi quam saevae misere sorores. 
Nec mirere, precor, quare sors ista Britannum 
tantum commoveat: num fratri gaudia fratris 
tristitiae? Num vos in viscera nostra volentes 
torsistis ferrum vel nos tot vulnera laeti 
reddidimus vobis ? Pereat qui primus in arma 
nos furor induxit pariter: magis ille hymenaeos, 
ille domos, magis ille focos curasset et aras 
intactas, et adhuc florentis munera pacis, 
quam stimulasset atrox iras et bella, nefando 

sanguine bis nostrum iam depugnata per aevum. 

Quod si nunc levibus numeris indignus amorem 
possim explere, novem mihi si lovis edere natae 
permittant animi sensum carosque dolores, 
ad summos videar parvus consurgere caelos 
et miser immensas alieno robore terras, 
peior Atlas, umeris portasse minoribus audax. 

Fert animus causas tantarum expromere rerum, 
cur decimo veniente decem post altera saeclo 
(sic bene nos memores numeramus tempora Christi) 
insula cum felix foret haec, Germania felix, 
riderent Musae, commercia vecta per orbem 
divitias et opes augerent gentibus omnes, 
tani subito, fulgur fallaci quale sereno, 
irruerit belli populis taeterrima pestis, 
nec prius aufugiat quam milia multa virorum 
conculcet luteis Belgarum marcida fossis. 
Non aliunde petas hominum quam pectore causam: 
ex quo mortiferae fructus tulit arboris haustus 
letum,atqueomne malum mortali corde quod haeret, 
nulla nos fruimur nisi Christo dante quiete: 
nec dedit hanc Christus nisi Crux accepta petenti. 
Hinc illae lacrimae : dubii pendemus, an illuc 
ad Christum curramus, ubi Crux territat umbra, 
an potius mundi solacia dulcia praestent - 
nequiquam: sic usque novi mutamur, et ipsis 
ut nihil in promptu est quod et amplius occupet hora, 
tum, quoniam nobis vitam Fortuna beatam 
deneget, una omnes placuis delere ruina. 
Sic videas pueros inter se ludere parvos 
litorea, ponti crepitat qua fluctus, harena, 

moenia qui ducunt castellumque aggere cingunt: 
hic tamen alterius si pulchrius exstruat arcem 
arce, rubor vultum suffundit, lacrima lumen, 
nec mora, sed totam subito pede proruit urbem. 

Haud aliter tibi tum, dilecta Britannia, fessae 
longarum serie laudum, quae cuncta pararas, 
et fmem imperii super et Garamantas et Indos, 
felix prole virum, felix virtute, movebas, 
exciderat non hos Christum meruisse triumphos, 
et, si regna rubro sub signo lata notaret, 
sanguinis esse tamen Sacri, non unius illud 
vexillum populi. Cur non commune volebas 
quidquid ubique Deus dederat tibi, reddere cunctis ? 
Cur non Europae sociatis viribus ingens 
auxilium porrectum aliis, qua solis iniqui 
limite torrentur gentes vel turbidus Auster 
qua mare Pacificum diverso sidere torquet? 
Non ita tunc visum est: secura potentibus undis, 
quas tibi tradiderat pelagus iam mite regendas, 
omnia credebas fatum domuisse Britannis, 
omnia vos Libris, cives, donastis et auro. 

Sed neque te culpa, Germania maxima, solvo, 
quae pollens opibus, doctrinis, artibus almis, 
praecipue sonitu si quem symphonia ducit 
pingue tuba stridens vel longo flebile cornu, 
dotibus et tantis, tantis decorata tropaeis, 
non tamen audebas placidae confidere paci, 
qua tibi iam totum vicisses splendida mundum, 
sed Scythicis infesta viris, infestaque Gallis, 
(a quanto melius patereris laesa dolorem!) 
otia quod dederant malebas perdere bello. 

lam vero Stygiis quae monstra egressa tenebris 
ediderit pratis errans Bellona cruentis 
quis potis enarrare orasque evolvere pugnae? 
Sed quidquid proavi gessere prioribus arvis 
hoc tamen hoc peius, quod nunc sollertia mentes 
exagitat rabidas: quaerunt sibi fata periti: 
mille vias norunt leti: iam vivere durum est. 
Sic annos tolerant mortes terraque marique 
quattuor, et tandem sua quisque ad moenia cedunt, 
ambo defessi pariter : tum foedere iniquo 
desertum faciunt atque audent dicere pacem. 

Interea latebris emissa Licentia caecis 
prosilit, et mores priscos legemque modumque 
de medio tollit: nec mirum: mortuus omnis 
et pater et frater frenos qui intendere posset, 
mortuus Europae flos optimus, alta iuventus: 
et quot vere novo micuere papavera campis, 
sanguine tot credas fluxisse cadavera rubro. 
Tum malesuada Fames populos et turpis Egestas 
obruit: hi pauci qui iam de caede manebant, 
esuriens plebes facti, communis hirudo 
aerari, damnumque suae pro milite turbae, 
vix tranquilla ferunt : bello nam quisque peribat 
ut moriens tegeret sibi pignora cara domumque, 
pace perit coniunx nullo discrimine et infans. 
Hinc avidi vertunt aures ad dicta maligna 
et sorbent animis falsae praeconia linguae, 
et scelus impavidi cupiunt pro pane pacisci. 

His opibus fretus qui Dux emerserit umbris 
tartareis, quae sit summo versata senatu 
pestis, et ingruerit Iudaeis impius horror, 

castrorumque nefas et olentes carne caniinos 
dicere non ausim: Germanis maxime vates, 
maxime Germanis scriptor quem viderit aetas 
nostra, magis nobis vestri vos crimina chartis 
monstrastis populi, cum verba tumentia vultis 
spesque nimis magnas Doctoris scribere Fausti. 
Demens, qui poteras tanto servire tyramio ? 
Qui poteras meritum, Germania, ponere fastum, 
immemor ut laudis tam sordida regna probares ? 

Ast ego cum vestram, Germani, carmine culpam 
expono, nolite precor, me credere totum 
ad vos horrendi crimen traducere Martis. 
Nam neque nos sceleris puri nec nostra, nec ullos 
non tetigit foedos peccati noxia diri. 

Ergo omnes rursus belli discordia cepit, 
rursus et in fluctus tempestas saeva resorbet. 
At postquam nubes sol mitior abstulit atras, 
excidium, strages, et plurima mortis imago 
ante oculos rursus surgit. Nec sola movebat 
quae solita est clades. Scythicus nam presserat ursus 
dimidium terrae complexus in unguibus artis, 
atque loco posita est aquilae falx rubra ferocis. 

Quis ego te lacrimis scissam, Germania, plorem? 
Quive modus luctus ? Quamquam bona munera pacis 
sub duce nunc mehore tenes. O cruda senectus 
sit viridisque viri qui te tot funera passam, 
post caehque minas fusci nimiosque timores, 
restituit luci tamen una parte vigentem. 
Sed neque tu poteris credo, Germane, quiesse, 
dum feret arma pius frater contraria fratri, 
nec geminus gemino divisus Castore Pollux, 

aut Italus magnae si perdat moenia Romae. 

Sit tibi nunc frater dum te dolor opprimet ille, 
sit tibi perpetuo frater, Germane, Britannus : 
sanciat hoc purum foedus concordia Christi: 
nec tu, quod tibi opus posuere, Britannia, Parcae, 
reice, nec socios certe peritura relinquas. 
Patria sit patriae coniuncta, sodalis amico, 
exemplumque volens mox tota Europa sequatur. 
O verus populis sim vates. Nullus in urbes 
inciderit posthac terror. Da, Christe, quietem 
gentibus exhaustis ferro bellisque nefandis, 
omnipotensque probet Pater aethere vota sereno. 

C. ARRIVS NVRVS 



AD OVIDIVM 

Limatum lepido currit tibi distichon ictu, 

ast oneras nimia compede pentametrum. 
Exigis ut versus sit sola bisyllaba frnis, 

desinere et prohibes, Naso, trisyllabice. 
Dura satis res est Latios conscribere versus 

et sine inutilibus sollicitudinibus ! 
Quare ne pudeat nostrum concludere versum 

neu monosyllabice neu polysyllabice. 

AD PETRONIVM 

Sermonis lepidi te diligit omnis amator 

necnon cui vulgi candida lingua placet. 
Concubitus, rixas, technas nam carmen inausum 

mirifica nobis exprimit arte tuum. 
Surgit amor, dein flaccescit: gravis ira Priapi 

persequitur miserum, qui reus usque vagat. 
Proposita est etiam locupletis libera cena 

liberti, quo nil stultius esse potest. 
Hic rhetor blaterat, nugax canit iste poeta : 

et iuvenum mores discimus atque senum. 
Ostendis speculum turpi sic, Arbiter, aevo, 

atque in perpetuum, docte poeta, viges. 

NAVIGATIO 



Mira quies pelagi. Non ullis concita ventis 
aequora fulgescunt ; nullis agitata procellis 
en, regerunt radios Phoebi de sidere missos. 
Fumificam circumvolitat vaga gavia puppim, 
raucisono poscens strepitu purgamina navis, 
circum et lascivi ludunt delphines in unda. 
Quam suave est, labi per caerula semisoporum, 
leniter in cunis motum ... Discedite, curae, 
alma quies, seda cor atque oblivia praebe! 

ROMA 

O tu, cui fulgent oculi, dea, lumine glauco, 

casta Iovis soboles artiumque patrona, Minerva : 

ei mihi - nunc primum timidus tua signa reliqui. 

Degebam Romae septem noctesque diesque, 

exitiales quos misero mihi iam fore rebar. 

Ingenti nam aestu cruciata Oenotria terra 

uritur et coquitur, dum torridus aestuat aer. 

Sed, memor officii, vicosque viasque pererro, 

mirifico gaudens Urbis splendore vetustae. 

Ast mihi crura pedesque dolent, dum sudor ad imos 

demanat talos ; fessum latus ; et mihi noctu 

nulla datur requies : manet intolerabilis aestus. 

Adde quod hospitium farcit plebeia turba 

pernox vociferans (nimio nam est ebria Baccho) - 

haec quis ferre queat tantum et tolerare laborem? 

Iamiam deficiens caligine lumina velor : 

vae ! Phoebus radiis ardens cere - comminuit - brum. 

Semianimis raedam posco hospitiumque reportor - 
colligo sarcinulas - viatoria tessera fertur - 
sibilat et currus tractorius - et miser extra 
muros iam rapior: sic te, Tritonia, liqui. 
Da veniam vati : telis nam fratris adustus 
evasi, excessi, erupi ; tibi, tetrica, poenas 
Phoebum, non humilem mortalem, solvere fas est. 

LVGANO 

Amoenus Helvetiorum in fmibus situs 
locus: Lucanum nominarunt incolae. 
Silvas inter collesque panditur lacus 
caeruleus et venustus, qui suadet mihi 
gelidis lassata mergere membra fluctibus. 
Grates agamus isti (quisquis est) deo 
lacus: crystallinis in undis gaudeo. 
Atque ecce supra: celsas ad sedes lovis 
altos ad astra montes tollunt vertices 
cacumina quis operta perpetua nive. 
Montana prata rident, pingue qua pecus 
sonitu longinquo auditur tintinnabuli. 
Hic patula quercus montium scandit latus 
(<ingenio arbusta ubi nata sunt, non obsita>) 
et odora pinus umbram offert sub tegmine. 
Interdum et atra nubes occulit diem: 
magnis caelum omne tum tonat fragoribus. 
Reboat longinqua ripa, fulgores micant, 
largas agitant furentes turbines aquas, 
donec redux tralucet aetherium iubar. 
Quam purus aer quamque odoratum nemus ! 

Rediviva mens onus reponit, et mei 
artus, labore fessi, de novo vigent. 
O frigida Tempe, vestram gloriam canam, 
tuamque, diva, nostrae quae ignoscas fugae. 

HUGO HENRICVS PAOLI 



NOX FLORENTINA 

Ala descendit taciturna noctis, 
sopiunt curas tenebrae ; sub axe 
astra connivent, pigriorque currus 
vertitur ursae. 

Turris Arnolfi vigilat suisque 
lividis saxis petit alta caclum; 
evocat sensim Lemures per urbem 
hora silentem. 

Audit crrantem per aquas quereUam 
vocis antiqui memoris cruoris, 
subter et pontes refluente lympha 
labitur Arnus. 

Testis aetatis mihi dulcis amnis, 
quid meae frustra recinis senectae ? 
Iam diu vitam didici putare 
munus inane. 

Heu quot aerumnas iteras canendo, 
quos tuum murmnr revocat dolores, 
apta dum stellis per opaca noctis 
defluit unda. 

CANTVS NIVALIS 

Frigora nos petimus fugientes frigore frigus, 
candidiore vocant nos iuga tecta nive. 

Tendimus ad celsi glacialia culmina montis, 
frigus qui metuit, frigora spontc petat, 

Nix cadit adsidue ventis borealibus acta 
puniceasque genas vortice rapta ferit. 

Aggreditur faciem ludens haerctque capillis : 
alas candidulas mille volare putes. 

Nacti summa nigras valles urbesque remotas 
pulvereasque vias cernimus inde procul. 

Cuncta premunt late divina silentia montis : 
venas percipias ipse micare tuas. 

Quidnam supra nos? Capiti Deus imminet unus; 
inferius nubes, plumbea strata, iacent. 

O, vos quos cruciant urbanae taedia vitae, 
urbis si piguit, discite amare nives. 

Vos quoque dimcilis studium quos macerat artis, 
nocturnusque labor, discite amare nives. 

Vel si despecti nimis angit vulnus amoris 
torquent et curae, discite amare nives. 

Corpore si valido, si pectore vivere puro 
natura ipsa docet, discite amare nives, 

Longis aptatis, ubi calceus artior haeret 
ex ligno soleis, linquere celsa libet. 

Per glaciem celeres ad valles labimur imas, 
acclivis montis nix tegit alta latus. 

Quid non praetereat libratum pondere corpus ? 
Praeterit et borean, sit licet ille celer. 

lam caput advolvit gelido nix percita nimbo, 
oscula dant venti frigida, terra fugit. 

Terreat insuetas aures vox sibila venti; 
pergite; non animis ista procella furit. 

Ecce silent subito nimbi boreasque rededit : 
sopiti montis nunc tacuere iuga ; 

Dum regit alta quies ventos nec silva remugit, 
leniter illa candida, muta dea. 

ANNORVM COHORTES 

Cernimus ut peditum sub signis ire cohortes, 
anni sic faciunt agminis instar iter, 

Atque ita procedunt, quocumque insignia ducunt, 
denos ut cogat singula quaeque cohors. 

At si pigra cohors castris exire recuset, 
nos pede Parca iubet castra movere cito. 

Expertus didicit, septem que poeta cohortes 
sensit adesse sibi, vidit abesse procul. 

Quo discesserunt, abeuntes agmine, vultu, 
hac specie memori sponte redire solent. 

Primos prima tulit pueriles candida ludos 
praetenditque oculis somnia blanda meis, 

Litteram et < O > faciem docuit praebere rotundam, 
ternaque ter fieri multiplicata novem. 

Graecis immerso studiis suspiria vana 
immodico flagrans igne secunda tulit, 

Intellexit enim Veneris tirunculus, etsi 
spiritus asper abest, asper ut esset "Epco^ 

Laetum nie pueris, cara me coniuge laetum 
adspexit celeris tertia turma nimis. 

Urbini montes, viridantia rura Pisauri, 
agri qua tacite defluit unda Padi, 

Sic mihi vestra redit revocanti rursus imago, 
ut si me rapiat per loca mira sopor. 

Haud aliter memini puerum me fingere somno 
regna super nubes non mihi visa prius ; 

At ne cui liceat sine fme fuisse beato, 
aetas ut fluvius non reditura fluit. 

Detinuere, cohors graditur dum quarta, vicissim 
munera sueta foris, Attica iura domi. 

Vivere nigram ut ovem despectum quinta coegit, 
dum servile premit subdita colla iugum, 

Incertumque mihi conatur reddere panem 
quae fastum in servis torva tyrannis aht ; 

Tristior at quantum tulerit mihi sexta doloris 
mens percussa malo vel memorare vetat. 

Coepit deinde cohors portendere septima pacem, 
supremum et monuit non procul esse diem. 

At si quis cogat rationem reddere coram 
aevi tam longi, qui mihi finis erit? 

Sic mihi, sic faveant Etruscae numina terrae, 
vera ut me docuit Tusca Camena loqui: 

Vixi, nescio cur, tamquam peregrinus et exsul, 
numquam ut desierim credulus esse puer ; 

Carmina non lusum, non somtiia vana putavi, 
nec mihi dulcis amor nomen inane fuit. 

Ambitio cecinit si surdo, perfida Siren, 
non tamen ipse Cato, nec sine labe fui; 

Saepius erravi, mortalis homunculus unus, 
ulli sed numquam me nocuisse iuvat. 

Non me, si cursum conor remeare peractum, 
vitae, quam duram fata dedere, piget : 

Namque fuere meae solamina dulcia vitae 
natorum pietas, et tuus, uxor, amor. 

CANTVS ISARGI 

Audivi trepidans, audivi, credite, vocem, 
fractam quam fractis mittit Isargus aquis ; 

Naidas audivi solitas innare sub undis 
perpetuum edentes, amne fluente, melos. 

< Quid meruere >, canunt, < montes silvaeque silentes, 
aut celata umbris vallis opaca piis, 

His natura locis ut magnas frangeret Alpes, 
et iuga disiceret iussa aperire viam, 

Qua ferus Ausonias descenderet hostis ad urbes 
calcaturus equis Itala rura suis, 

Oenum vel peterent longinqua et numina turmae, 
quas agit invicti gloria magna ducis ? 

Vallis ut alta, truci belli resonante tumultu, 
mutaret faciem mortis et esset iter ? 

Vidimus imperiis saevis vultuque superbo 
transire armatos per iuga nostra duces, 

Nigramque ante oculos ipsis obtendere nubem 
gestantes Furias bellica signa manu ; 

At simul imiumeras caelum transcurrere larvas, 
divinunique virum flentem agitare crucem, 

Si posset populis venturam avertere pestem, 
stultorum rabiem martyriumque suum. 

Spectantes torvi memorabant funera belli 
armis qui sumptis hic cecidere prius ; 

Errabant matres convexa per alta, premendo 
infantes pueros, territa turba, sinu : 

Illi sed caeci, tumidi, sine lege ruebant 
iussis ductantes agmina longa suis. 

Quid per saxa levi salientes gurgite lymphae, 
quid nemus altum, quid vallis amoena iuvat? 

Vividus e silvis frustra diffunditur aer, 
frustra tam laeto gramine prata virent, 

Rupes et variis depingit floribus aestas : 
tristius immerito nomen Isargus habet.> 

Naides, o, vitreae, candentis Naides amnis, 
vox ut vestra dolens, cantus ut iste vetus! 

Vati sed fas est sobolem sperare futuram, 
quam non polluerit caedis iniquus amor, 

Consortem consors, si firatrem agnoscere frater 
coeperit atque homini parcere cliscat homo ; 

Quam natura dedit si servent saecula legem, 
omnibus ut prosit quod sibi quisque serit. 

Munera sunt pacis ; vel fracta lege Caini 
non ignava facit pectora mitis Abel. 

Carmine tunc alio labetur Naias Isargi, 
aetatemque novam concinet unda fluens. 

CINERES IVVENTVTIS 

Edita in urbe tua, Florentia, nostra Camena 
Florentina suo carmina more canit. 

Est Florentinis patrius mos esse protervos, 

namque agitat volitans arma protervus Amor. 

Ferrea corda gerit leviter qui ludere nescit, 
mores et tetricos, ferreus ipse, colit. 

Aiunt : < Qui fueris, male caute poeta, fateris ! 
Te quoque perdomuit, te quoque vinxit Amor.> 

Quae, morose Cato, tristi perquirere fronte 
praeteritos annos nunc tibi cura meos ? 

Quid iuvat annosos retrorsum volvere fastos, 
ad lucem redeat quod periisse decet? 

Si quid deliqui, scis me peccasse decenter ; 
culpae quod dederis, crimen amoris erit. 

Aetas tarda solet rigidas intendere habenas, 
iumentisque feris imposuisse iugum ; 



Defervcre animos si cogit iniqua senectus, 
seros quid prodest antevenire dies? 

Traditus a proavis fertur mos esse Latinis 
vires ut socient carmina, vina, Venus ; 

Dulcem non Venerem, non spernit pocula vates, 
quae si deficiant, carmina sola manent. 

Ars medica admonuit vatem, prostravit et aetas : 
abstulit haec ludos, abstulit illa merum. 

Carmina sed poterunt iuvenem servare poetam, 
gaudia nam memori mente priora vigent. 

Nam quid me pudeat quondam maduisse Falerno ? 
<Raspam> cur pudeat subsiluisse diu? 

Quid sapientia, quid prodest properata senectus ? 
Ipsa suum didicit cymba Charontis iter. 

LITTERARVM VARIATIONES 
AD LECTOREM 

Mobilis una potest in verbis littera multis 
sensu quid distent significare satis; 

Nani mutata sonum sic mutat littera verbis, 
indicet ut proprie quid sibi quodque velit. 

Candida nix, nox fusca, cibus nux, nex, scelus: illas 
littera quam varias dissimilesque facit! 

Senserunt homines anceps quid littera posset, 
pacem dum quaerunt inveniuntque picem. 

Id genus experiar 7rapaS£ty(xaTa plura referre 
ingenii lusu, lector, et arte nova. 

o : A 

Exoriens lustrat diffuso lumine terras. 
Hunc, coque, si sapias, parcius inde cibis. 

a : u 

Caelum, silva, rates speculo redduntur eodem. 
Frigus et umbra: putes hic habitasse deos. 

A : i 

Vanum nil meditans hanc purus, castus adito. 
Acrem animum cohibe, nam furor iste brevis. 

A : o 

Exarat hanc rugis curvatque effeta senectus. 
Si nimium est, umeri qui tolerare queant ? 

u : e 

Vulnus me genuit saevaque putredine crevi. 
Si labat, ipse labas; ne labct ille cave. 

u : A 

Pendula conlustrat campos urbesque silentes. 
Brumam ne timeas! Frigora pellit ovis. 

i : u 

Caelo descendit ventis borealibus acta. 
Ludenti puero prandia multa dabit. 

u : a 

Molliter ossa tegat, cum summa advenerit hora. 
Piscibus, heu, fraudes exitiumque paras ! 

R : m : t : s 

Evolat huc animus quotiens versaniur in urbe. 
Adlectus larido ne capiare time. 

Orat dum populus, divinum effundit odorem. 
Reges qui pascit, pascitur ipse luto. 

MATTHAEVS PAOLILLO 



ELEGI 
I 

Dum sermone cano prisco quae promere suadet 

pectus, me tetrico Zoilus ore monet: 
< Si quid vis nobis dignum recludere dictu, 

quin aptas Italae carmina iusta lyrae ? 
Est vitio pancte Latio sermone poesi, 

quiquid non suetis auribus ipse canis, 
quod lninime verbis alienis sensa cohaerent, 

omniaque ingenua simplicitate carent. 
Vivida vis animi nimia corrumpitur arte : 

frigent invitis verba coacta modis.> 
Sic ego lenis ad haec: <Nil ad me! Sermo Latinus, 

non secus ac patrius, notus in aure sonat. 
Sic animi motus faciles ducuntur ab imo, 

sensibus et vibrant consona dicta meris. 
Ni legar a multis, leviter, mihi credite, curo: 

me prohibet sensus his aperire pudor. 
Sat sit, si laeta pratis a valle piorum, 

dicit ubi vatum carmina sancta cohors, 
audiat et recinat pallens maerore Catuilus 

fraternae mortis Virgiliusque rnihi.) 

II 

Iucundus catulus, peperit quem candida felis, 
persultans hodie ludit in aede mea. 

Is nuper tenui depulsus ab ubere matris, 
delicium nati, ludicer hospes adest, 

oblitus fratres niveos unaque iocantes 

hesternumque larem, quo manet orba parens. 
Eiulat illa procul prolem fortasse requirens, 

sed tu nil querulos accipis aure sonos. 
Ubera cui sitiens avide lactantia suges ? 

Quae posthac album linget amica pilum? 
Ecce petis curis expers nunc mobile filum, 

quod raptum labiis unguiculisque premas, 
nunc pedibus parvis sectare volubile lanae, 

insiliens curvo tergore saepe, glomus. 
Quam bellus catulus ! Gestis ludisque beatus, 

ut puer ipse sibi ludicra sola petens ! 

III 

Has violas ustas annis et pondere passas, 

quas hodie reperi, quas liber arctat avi, 
qui teretes digiti quondam tetigere vigentes ? 

Quisnam decerpsit? Quae posuere manus? 
Fausti, qui tandem fulsit, monumenta diei, 

an carum miseri pignus amoris erant? 
An trepidi cordis pulsus novere frequentes ? 

An maestis lacrimis immaduere diu? 
Nescio ! Pulcra quidem grati munuscula veris 

iam potuere virens condecorare solum, 
et toties inter gemmas videre pruinae 

purpureum verno surgere ab axe diem. 
At mage cum vivo stirpes umore vigebant, 

ipsas ignotae persecuere manus. 
Nunc siccis foliis cupide sua quamque tuetur 

luteolis senri pagina sparsa notis. 

Quid memorant animo cupido ? Luctusne tepentes, 

an lusus, horae quos rapuere breves ? 
Ipsae pace silent fusae solumque vietis 

et novus ex foliis et levis halat odor. 
Etsi nativos carptae misere colores, 

spirant lene tamen compositumque decus, 
nec laetae, tristes minime, sed denique dulces, 

ut res praeteritae, quas memor intus alo. 

PORTVS 

Un port est un sejour charmant pour une 
ame fatiguee des luttes de la vie. - 

Baudelaire, Le spleen de Paris 

Quam iuvat et varias et mille coloribus aptas 

me visu nubes, sole cadente, sequi. 
Chrysolitho flavo radiant et iaspide fulva, 

hinc amethystus et hinc fulgidus ardet onyx : 
tum caelum videas violis florere tenellis 

(a pereunt citius!) staminibusque croci. 
Velificant placidis aditurae flantibus auris 

oceani sedes hesperiosque sinus, 
sed tamen interdum, simul atque cupidine raptae 

ludendi subita sint studioque ioci, 
inter se impingunt, miscent, dein vellere fracto 

per sudum passim lanea morsa natant. 
Sic ea, quae finxit celeri sibi mente puellus, 

urgent atque sua mobilitate cadunt. 
Sic iUi telam texunt rursusque retexunt 

aurea mollicula somnia fda manu. 

Heus ! infuscantur species rerumque colores 

ct tenues, umbra progrediente, labant, 
dum longe, vergit qua concavus axis in aequor, 

lux etiam vitrea caerula pingit acu. 
Hic sedeo, moles ubi salsis innatat undis, 

pensilibus pedibus luminibusque vagor. 
Protendit portus sua saxea bracchia tamquam 

si precibus mutis invocet ipse mare, 
sed mare dormitat zephyri cantate susurro, 

spiritus et gravior crispa per alta meat. 

Lumina nunc urbis tenebras electrica lustrant 

alternatque procul flammea signa pharos. 
Lammina purpureo tractu longinqua cruentat 

inque vices pigris usque recedit aquis. 
Multisono fervet portus clamore crepido: 

hic viles bacas mnemosynumque loci, 
hic laudat fontis medicatae voce liquores : 

itque reditque cito plurima turba pede. 

Omnes festinant: videas quandoque licebit 

tum pueros querula voce rogare stipem, 
tum vetulas lenas, nictantes saepe puellas, 

si qui nocte velint aere parare toros. 
Ecce gemit tractu plostrum manuale quod undat 

pellitis cistis carpatinisque grave. 
Viribus intentis sistit nervisque subinde 

inclamans gerulus: <Ne rota crura terat ... 
Quid cessas? ... cavesis ... propere decedite, quaeso>: 

interea madido sudor in ore fluit. 

Maior fit motus, strepitus crebrescit et hora, 
qua grandis linquat litora navis, adest. 

Tota fremit, nigrum fumum volvente camino, 

defigitque oculos orbe nitente suos, 
Argus ut, et punctis stellantibus aequor in umbra, 

luce lacessitum, vermiculisque tremit. 
lam signo navant operam, redit ancora fundo, 

iam funes alacer solvere nauta parat. 
Extremum mandat procul renovantur ituris, 

mixta statim variis interitura sonis. 
Ac dum mille vibrant pontis constrata lacertis 

et dicunt erebro lintea mota vale, 
ex ora celebri vasto molimine puppis 

excedit sensim tracta minore rate. 
Lenta prius, leviorque dehinc resoluta remulco 

labitur arva super liberiora maris. 
Interea claris lanternis ostia portus 

sibila continuans altera navis init. 
Sic eadem semper statio, sursumque deorsum 

assiduum motum, qua sinuatur, habet. 
Funibus, antemnis, malis glomeratur acutis 

et iactat Chalybum bracchia stricta manu. 
Aera nam scandunt, redeunt carchesia rursus 

ac navis laxa forcipe gluttit onus. 

Si spectas lassus certandi vespere portum 

errandique niodum denique lassus aves, 
nescis quid misere tendant, ut tristior alter 

res velit usque novas, anxius alter opes. 
Sic sua quemque trahit, quae versat pectora, cura. 

Sed tu, certandi lasse viaeque, mane. 
Mox tantus fremitus premitur : nox provida murmur 

adspirans flatu sopiet omne levi. 

Haec ego conspicio studio sine cuncta nec ulla 
immotum cordis commovet aura lacum. 

Quam iuvat et varias et mille coloribus aptas 
in caelo nubes, sole cadente, sequi. 

OLYNDVS PASQVALETTI 



QVIDAM PER NIVES PROLAPSVRI MONTES 
CONSCENDVNT 

Ostendi incipiunt montana cacumina. Raeda 
paulatim reprimit nunc automataria cursum, 
consistitque rotis stricto sufflamine; totque 
quot vecti iuvenes sunt et quot ab urbe puellae 
desiliunt. Strepitus ignitis fota vehicli 
edere singultim lymphis ita machina pergit, 
miscenturque simul voces: <Huc conice, sodes, 
sarcinulas ! > - < Ubinam manicarum gausapa ? > - < Nonne 
haec tua?> - <Da, quaeso; grates tibi semper habebo; 
adde meas soleas oblongas ! > - < Auribus ohe 
intentis haurite sonum: quis forte cruminam 
perdidit hanc nummis aliquot chartisque refertam? > 
- < Quo tu? ... lam properanunc huc accedcro Demum 
illud conveniens una componitur agmen. 

En in conspectu exstructum molimine vasto 
est opus ingenio praestanti nuper et arte 
miranda inventum : sursum pariterque deorsum 
hinc prior orbe suo de valle rotabilis ima, 
hinc et item summo de monte rotabilis alter 
circumagit duplex suspensa sedilia funis. 

Post alios alii sua quaeque sedilia certant 
scandere. Quisque poli vacuas elatus in auras 
clivos evadit superans, evadit acuta 
saxa; fremit subter pedibus coma pinea. Laetae 
rumpunt aeriae montana silentia voces 
(silvestrine docent hoc carmen Oreades ore>), 

dum iuga contingunt illi (mirabile visu!) 
pensilibus laqueis librantes corpora. Celsa 
albicat alpino glaciali vellere terra, 
percutiuntque nives rutilantis spicula solis. 
Et quas oblongas sibi quisque paraverat ante 
fraxineas pedibus soleas accomodat aptas 
montis prolabens per iter quacumque nivale : 
et munita tenet rotulis hinc inde bacilla, 
contectis manibus caprinis pellibus, ora 
lanitio a Boreae defendens frigore flantis 
et sub fronte gerens ocularia rite per orbes 
illita nigranti et tenui fuligine vitra, 
ne nimio radians noceat sol lumine, nixus 
currere cum studeat, nutatque labatque ; volucris 
ecce supercilio descendens impete primum 
leni, post etiam velut usque videtur in omnem 
praecipitem, lapsu duplicato, vergere casum ; 
mobilitate tamen corpus sapienter et artus 
flectit iterque gelu duratum carpit, et altos 
pronus per clivos rapitur geminata viarum 
perpetuo tractu retro vestigia signans. 
Confecto cursu per iter declive, reversus 
nititur in montem: venit aeger anhelitus imo 
eque fatigato crebra vice pectore ductus : 
oblongis soleis baculisque inclinis utrisque 
sic obliqua premens vestigia sudat et alget. 

At cuius numerant plures marsupia nummos, 
mercatus funem, quem nupera machina versat, 
succinei scite fluctus vi desuper acta, 
huic haerens trahitur repetitque cacumen. An omnes 
egregio credas prolabi more modoque I 

122 



Est equidem, mulris qui ambagibus obvius idem 
pondere semper eat iusto, flectique peritus, 
quos de more solet cuneos opponere lapsus 
hoc genus, impavidus transverso tramite vitet. 
Est etiam tiro, miser hanc qui nesciat artem, 
et procumbat inops elumbis lapsus inepte, 
in tremulos sociis solventibus ora cachinnos. 

Scilicet hi, quorum volitat pinnata per orbem 
fama novi ludus, procul his a montibus absunt ... 

Iam plerique domos pytissantumque tabernas 
ingressi, longo satiati denique ludo, 
scissaque ligna focis curantes arida poni, 
igne calentque mero. Potior fugit hora diei: 
montibus occiduus suadet descendere Vesper. 

VINCENTIVS POLIDORI 



PROPE SACELLVM IOANNIS PASCOLI 

Collibus egressus viridantes irrigat agros 

amnis, qui pluviis obstrepit auctus aquis. 
Aspicit in pratis tondentes gramina vaccas, 

grandia quae, circum, proxima rura stupent. 
Aspicit ambitam nemoroso palmite Bargam, 

quae super inclini ridet amoena iugo. 
Aspicit oppidulum muris, simul aggere cinctum, 

tinnulus unde sonus, percitus aere, cadit; 
qui sonus, ipse fugax, actam denuntiat horam 

et procul emoriens infremit atque gemit. 
Vates hoc monitum, turri quod labitur alta, 

audiit, extremas dum petit usque moras. 
Somnia fmgebat pulchra sub imagine veri, 

somnia quae cordi mite levamen erant. 
< Nunc iuvat implacidas animo depellere curas, 

nunc mollem digitis sollicitare chelyn. 
Nunc iuvat eventus, rerum nunc dicere causas, 

qua vaga percurrant sidera lege polum. 
Cum summis tacitae redeunt de montibus umbrae, 

quid flos reclinans somniet ipse caput. 
Quid referant aurae, prono quid flumina cursu, 

quo rapidum vitae denique tendat iter.> 
Haec secum meditans agitabat pectore vates, 

dum procul ingeminat flebilis hora sonum. 
O decus eximium, magnis virtutibus auctum, 

progenies silvis edita Pieriis, 

quem nitidae dulces venientem lucis in oras 

excepit tenero Calliopea sinu, 
cui capiti imposita lauri de fronde corona, 

mellea Castalliis ora rigantur aquis, 
te celebrant populi, laudat praeclara iuventus : 

docti namque tuum nobile vatis opus. 
Te, quem blanditiis decuit miscere lepores, 

cui numeros aptos obtulit ipse Maro. 
Ut nitido caelo resplendet limpidus aer, 

veris ubi spirans aura tepentis olet, 
graminei rident diffuso lumine campi 

et croceum pingit daedala Flora solum : 
sic tua, quae nuper mirabar, candide vates, 

carmina de sacris sponte voluta iugis. 
Cum maestos animos luctus lacrimabilis urget, 

vulnera tu sarcis, unguine saeva linis. 
Flectis, cum loqueris, celsis de rupibus ornos; 

lenia, qua iubeat, vox tua cuncta trahit. 
Orpheus argutis fidibus sic saxa movebat, 

sic fretus cithara molhit ipse feras. 

RAIMVNDVS SARMIENTO 



AD AMICVM 
ut a carminibus extorquendis desistat 

Irrita ne decies fratrem spes fallat amantem 

insuetae fingunt marcida signa manus ; 
desine iam ioculis me deridere benignis 

ne meus ignescat tristis, amice, furor; 
dedecet indoctum manibus tractare profanis 

caelesti placito fila negata lyrae. 
Scis bene quid dicam. Rerum sapientia magnis 

ex nihilo signis te monet esse nihil. 
Aspera quis mites inter dumeta racemos 

colligit ut condat plurima musta cadis ? 
Floribus inductos apium conamine summo 

quae profert dulces arida terra favos ? 
Quis violas carpit pictas aut rore corollas 

horrida ubi duro sidere saevit hiems ? 
Educat ulla siti calefactis poma relictus 

sentis qui totus vepribus horret ager. 
Quae venient laetae fruges pecorique virisque 

semina ubi sicco condita nulla solo ? 
Sed neque per latum consurgent pabula campum 

quo lento solum vimine frondet humus; 
multifidoque nemus populatum dente locustae 

non tibi dat pleno lance redire domum. 
Non nisi ferales uxor dabit ore querelas 

noctes atque dies coniugis orba sui. 
Nec rapido resonat correptis fulmine silvis 

a£ra demulcens alitis omne genus. 

Nullis lassatus pubescit floribus hortus 

multae qui nunquam fonte redundat aquae. 
Ipsas non referunt quassatae motibus aedes 

quas facili Numen percipit aure preces 
nullaque saxosae celatur molibus Andis 

emeritis nunquam bacca liganda comis ; 
dicitur intexi caenosae nulla paludis 

ponderis exigui lucida gemma vadis. 
Quis tamen ardentem desertis actus in arvis 

quaerit siccato fonte placare sitim? 
Sufficit exemplis certum vulgare notatis: 

nulla venit vacuo cortice lecta seges. 
His modo perdoctum vitae iam casibus huius 

effugit haec timidum prona pericla caput 
nunc grave continuis votis co mmittitur ausum : 

sarcina non umeris subiicienda meis. 
Carmina saepe rogas : usta petis arbore frondes 

et male fecundis roscida mella locis. 
Id facit ingenuus (cordis tua pignora) candor, 

purus in alterius facta pusilla favor. 
Ne facias posthac; rerum studiosa mearum 

ipsa tibi bonitas triste piamen erit. 
Candidus ipse, malum ! non iustas denique paenas 

vatis et expertis numine lector habet. 
Forsitan et sacris indulgens artibus, optat 

volvere legitimis carmina clausa modis, 
post, ubi mendosam tentat percurrere Musam 

decidit e manibus charta voluta suis. 
Advena qui in patriae longis erroribus oras 

tendit amore suae ; sole perustus adit 
arboris et patulae frigus peregrinus opacum, 

aestibus hic fractus, fessus et ille via: 
exesi vana lusus sub imagine trunci 

nescis ut magnas tollat uterque niinas ? 
Talibus usque meo lymphatus vertice sanguis 

fervet et imbellis vena calore fluit ; 
tabidus immenso conatu frangitur artus 

concutit et nimius pectora nostra labor. 
Carrnina multa facit divino percitus oestro 

et bonus eloquii flumina multa bibens. 
Comiter a magnis carmen perquire poetis 

qui rutilo semper lumine solis ovant 
apta serens horis interdum verba terendis 

labor et argutum pecco remissus idem. 
Garrula iam mutuo signetur littera voto : 

carmina nulla petas, carmina nulla dabo. 
Addere si placeat promissis pondera veris 

et dextris foedus perstabilire datis : 
iuro tibi, frater, nunquam contundere plectrum, 

sic placidae Musae munera pacis erunt ! 

VOLFGANGVS SCHADEWALDT 



ANACRE O NTEVM 

Atrides studeo magnos et dicere Cadmum. 
Chorda tamen solam mota sonat Venerem. 

Mutavi plectrum nervos chelyn. Usque ego canto 
Alciden: resonant usque fides Venerem. 

Grandia iam valent magnorum nomina regum. 
Nam quodcumque sonat chorda, sonat Venerem. 

COLLEGIVM PHILOSOPHICVM 
Epigramma in collegii pulpite inscriptum 

Quid proferre iuvat praestantia verba, magister, 
obscura? - Stertit, vae tibi, tota cohors! 

BENEDICTVS SCHMIDT 



ODE AD VRBEM WOERISHOFEN 

Urbs Woerishofen, herbiferis locis 
et cincta silvis, fontibus insonans 
et ingeni laus Kneippiani 

magna hoininum medica atque amica! 

Ad te ruinam corporis attraho 
languore fracti; tristitiaque mens 
in te cupit depressa pondus 
decutere atque malo levari. 

Aegro salutis non semel ultimam 
te spem probasti, cui misero nihil 
levaminis guttis dedere 
vel pilulis medici suetis. 

Tuum clientem iam cruciat malum 
eheu ! per annos ! Deserere est nefas 
opem rogantem ! More Kneippi 
funde tuos latices salubres ! 

Reclude fontes ! Nunc gelido sine 
fluctus in artus nunc calido tubo 
fusi ruant et totum inundent 

hoc miserum tremulumque corpus ! 

Vel si necesse est utere linteis ! 
Seu viscera aestus sive tenet gelu 
circumvolutus reddat udus 

temperiem cito pannus aequam. 

Calcare nudo non renuo pede 
aquas rotantes frigido in alveo, 
nec calceis per prata mane 
roscida sepositis meare. 

Quaecumque Kneippi iusseris aemula 
subire mens est; omnio perpeti 
adsum paratus, dum valere 
corpore des animoque rursus. 

Io ! scatentes iam fluvii strepunt, 
et mox vicissim cruraque brachiaque 
et terga, pectus mitis undae 
alluvie penitus madescunt! 

Cruor citatus gurgitis impetu 
venas per omnes liberior ruit, 
pallos genae cedit rubenti, 
vita redit, redeuntque vires ! 

Sic semper aegris lux bona praenites 
Kneippique patris gloria permantes. 
Verumque quod dicunt probatur: 
<Nostra salus in aqua reposta est! > 

HERMANNVS STEINBERGER 



DVO SEPVLCRA ROMANA 

Here lies one whose name was writ in water ... 

Keats 

Dives fuisti! divitiae tuae, 
Cesti superbe, pyramidi parem 
Romae tibi molem pararunt: 
non, epulo, morieris omnis! 

Prope est sepulcrum, quod iuvenem tegit 
carum Camenis : tantum in aqua suum 
scripsisse se nomen putabat 
ante diem moriens poeta. 

Moles superba pyramidis caret, 
Cesti, loquela: lenia carrnina 
bustum illius spirabit usque, 
cuius erat dea pulchritudo. 

AD VRBEM PATRIAM 

Bavariae flos, urbs celeberrima, 
tuum libenter me voco filium. 
Qui desinam tuas amare 
delicias Isaramque carum? 

Sedes vetusta et nobilis artium, 
quot praebuisti tu inihi gaudia! 
Fidos dedisti mi sodales, 

tu mihi coniugis altum amorem! 

O si tibi desit Boreas ferox 
necnon malignus iste Favonius! 
Quare, alma mater, ne reprendas 
nos aliquando Athesim petentes ! 

CARMEN NATALICIVM 
<FARCIMINI ALB 0> MONACENSI 
CENTVM ANNOS NATO 
DEDICATVM 

Urbis meae munus memorabile, 
cibis sapore suavius omnibus, 
<Farcimen Album>, dedicabo 
versiculos tibi nunc modestos ! 

lam lustra viginti numeras bene 
peracta! cives innumerabiles 
iam roborasti mane iunctum 
cervisia atque bona sinapi. 

<Bracella> pulchra et sunt comites tibi, 
o mitis esca, quae Monacensibus 
et exteris semper placebis, 
grata caro vituU tenelli ! 

Mensas cibis lautis repleat suas 
Nasidienus notus Horatio - 
das tu mihi, <farcimen album>, 
delicias hilares dabisque! 

Non iure summo tu medicus potes 
illo vocari qui calices nimis 
gustavit et cuius queruntur 
et caput et stomachus dolores ? 

Grates agantur artifici bono, 
qui te creavit, qui laniariis 
iutus suis nostrae vetustae 
te faciens merita urbis auxit ! 

Sic gratulor, donum patriae, tibi. 
Semper sapore illo ambrosio tuo 
quam plurimos delecta amicos, 
qui pariter tibi dent honores ! 

IOSEPHVS TVSIANI 



DE ARTE 

Ars est de manibus puris assumere flores 
et puris manibus illos transmittere genti. 
Ars est obscuro dare carrnina candida mundo 
et hiemalem animum verna vestire corona. 
Ars est eloquio celebrare silentia caeli 
et raucum terrae sonitum cognoscere, amice. 
Ars est res facilis, alam medicare feritam, 
difficilis et est, volucres non esse volantes. 
Ars est conciliare domum cum fluminis unda 
et hominis lacrimas cum festa pace deorum. 
Ars est qui de te mortali nascitur ordo 
immortalis, amor lucis in pectore, amice. 

DAVNIA LVTEA LVX 

Velivolum mare, Vergih, mihi cantet amorem, 

litoris et nostri me faciat memorem. 
Eminus hic ver est et ver natalia rura 

fronde ornat viridi donaque dat rorida. 
Exsilium nebulis hiemis proficiscitur una: 

te video tandem, Daunia, lutea lux. 
Nunc natis narrant pastores vetera luci 

et inter liberos adsum ego quoque puer. 
Occiduo nunc sole virum mulier redeuntem 

laetificat dono convivii et labii. 
Nunc focus aureus est radius nocturnus et una 

parietem et faciem cingere pace potest. 

A, morior dulcedine. Mox deponite, sensus, 
torporeni et vitae vivite principium. 

IAM PERIERE 

lam periere anni fulgentes et levisomni, 

iam dolor incedit tristia serta ferens. 
Sta, dolor, et tu, flos, remane: sine lumine vita est 

quae mihi concessa est sidera ut acciperem 
immortalia. Dixerunt caelestia verba 

infanti labiis caelicolae tremulis. 
At hodie esse ruinam acrem mortalia nosco 

et scio fatifero gurgite pulchra rui. 
Me non haec docuere dii, non ista parentes : 

schola viro verax est dolor una mihi. 
Di dicaces, di mendaces, ultima fabor 

contra vos hodie, cras moriturus ego : 
< Florem fecistis leti ignarum et aluistis 

me solum exitii quod properat pavidum. 
Non melior ego sum his calamis foliisque rosarum, 

sed verum est gigni mente mea furias 
meque hodie inutilis vitae taedere receptae. 

Mactate infantem aut reddite eum fruticem.) 

MESSORIBVS DAVNIIS 

Obrepens redeo velut anguis in intima verba, 
messores, vestra et mergite celor ego. 

Luctisonam audio nunc fabellam ex oribus ustis : 
dicite quid angat guttur et ingenium. 

Sol vobis remanet qui noster erat alio anno, 

gaudetisque umbris quas mihi di prohibent : 
dicite quid tangat tormentum spicea dona. 

An vestris parvus panis erit genitis? 
Vivite, rurigenae, et laeti deponite falces: 

mattea sint pueris rorida ciba rosae. 
Mensa parumper erit ditum et nox fusca sequetur 

nec noxas ullum tum melos eripiet. 
Vivite felices noctem et sperate serenam : 

materiata casa est marmorea levior, 
sedmelius poterit stellis penetrarier altis. 

Labere, luna, precor, luce tuaque velis 
vincire hanc terram tremulam moriente lucerna : 

haec illa est regio diligo quam trepide, 
hi sunt, nox, homines vitae quibus aspera desunt, 

si dominae superent oscula cara domi. 

HERMANNVS WELLER 



IMAGINES TVBINGENSES 
I • ARX 

Aula niihi quondam gladiis resonabat et hastis, 

ex teneraque manu praemia habebat eques. 
Nunc etiam portas par forte tuetur in armis: 

te petit hic telo, dexter et ense micat. 
Ne timeas ! pax est ! tiliae nec te vocet umbra : 

area post portas, aspice, lata patet. 
Est taciturna quies: putei modo lympha susurrat, 

promere qua Sophiam murmura parva putes. 
Per scalas datur intortas ascensus ad oecum, 

qui serie longa scripta reposta tenet. 
Hic veterum monumenta vides librosque novorum ; 

altior hic vita est: reprime, vive, pedem. 
Et foribus fuscis fusco insignique decoris 

tecta subingredior iam laqueata silens. 
Hic comiti sociisque fuit potatio quondam 

vocibus et strepitu personuitque domus. 
In vitreis loculis iam cerne volumina bella 

miraque custodis percipe verba simul. 
Egredimur conscensuri solaria : valles 

visus obit longas, trans iuga parva volat 
caeruleosque petit montes, qui saecula celsi 

plurima iam perstant - vita sed una dies. 

II • FORVM 



Egredimur vicis : fastigia cclsa domorum 

urbis in acclivi stant taciturna foro. 
Protegis hic puteum, Neptune, tridente minaci, 

ornatu raro curia pulchra nitet. 
Turris inest tecto magnumque ciconia nidum 

in celso posuit culmine mitis avis. 
Est quoque sub tecto surgente horoscopos orbis, 

indice quo noscas, quam cito tempus eat. 
Parva subest arte conserta fenestra fenestrae, 

ornatum paries signaque pictus habet : 
ipsa Themis libramque tenens oculoque ligato, 

ensiger intonsusque hic Eberhardus adest. 
Orbibus auratis prospectant ora severa : 

hic bene doctus erat, fortis et ille manu. 
Ecce fori lustrant operas, ubi callidus emptor 

htigat et caupo, ludit ubique puer. 
Nec tamen hic tranquilla fuit pax ante : sonabat 

armorum strepitu concrepitante forum, 
hostibus infestis cum miles scandere muros 

iussus erat portis aut abiturus eques, 
cumque Palatinus comes ala cinctus ad arcem 

ibat equo, cristas dum quatit aura leves. 
Praefecti vox clara foro strepuit quoque nuper 

armaque pulsato concrepuere solo. 
Mille renidebant galeae Titane sereno 

tecta super festum despiciente forum: 
urbe moraturum Germanum venerat agmen 

in placida, Gallo sospes ab hoste redux. 

De podio <Vivat miles> clamante senatu 
miles: <Io> cecinit <vive Tubinga> tonans. 

Interea tacite tuto Memphitica nido 
laetantem populum despiciebat avis ; 

an meditabatur secum, qui consulat urbi 
et quantam subeant res hominesque vicem? 

RHYTHMI 



IOSEPHVS EBERLE 



LVTETIA 

Ave ter dulcissima ! 
iuvenis clamavit, 
vias tuas splendidas 
primum cum intravit 
saltans totis viribus, 
sicut olim David 
intrans lerosolyma 
arcae praesultavit. 

Quod est Vrbs Pontificum 
gregi vel praelato, 
Mecca quod fanatico 
in desertis nato, 
aut quod est philosopho 
sanctus ille Plato - 
erat mi Lutetia 
urbe fascinato. 

Vitae iucundissimos 
ibi carpsi flores, 
nusquam elegantius 
tum vigebant mores, 
mens et lingua libera, 
sales et lepores, 
laeta sapientia, 
artes et amores. 

Ornnia haec gaudia 
degustabam ibi 

omniaque genera 
potus atque cibi. 
Solam ob modestiam 
hic non potest scribi, 
quoties ex poculo 
Veneris tum bibi. 

Versus scripsi plurimos 
in Parnasso Monte, 
hoc poesis uberi 
et coffeae fonte ; 
sed nocturna carmina 
dedi mea sponte 
prima luce piscibus 
Sequanae de ponte. 

In rotunda Panthei 
steti vultu gravi 
et in Montis Martyris 
molis exsultavi, 
Campis in Elysiis 
domnis annictavi, 
apud Nostram Dominam 
animam salvavi. 

Do salutem hodie 
omnibus scortillis, 
quae vincebant timidum 
artibus mellillis, 
item et cauponibus, 
qui iucundis villis 
mi lustrabant animum 
in diebus illis. 

Item grate memirri 
coctos assatosque 
pisces, pullos, porculos, 
boves vitulosque, 
phasianos, anseres, 
cochleas agnosque 
recreantes stomachum 
delectantes osque. 

Non est mirum iuveni 
ipsum paradisum 
tristem et horribilem 
locum esse visum. 
Sed hoc saeclum aureum 
mox est intercisum 
diro bello populis 
rapiente risum. 

lam perdideramus spem 
nos dilectos muros 
lucidae Lutetiae 
esse revisuros. 
Sed post annos Martios 
extra modum duros 
fatum dies reddidit 
-faxint di! - securos. 

Simulac possibile 
fuit proficisci, 
propere collecti sunt 
triti mei risci, 
nam ut primi homines 
cupiebam prisci 

paradisi gaudia 
denuo nancisci. 

Vix angustum patriae 
fugiebam saeptum 
putans me Elysii 
limen iam adeptum, 
cum est cor, fallaciis 
blandulis deceptum, 
caro suo somnio 
subito ereptum. 

Qui post longum spatium 
primos ad amores 
redit, frustra quaeritat 
proprios fervores, 
frustra suae Helenae 
gratias priores - 
non resurgit mortuus 
amor, quantum plores. 

Salve tamen, dulcis urbs 

meae iuventutis ! 

Iam canescunt tempora, 

iam laxatur cutis ; 

trames nunc scandendus est 

aridae virtutis ... 

Allevet memoria 

onus senectutis ! 

NASO MENTITVS EST 



Notum sit urbi et orbi: 
Naso mentitus cst, Naso frustravit ! 
Minime valent, quae tam praedicavit, 
eius remedia morbi. 

Circulatoris illius 
ecce me victimam bene curatam: 
valeo post medicinam potatam 
peius, quam valui prius. 

Cuncta me puto secutum, 
Naso quae scribit in suo libello, 
Veneris tamen captivos praecello 
maxime promptus ad nutum. 

Video macula centum: 
feminae iam non pergraciles partes, 
miguinis, pyxidum, pectinis artes, 
rugas et geminum mentum. 

Illam non esse fidelem, 
magis pecuniam meam amare 
memet guam ipsum intellego clare - 
proficit nihil, si velem. 

Frustra conspectum fugavi, 
frustra me novae coniunxi puellae : 
basia, huic quae dederam bellae, 
illi me dare putavi. 

Quaelibet die noctuque 
cogito, sentio, patior, ago - 

animum sempcr amoris imago 
vexat tumultu motuque. 

Umbra puellae dolosa 
horas diurnas ad vesperum frustrat, 
somnia mea puellae perlustrat 
species libidinosa. 

Sorbui medicamentum 
centies potu validius Bacchi. 
Estne renata Canidia Flacci 
faciens me temulentum ? 

Notum sit urbi et orbi : 
Naso mentitus est, Naso frustravit! 
Crescit remediis, quae praedicavit, 
gravitas, suavitas morbi. 

CVM ALIQVOT DISCIS SONANTIBVS 

Disci ad meam ituri sonantes, 
facundiores bellissima dote, 
saepe qui nos delectastis amantes, 
vestris canticulis resonatote! 

Quare commoveor vobis auscultans, 
rimulis vestris imprimite, disci. 
Illam, cum audiet modos exsultans, 
facite mei sic reminisci ... 

VLTIMVS 



Octogenarium sepelierunt 
vico in Suebico, cuius in tuto 
multa per saecula vixerant sui, 
quoad expulsi sunt odio bruto. 

Rediit post Babylonicos annos 
patriae cupiditate commotus, 
rediit tempora quaerens peracta, 
senex et inops et paene ignotus. 

Frustra quaesivit cognatos, sodales, 
Sabbati vesperum, scholam loquacem. 
Quibus tam diu caruerat foris, 
frustra quaesivit : quietem et pacem. 

Repperit nil nisi loculum istum 
tumulos inter neglectos avorum, 
quibus concesserat Dominus mori 
ante tyrannidem persecutorum. 

Quamquam haec silva praebeat satis 
spatii cuivis ex David prognato, 
tamen iam perdiu non acquievit 
quisquam in loco quieti sacrato. 

Exsules novis in patriis suis 

haud tam gravantem invenient humum; 

iam vero minime opus est terra 

iUis in cinerem versis et fumum ... 

Hic autem patriae redditur terrae 
isdem sub Abnobae pinibus atris, 

quae iam umbrabant cunas infantis 
sicut obumbrant tumulum patris. 

Ultimus vici hic iacet Iudaeus. 
Lapidem brevi contegent virgulta, 
bustum at non erit oblitteratum : 
plura hic iacent quam senex sepulta ... 

EPI GRAMMATA 
POETA 

Lapidi sum similis 
Memnonis arcano : 
tepefactus radiis 
meae lucis cano. 

ANTE LIBERTATIS STATVAM 
NOVI EBORACI 

Quam fatale cecidit 
novi mundi masculis, 
ut Libertas ipsa sit 
feminini generis! 

<NONCONFORMISTAE> CVIDAM 

Dissides, negas, discordas, opponis. 
O qui communis es opinionis 
semper contemptor, ut tibi figures : 
olim et tu - abibis ad plures. 

DIOGENES 

Homines quaerens cum sua lucerna 
nil nisi sordes invenerat pridem. 
Nobis electrica lux hodierna 
clarius monstrat quaerentibus - idem. 

IOANNES ALEXANDER GAERTNER 



PVELLA AMERICANA 

Angelus mediocritatis, 
vivax, amabilis, 
bene nutrita glaciatis, 
perquam durabilis - 

Alta est tua vox, 
tuba paululo potior, 
uxor eris ferox, 
mater ferocior. 

Virgo tam solida, 
pulchra et stolida, 
inscia tu brevi reges 
fata virorum et leges ! 

VESPER AVCTVMNALIS 

Subito venit vesper serenus ; 
aurea aura et lux erubescens 
terram et caelum ignibus ligant - 

verte te nunc ac vide retrorsum : 
tacitae noctis stellulae primae 
limpide, nitide, frigide micant. 

NOCTE 

Frigidus splendor lunaris, 
unda luminosa 
mysteriosi maris - 

Quae tua luce impletur, 
quam numinosa 
terra videtur ... 

CANTICVLVM 

Dormi, mi fili, dormi - 
sunt qui dicunt 
vitam beatam esse : 
dicunt, dicant, nesciunt. 

Dormi, mi fili, dormi - 

veniet dies 

quo tibi erit 

larga, largissima quies. 

Dormi, mi fili, dormi - 
aderit mox 
mihi, tum tibi 
ultima, optima nox. 

RECORDARI 

Quandoque descendo 
in puteum profundum 
infantiae meae discerno 

in aqua obscura 
pueri faciem 
exsanguem, ignotam 

et audio vocem 

haesitantem, remotam, 

quam iam non comprehendo ... 

IOANNES GOTTE 



MED ITATIO DE QVIBVSDAM WERNERI 
BERGENGRVEN VERSIBVS 

Und so trittst du vertrauend hinein 
in die Nacht, in den Tod, in den Stein, 
in den Sand, in den Schiefer, den Ton, 
in den Wein, in das Ol, in den Mohn. 

Omnium est omiiibus 
virium ex viribus 
homo particeps. Ex omni 
creatura surgunt somni 
nutus et imagines, 
vocant nos voragines 
rerum ac verborum, 
voc at nos sonorum 
mundi decus, opus dei, 
dies nuntiat diei 
maiestatem creatoris : 
dulce spirat labium floris, 
densa gramina virescunt, 
campi virides patescunt ; 
silvae frondibus coruscis 
nos obumbrant, sine muscis 
accipit tellvs muscosa 
nos benigne generosa ; 
saxa surgunt montium, 
lymphae saltant fontium : 
vita volvitur, mutatur; 
devs solus non labatur. 

Homo, quodam modo omnia 
vivit, et per res et somnia 
semper servus sit fidelis 
deo, vehat plenis velis 
navis hominis in portum, 
unde hominem exortum 
credimus. - Sic somnia 
vera fiunt omnia. 



DVORVM AMICORVM 
IOCOSI MVNERA LIBERI VALDE AMANTIVM 
EPISTOLAE DE VINO 

HERIBERTVS IOANNI 

Non tacemus. 
respondemus : 
diem celebrabimus, 
veniemus 
ac bibemus 
cumfamiharibus. 

Pasco linguam : 
brevi tinguam 
fauces siti torridas ; 
pellam tecum, 
pelles mecum 
curas vitae horridas. 

O beata 

semper grata, 

o speranda vixdum spes: 

tu potabis, 

delirabis 

ipse et desipies. 

IOANNES HERIBERTO 

Heriberte! 

Bibam certe, 

sed manebo sobrius ; 

ius malorum 

est vinorum 

iure mihi melius. 

Amor verus 
est sincerus : 
suum cuique dabitur, 
neque vobis 
neque nobis 
gaudium delebitur. 

Tibi quidem 
semper idem 
vinum cor laetificet : 
ergo pota, 
donec tota 

domus tecum vacillet. 

HERIBERTVS IOANNI 

Foedus ergo ineamus, 
foedum foedus, ut dicamus, 
impar et turpissimum : 
bibes tu cum dignitate, 

ego cum ebrietate, 

ius quam iniquissimum. 

Nobis quidem mos hucusque 
ac ius optimi cuiusque 
exhaurire quod libet ; 
istud tamen ius malorum 
iam ab Heva probatorum 
ut ius malum displicet. 

Sucus malis destillatus, 
quamvis sit accommodatus, 
nonne causa flebilis ? 
Una manet res optanda, 
ut voluntas sit laudanda, 
caro autem debilis. 



IOANNES HERIBERTO 

Tu, qui tutus 
et acutus 
sitientem laceras ; 
nonne notum, 
quale votum 
tu ludibrio habeas ? 

Cum bibebam, 
me gerebam 
servum vini debilem 
ac Mariae 
meae piae, 

vae, maritum flebilem. 

Heriberte, 
dic aperte : 

Quis est me miserior? 

Sed manebo, 

etsi flebo, 

sicco saxo durior. 

Res optanda 
et amanda 
manet: hospitalitas. 
Vina tibi, 
mala mihi, 
omnibus hilaritas. 

HERIBERTUS IOANNI 

Nolui acetum dare 
neque tua lacerare 
viscera ludibrio ; 
dentem condere mordacem 
et servare tccum pacem 
toto corde diligo. 

Verbo tantum sum acutus, 
animo nequaquam tutus : 
corpus nostrum debile ; 
sumus nil nisi arundo, 
nisi pulveris in mundo 
granulum delebile. 

Homo numquam erit ilex, 
numquam saxum, numquam silex, 
sed arena mobilis ; 

quam vicini mter vina 
liber sunt et - libitina, 
paris fere nominis. 

Cras fortasse tu potabis 
vina, mihi iusta dabis : 
diem nosti crastinum? 
Unum novi : familiares 
sumus, fidi et hilares, 
id erit solacium. 

IOANNES HERIBERTO 

O quam bene me novisti : 
nam compulsus siti tristi 
lapsus sum nuperrime ; 
vinum bibi, bibi merum, 
gessi me protervum erum, 
maledixi pessime 

Dulci coniugi nolenti 
indulgere mi pergenti 
ad bibendum acrius. 
Ex quo die vi doloris 
os miserrimae uxoris 
fit in dies macrius. 

Vinum vere est venenum 
mihi, vinum tibi plenum 
ioci ac laetitiae. 
Sucus igitur malorum 
alimentum mihi morum 
manet ac iustitiae. 

At nos sumus familiares 
fidi semper et hilares 
hac in terra torrida : 
Veritate contemplanda 
anima est liberanda 
siti gulae horrida. 

GVILELMVS GROES SWANG 



VISIO VAGANTIS 

In colle olim mi paterna domus 
sub cerasis in margine silvano, 
in pratis mediis et agris flavis. 
Profectus unde multos annos ante 
in mundum foras eram inimicum. 
Nunquam reversus. Mortui parentes, 
iam alienus liberis sum fratris. 
Sic solus terras permigrabam omnes, 
fortunam nunquam pauper sed inveni. 

At heri factum, ut ex improviso 
exsurgerent vaganti Alpes montes 
in lapidem ut versa unda maris. 
Purpurea in lucem scintillabant 
rosarum horti instar summi montes. 
Fax ingens tenebris in atris mundi. 

Illa sed nocte experrectus somno 
in firmamento unam stellam quaero, 
quam mater primam puero ostendit 
in scamno sedens domum ad paternam. 

<Est tua stella> - bona olim dixit. 
< Stat super domo nostra omni nocte 
ab angelo divino mi accensa, 
cum primum te sub meo corde sensi.> 

Quaesivi stellam tacitam per noctem. 
Inveni eam serico in panno 
nocturno aureum ut ornamentum. 

< O stella parva caelo in obscuro 

a matre data patria in cara 

filiolo, monstrare tu vis viam 

me retro hanc ad domum nunc in colle ? > 

Subridet stella - mater ut solebat. 
E corde meo intimo et alto 
imago venit domus mi paternae. 

IAM ATERVESPER... 
Kirkenes 1943 

Iam ater vesper super monte stat 
purpurea in luce falsi mundi. 
Obdura cor, mox est dolendi sat 
et dies venit tibi abeundi. 

Submersa sunt in flumine annorum 
rni amor, fides, spes et gaudia. 
Hoc unum restat omnium illorum, 
tu cordis amor, tu o patria. 

Avorum terra inter altos montes 
et flumen vetus, tu frugifera, 
te ornant silvae, agri, lacus, fontes 
et laeta civium industria. 

Solacium in rebus mi adversis, 
imago cara spesque unica, 
ad te me vertar precibus et verbis 
nunc hora atrae vitae ultima. 



163 



THEODORVS HERRLE 



QVERELA DISCIPVLI 

O miseram memoriam ! 

Heu, quantum est discendum iam. 

Latina lingua perdidit 

nos neque quisquam effugit. 

Sunt multa quidem mascula; 
non minus regnat femina. 
Et neutrum genus fallit nos. 
luvatne quid discipulos ? 

Cur distinguuntur tempora? 
Cur duo verbi genera ? 
Personas numeramus tres 
et idem modi species. 

Vocabula sunt plurima, 
pericula sunt maxima. 
Qui <ut> et <cum> neglexerit, 
rem totam male gesserit. 

Et regulae immensae sunt, 
quas multi non perspiciunt. 
Exceptio firmat regulam. 
Hoc quomodo intellegam? 

Magistro vero credimus, 
qui nihil putat pulchrius : 
Adducent haec praeludia 
Humanitatis praemia! 

VAN LORAN JOHNSON 



PRIMVS AVIAE VOLATVS 

Daedalo dissimiles omnes pavebamus 
petere caelestia. Pennis horrebamus 
navigare temere nubila discreta. 
Aliquis alacriter terra sane spreta 
aetheris iam aequora peragravit cava : 
denique impavide volitavit ava! 

CAVE, CANIS! 

O canis indocilis rerum, 
vox numquam faucibus haesit : 

saevitia terruit multos 
sed paene neminem laesit. 

Id esse cognoscimus verum, 
cum fauces saeviter hiant 

inani furore feroces. 

Quo modo ceteri sciant? 

LVNVLA 

O luna novella, 
es digna fabella 

quae versibus edat 
itinera Sputnik 
tam ardua ut nic- 

tans Lucifer cedat. 

CONVENIMVS HIC 



Dum terra virescit, 
dum arbor frondescit, 
dum aether nitescit 
convenimus hic. 

Dum tellus vigescit, 
dum virga florescit, 
dum calor gravescit, 
convenimus hic. 

Discipuli cedant, 
aerumnae recedant, 
magistri procedant, 
conveniant hic ! 

Dum schola silescit, 
dum clamor decrescit, 
dum cura quiescit, 
convenimus hic. 



CANTVS HIEMALIS 



Tempus adest frigidum : iterum videmus 
candida cacumina; frigore algemus. 
Ver redibit floridum graminumque dives: 
desperare igitur o nohte cives ! 

Gelu constant flumina, nulla prata vigent, 
acri silvae glacie laborantes rigent. 
Sed redibunt segetes : mutat terra vices ; 
ergo divis talia tradite felices! 

Nuda fiunt nemora; nivibus tenemur. 
Fusca solis lumina: tenebris urgemur. 
Ligna foco ponite, nunc auferte lites, 
vina cado hilares promite Quirites ! 

ERNESTVS LEHMANN-LEANDER 



CVM ME AD ORDINEM VAGORVM 
AGGRE GAREM 

Mihi nunc in mentem it 
prata pervagari, 
quia cito praeterit 
ver, et soles rari. 

Comparandus minime 
ego sum scholari: 
albicant canitie 
crines mei rari. 

Venter quoque studet iam 
globum immitari; 
ubi dentes mei sint, 
nequirem effari. 

Tamen cor et animus 
- multo iuniores - 
tractant puerilia : 
cantus et amores ! 

Permutare gestio 
meae vitae mores, 
et in ventum scribere 
studia, labores ! 

In vagorum ordine, 
ubi potatores 
et amantes fratres sunt, 
quaero praeceptores ! 

POETA SAPIENS 



Nunc Aurora matutina 
prius iam rubescit, 
nam solaris radius 
crescit atque crescit. 

Aves mane canticant, 
pratum adolescit, 
et iam primis floribus 
hic, illic norescit. 

Ante portas Ostara, 
lepos ova pingit, 
et hirunda rediens 
nidum sibi fingit. 

Contra ranas Adebar 
gladium perstringit, 
et poeta tempora 
anemonis cingit. 

Nemora pervagans cum 
lyra, cum libello, 
videt procul ludere 
puellam cum puello. 

Quid id est ? quid appHcat 
labrum se labello ? 
Notat id poeta non - 
non est Leporello. 

Praeterit silentio 
puerum, puellarn, 

neque prohibere vult 
Veneris procellam. 

Scandit solus vesperi 
altam montis sellam, 
contemplatur sapiens 
solem, lunam, stellam. 

DEOS PRECATVR POETA, VT VERSIBVS 
SVIS DENT RECTAS IMPRESSIONES 

Laudo, te, Latinitas, 
cum amoene sones ! 
Sed ut recte loquar te 
me constanter mones. 

Limen ne transsiliant 
inepti praecones, 
ante portas tuas stant 
fervidi dracones ! 

Alter est grammatica, 
quae terret tirones, 
alter stilus elegans, 
confutat calones. 

Date mihi, caelites, 
rectas impressiones, 
ne, dum loquor, devorent 
ambo me dracones! 

VERSVS QVASSATI 



NAVFR AGIVM 

Deos precatur navis grex, 
quia minatur gravis nex. 
Asperitate sortis fit, 
ut gubernator fortis sit : 
cum oppressisset grando navem, 
mortem effugit nando gravem; 
nec artes illas vanas ridet, 
qui nec submergi ranas videt! 
Nonnullus scopulus venas radit, 
sed tandem in arenas vadit. 
Succubuit in prato fessus 
et flebat suo fato pressus. 

SI VIS PACEM PARA BELLVM? 

Paratur iam cum pilo fax, 
haeret in uno fdo pax! 

IN CANTOREM QVENDAM, 
QVI ORIS HIATV DISPLICVITI 

Valet humana multum vox, 
deformat tamen vultuni mox. 

IN plavtvm 

Dant in comoedia Plauti causa 
celeres atque cauti plausa. 

NE NIMIS ! 

Qui vinum bibit, bibat libens, 
deis aeternis libat bibens! 
Ne nimis libet! vinolentus 
fluctuat ut in lino ventus. 
Quemcumque vinum domuit, 
ter inter nundinum vomuit ! 

ALEXANDER LENARD 



CARMINVM DEDICATIO 

In stratis et fundis cunctis 
ines in me - 

cantemne nobis disiunctis ? 
Vel minime. 

In somnii mystico mare 
consolatrix ! 

Possumne te orbus exstare ? 
Putarem : vix. 

REMEDIVM 

... Malo proferre multum et non multa, 
adpetens finem hicce linearum 
indico autem maxima occulta: 
amplexum halitumque puellarum. 
Si sanguinis dumtaxat guttam habes, 
effugit aetas et tabescit tabes ... 

CLEMENS PLASSMANN 



CHRONOGRAMMATA 
MCMXLVIII 

InfeLIX atqVe CrVCIata 
EVropa beLLo LaCerata 
In Chrlsto ConCors orletVr ; 
Infesta seCVs MorletVr. 

MCMXLIX 

Vae Mars slnlster speCVLatVr. 

EVropa LVgens pertVrbatVr. 
Aeterne reCtor nostrae sortls : 

tV, preCor, tV aDesto fortls! 

VERSICVLI QVASSATI 
CONSTITVTVM 

Agitat flosculum, 
flagitat osculum. 

SPES ILLIVS XX DIEI MENSIS IVLII MCMXLIV 

Labitur dux - 
dabitur lux. 

VITAE CVRSVS 

Canescunt vani, 
vanescunt cani. 

PHARISAEIS 

Qui respicit Deum 
non despicit reum. 

MARS ET ARS 

Furoris facem aluit Mars ; 
tranquillam pacem maluit Ars. 
Profecto hostes arcet Mars ; 
in bello autem marcet Ars, 
et quanto crescit acies Martis, 
heu, tanto crescit macies Artis. 
Est iracundus urus Mars, 
humanitatis murus Ars. 
Dementis, eheu, ira Martis 
delentur dona mira Artis. 
Vae mundo, si Mars oritur 
horrendus, et Ars nioritur. 



175 



OTTO SCHMIED 



AENIGMATA 
I 

INCREDIBILITER 

Quod pro parte cernitis 
nuiic humani corporis, 
nunc est plus quam tota res: 
sunt nonnulli homines. 

II 

IN CVSTODIA FIDA 

In statione noctu stat 
ad vocem vox et vigilat; 
sed commutetur littera, 
quae prima est, cum media. 

III 

AD DISCIPVLVM 

Primum tibi est discendum 
et secundum repetendum : 
Si hoc velis facere, 
totus non vexabit te. 

ANTONIVS SMERBEL 



PAPILIO 
Video : 

imaginem nitentem 
in caeruleo aera 
ut 

fulgentem lusum lucis. 

Quid attonitus expecto 
et 

quid audio ? 

Nil. 
Felix gaudeo 

videns 

pulchritudinem vibrantem 
candidis alis volantem. 

HERMANNVS STEINBERGER 



PEREANT FRIGORA! 

Hiems ferox et crudelis 
diu nobis aberas ... 
gravioribus nunc telis 
vulnerat nos Boreas; 
corpora mortalium 
ferit frigus rigidum. 

Hiems, satis nos visisti 
diris cum comitibus - 
sunt convivae truces isti, 
quorum pungit halitus: 
patiuntur inopes 
aves, cervi, lepores. 

Ubi sol est, qui calore 
vincat istam rabiem? 
Frange valido vigore, 
o Matthia, glaciem! 
Solve saeva vincula 
verque nascens nuntial 

ENCOMION CEREVISIAE 

Vina saepe cecini 

versibus Latinis : 
data laus est non inanis 
Athesinis et Rhenanis 
atque Palatinis. 

Attamen ut fervidae 
sitis vim vincamus, 
cerevisiam spumantem, 
guttur suaviter beantem, 
fortiter bibamus ! 

Una cum Dionyso 

colimus Gambrinum ! 
Salve, nectar Bavarorum, 
iam deliciae maiorum : 
cereale vinum! 

IOSEPHVS TVSIANI 



VNA DONATVR 

Fruere herbarum redolente vita 
accipeque istud germinans ex humo 
viride donum, qui ex eadem matre 
provenis, homo. 

Candide mane et aspice sub alto 
limine caeli lumen inexstinctum, 
adhuc eandem qui serenitatem 

appetis, homo. 

Una donatur homini rebusque 
hora quietis a supernis. Vivunt 
conscii fati flores. Caelum mendax 
tu quoque scito. 

Dignius, homo, est brevitate frui 
breviaque hora lilia videre, 
quam maius lumen quaerere et umbrosam 
tangere mortem. 

PETRVS WIESMANN 



SECVNDVM GVILELMVM BVSCH 

Accessit musca aliquando 
in mellis plenum vas volando. 
Hic linguam ad libidinem 
immisit in dulcedinem. 
Iam satis musca linxerat, 
cum alas suas explicat, 
vult sursum denuo volare. 
Sed eius crus in mellis suco 
captatum est tamquam in visco. 
Tum musca incipit cantare: 
<Di, liberate me - io! - 
ex dulci hoc servitio ! > 

Amicus quidam, qui videbat : 
<Non est ignotum mi!> gemebat. 

PALMASTRON 
(Secundum Christianum Morgenstern) 

Stat ad stagnum explicatque 
Palmastron sudarium. 
Sunt impicti quercus atque 
vir legens breviarium. 

Se immungere non audet, 
uti linteo non gaudet: 
Insperato denudatus 
rebus pulchris est captatus. 

Pietate tum adductus 
linum denuo complicat. 
Quod evatit non emuctus, 
sentiens non iudicat. 

SAEPTVM 
(Secundum Christianum Morgenstern) 

Fuit saeptum ex asserculis, 
per spatia vides oculis. 
Sed faber, qui conspexerat, 
repente vesperi aderat. 
Exemit saepto spatium, 
quo construxit palatium. 
Asserculique stulti stant, 
quod spatia non circumdant. 
Adspectus huius pertaedet, 
quare senatus demovet. 
Effugit autem faber clam 
in Afri- aut Americam. 

COMMENTAKIOLVS 
AVCTORES ET ANNOTATIONES 
TITVLI ET INITIA CARMINVM 
INDEX 



COMMENTARIOLVS 
DE LITTERIS LATINIS RECENTIORIBVS 

AD IOSEPHVM EBERLE DOCTOREM HONORIS 
CAVSA ET POETAM ELEGANTISSIMVM 

Haud nescis, illustrissime vir, nostra memoria historiographos 
litterarum Latinarum aetatem tertiam, quae Antiquam etMediam 
secuta ab humano cultu nomen traxit, admodum neglegere vel 
etiam omnino ignorare. Multi enim maxiina iniuria linguam 
Latinam iam diu mortuam atque exstinctam esse contendunt, 
alii opera poetarum recentiorum vanas habent exercitationes 
scholares. Qui quam gravi errori omnes involvantur, haud facile 
dixerimus! Nam et litteras Latinas post tot saecula usque adhuc 
florere quingenti illi poetae ostendunt, qui post annum MCM 
carmina ediderunt, iique quam vero quamque intimo aestu poe- 
tico ad carmina Latine pangenda cogantur saepius e familiari- 
tate, qua cum nonnullis eorum coniuncti sumus, clare percepi- 
mus. Isti tantum viri, qui linguam Latinam corpus quoddam pu- 
tant medicatum et dissecandum, quo ex corpore scientiarum 
ossa eruant, sentire non possunt profundum illud et quasi divi- 
num gaudium, quo etiamnunc Latini scriptores, ubi ad Musas 
Latinas accesserint, suavissime perfunduntur. Nos autem, qui 
linguam Latinam ut matrem colimus ac diligimus, nimium 
quantum incepto tuo gavisi sumus, quo magnum poetarum qui 
nunc sunt numerum in unum quasi corpus congregares libenti- 
que animo munus suscepimus paululum de scriptoribus Latinis 
novissimis disserendi. 

Historiam tertiae illius aetatis, quae a tempore Francisci Pe- 
trarcae (1304-13 74), viri nobilissiini, ad nostros dies extenditur, 
parum eheu viri docti perscrutati sunt quam ut singula spatia 
iam satis accurate discerni ac discribi possent. Itaque non nisi 
perfunctoriam velut et vagam adumbrationem proponere pos- 
sumus, cuius tamen lineamentis praecipui harum litterarum rivi, 
quomodo alius alium continuo flumine exceperit, satis illustran- 
tur. Postea vero, ut lectoribus amplioris harum litterarum cogni- 

tionis cupidis viam praemonstremus, breviter maioris momcnti 
libros, qui de poetis Neolatinis scripti sunt, recensebimus. 

Saeculo XIV, cum Media Aetas Latina, aliquamdiu optimis 
effusis viribus, sensim sine sensu denoresceret, viri litterati Italiae 
magis magisque ad antiquas Latine scribendi normas redire coe- 
perunt, simul etiam rempublicam litterariam christianam nova 
eaque humana, unde religio non expellebatur sed intra quosdam 
terminos retinebatur, mutaverunt. Novi poetae, ut Terentiani 
loquamur, homines esse voluerunt humanique nihil a se alienum 
putabant. Qui motus litterarius saeculo XV Neapoli Romae 
Florentiae Ferrarae aliisque in urbibus laetissimos fructus tulit 
nonnullosque poetas procreavit - quorum Pontanum (1426- 
1503) memorare sumcit - qui Antiquos ne dicamus superave- 
runt, saltem tamen aequavere. Qui, ad poesin amatoriam quod 
attinet, vix pares inter ceteros orbis occidui vates habent habi- 
turive sunt. 

Haec litterarum instauratio a saeculo XV exeunti mira celeri- 
que quadam humanismi ambitione, Alpibus superatis, omnes 
omnis Europae, post etiam Americae regiones atque civitates 
singulari sua gratia cepit. 

Dein, dum saeculum XVI transit, certaminibus pro religione 
christiana reformanda vel servanda undecumque in Europa co- 
ortis, scriptores <reformati> primum, post etiam < contrarefor- 
mati> rursus animos ad res sacras et divinas revocaverunt ac 
fidem suam novo flagrantissimoque ardore propugnarunt. Quos, 
procella sedata, ingens illa piae poesis copia excepit, quam prae 
ceteris socii Iesu saeculo XVII profuderunt. Poetae hi plerumque 
sensuum robore et novitate minus commendantur quam summa 
sermonis elegantia versibusque quam maxima cura ad unguem 
castigatis atque expolitis. Multi simul poetae profani haud mi- 
nore arte res humanas canebant. Nam erat etiam tunc tempus, 
quo Parnasus Latinus isdem honoribus dignus habebatur quibus 
vernaculus. Itaque, ut exemplum ponamus, apud Francogallos 
Ludovico XIV regnante bonas litteras non tantum summi poetae 
vernaculi illustrabant sed etiam < Pleias Latina >, cuius ferrea nostra 
aetas oblivisci solet, quam aequales vero laudibus efferebant. 

Interim docta poesis, quae numquam mortua fuit, altera sae- 
culi XVII parte tantopere invaluit - puta Renati Rapini S. I. 
Hortorum libros IV anno 1665 editos - ut proximum tandem sae- 
culum magna ex parte sibi vindicaret. Quod tempus carminibus 
astronomicis georgicis philosophicis physicis abundat. 

At anno eheu 1773, quo tempore philologia poesi saepius in- 
imica nascitura erat, ordo societatis Iesu, quae Musarum Latina- 
rum arx erat firmissima, iussu Clementis summi pontificis diri- 
mitur. Quo factum est ut intra breve tempus poetarum Latino- 
rum numerus valde minueretur itaque pulcherrima illa elegia, 
quam Michael Denisius Austriacus (1 729-1 800) Exstinctae suae 
societati scripsit quasi quidam cantus funebris poesis Latinae ha- 
beri potuit. 

Nefastis illis auspiciis saeculum XIX inchoatum est. Accessit 
quod pauci, qui supererant scriptores Latini, ab aequalibus suis 
romantico illo et impotenti sui cuiusque sermonis amore occae- 
catis despicatui, vel etiam risui habebantur. Deserebantur igitur 
magis magisque Musae Latinae, quarum in locum Philologia 
successit. Redire videbantur exeuntis Antiquitatis tempora, mo- 
rientis Mediae Aetatis saecula. Tertio silebant Musae inter doc- 
tos ... Nam si qui erant viri rari, qui Latine versificarent, non 
tam sui ingenii specimina quam versiones carminum vernaculo- 
rum proferebant. 

Tum vir humanissimus Batavus, Iacobus Henricus Hoeufft 
Dordracenus (29. 6. 1756/ Bredae 14. 2. 1843), quem honoris cau- 
sa nominamus, iuris peritus et Musarum amantissimus, sacram 
poesin pereuntem amare dolens quasi novus quidam et nobilis 
Maecenas exstitit. Qui, ubi diem supremum obiit, Instituto Ne- 
derlandico, cui postea Academia Regia Disciplinarum nomen 
datum est, magnam pecuniam legavit, qua singulis annis certa- 
men poeticum scriptoribus Latinis proponeretur. Cuius certami- 
nis Hoeufftiani anno 1845 primus nummus aureus quadringento- 
rum florenorum adiudicatus est Didaco Vitrioli (18 18-1898), 
poetae iuveni e Calabria oriundo, qui carmen epicum et lyri- 
cum, Xiphias inscriptum, miserat de piscatione gladiorum in 
freto Messanensi. 

Opusculum hoc, ex quo novissima illa Latinarum litterarum 
ratio, quam Neohumanismum appellare consuevimus, quodam- 
modo proventura erat, illo tamen tempore ea sola avicula appa- 
ruit, quae - ut Flandrici dicunt - ver non reducit. Nam post pri- 
mum Vitrioli successum, Latinae poesis amore ubicumque ter- 
rarum frigente, certamen diu satis in Academiae Batavae loculis 
placido somno sepeliebatur, dum circa annum 1875 eas tandem 
vires adsumeret quibus brevi summam ad maturitatem inva- 
lesceret. Tum demum HoeufFtianum inceptum primum revera 
ac pernecessarium fulcrum factum esse patuit quo novus et vi- 
talis ille Latinitatis hodiernae impetus sustineretur. Alii simul 
viri humanissimi ab exeunte saeculo XIX emicantem hunc flo- 
rem in quantum potuerunt fovebant, pars commentariis Latinis 
edendis, pars etiam novis excitandis certaminibus. Itaque fieri 
potuit ut litterae Latinae, quae aliquando intermori videbantur, 
validae vegetaeque ad nostros usque dies servarentur, immo vero 
novo quodam decore vestirentur. Quodsi eae litterae minus 
quam par est extra poetarum Latinorum, qui nunc sunt, circu- 
lum innotuerunt, id variis causis imputandum esse arbitramur. 
Primum a viris doctis philologis, qui Musas deseruerunt ab iis- 
que deserti sunt, superbe spernuntur. Qui quoniam ipsi Latine 
scribere non iam possunt, nullum huiusce temporis hominem 
oestro Latino percitari posse praedicant. Dein, barbarie rursus 
ingruente, quam plurimi hornines Latinitatem, commune cultus 
occidentalis vinculum, aut neglegunt aut inimici etiam abicere 
conantur. Sunt tandem haud pauci viri, etiam inter ingenia cul- 
tiora, qui perperam putant poetam nonnisi nativo suo sermone 
plcnum animum aperirc posse. Quam longe autcm a veritate 
aberrent facile est videre ex illis poetarum illustrissimorum car- 
minibus, qui inde a litteris renatis et Latine et vernacule, saepius 
etiam dialecto domestica utentes cecinerunt. Quod et tu facere 
soles, optime doctor, qui carmina Latina Germanica Suebica 
divulgasti, et multi, qui tecum in hacce anthologia tua reperiun- 
tur, ut Gaertner Morabito Polidori Schnur Smerdel Tusiani etc. 

At paulo altius ad historiam neohumanismi q. v. revertamur, 
cuius et hic liber propago laeta est. 

Ratio litteraria, qui < neohumanismus > lam multos per annos 
parum accurato vocabulo dicitur, reapse <romantismus classi- 
cus> appellandus esse videtur. Classicum ea de causa dicimus, 
quod omnia fere carmina ad normas versificandi antiquas com- 
posita sunt, romantismum autem quia poetae isdem illis sensibus 
et argumentis ad canendum commoventur, quibus et scriptores 
vernaculi. Nam ut exempli gratia selecta quaedam delibemus, 
quis est qui ex hisce Michaelis Antoni Caro (i 843-1909) Colum- 
biani versiculis auram romanticam non percipiat: 

Ad Ventulum 

Quas, magica arte potens, membris das, ventule, vires 
Flamine cum mulces tempora nostra tuo ? 

Unde venis vagus et placidus, quove impete pergis 
Qua residere paras, qua statione mori? 

Tu flores lambis, frondes quatis, aequora crispas, 
Optata erranti nec datur ulla quies ... 

Poesias latinas, Bogotae, 1951, p. 12 

vel ex hisce HermanniWeller (1 878-1956) Germani distichis: 

Quaelibet hic quodam resonat modulamine rupes 

Veraque sub foliis carmina dicit avis. 
Carmina praecipites rivi fontesque susurrant, 

Carmina silva virens, carmina prata sonant ... 

Carmina Latina, Tubingae, 1946, p.8o 

vel, ut a natura ad nova hominum inventa animum transfera- 
mus, hoc tramen vaporarium a Petro Esseiva (1 823-1899) Hel- 
veto graphice delineatum: 

Ferri aerisque rigens stat monstrum immane metallo, 
Terra et Vulcano partum, nova forma Chimaerae 
Ferreis fulta rotis, cui perpetuo ordine centum 
Vincti a tergo haerent ingenti pondere currus ... 

... Tum stridula sibila ventis 
Crebrescunt scissis ... 

Tum quoque nigrantem fumum mixtasque favillas 



189 



Evomere et tardo primum discedere motu; 
At citius citiusque fugit stimulo excita caeco, - 
Agmen agens currum: fert impetus ipse ruentem, 
Emensumque atra spatium caligine signat ... 

Via Ferrea: Carminum libri IX y Friburgi Helv., 1894 

vel dolor hic solitarius, quemJ.B.Pigato (*iqio) ita expressit: 

Deserta nos et tristi convalle vagari, 
Plura licet centena homines ad millia densi 
Stipentur simul, angusta et regione premantur. 
Pertrahimur nostro curvi sub fasce doloris 
Nempe omnes, nec erit pondus qui ponere possit ... 
Epistola ad discipulum, Amstelodami, 1954, vv. 101-105 

At iam satis est. Nunc quomodo romantica illa indoles etiam ex 
argumentis, quae vates cantanda selegerunt, eluceat quaeramus. 
Notum est scriptores vernaculos Antiquitatis cultum humani- 
sticum omnino abiecisse ut suam cuiusque gentis proprietatem, 
nonnumquam fictis quidem laudibus, potius celebrarent. Simul 
autem haud deerant auctores, qui ad antiqua tempora oculos re- 
ferebant. Quae tamen non iam exempla sui temporis habebant, 
verum materiam ad fabulas fingendas dramaticas velut de chri- 
stianis pro fide vexatis noctuque in catacumbis latitantibus. 

Simili modo poetae Latini ab argumentis didacticis, quae de- 
cessores sui prae ceteris dilexerant, ad dramatia Romana velut 
ad fontem novae poesis avidi decurrebant. Cuius rationis ma- 
ximam et, si quid auguramur, immortalem gloriam adeptus est 
Ioannes Pascoli (1 855-1912) Italus, omnium sui temporis poe- 
tarum Latinorum facile princeps. Illius tamen praecursores, qui 
viam qua ad summum fastigium poesis neohumanistica perve- 
niret feliciter aperuerunt, haudquaquam silere possumus. Vitrio- 
lius enim, ubi Xiphiadis carmine aequalium et seniorum vestigia 
admodum secutus est, postea tamen vitam Romanam, qualem 
ex repertis archaeologicis noverat, nova poetisque Latinis inco- 
gnita quadam animi commotione celebravit. Cui succedit Petrus 
Esseiva, qui non tantum elegiis Romanis et ipse inclaruit, sed 

etiam Iudithae Tobiae aliorumque causis e Vetere Testamento 
refictis. Tunc autem partes excepit Pascolius, qui illud genus 
poeticum creavit, quod neohumanismo proprium est : drama- 
tium dicimus historicum et lyricum, quo homines antiqui ita 
inducuntur ut eos hoc nostro tempore viventes agentes dispu- 
tantes putares. Scaena Romae est, rarissime inter Graecos, sensus 
autem et sententiae poetam huius aetatis totiusque humanitatis 
praeconem produnt. Et ita revera res habenda est: ex ore enim 
Antiquorum, quos graphice revivificat, ipse Pascolius locutus 
est, homo humanissimus, iustitiae socialis et indulgentiae pro- 
pugnator acerrimus, amoenitatum naturae admirator fervidus 
et cantator tenerrimus, Romae tandem gentium reginae civis 
fidelissimus. Quis enim mirari potest quod Pascolius atque una 
cum eo omnes poetae Latini Urbis aeternae flagrant amore. 
Nam et ipse, care amice, ahquando exclamasti: 



Quamquam, Urbs, imperio Tu nam regis animos 

Tuo militari Vi Latinitatis, 

Orbis diu desiit Magis quae complectitur 

Regi vel pacari, Linguis te prognatis: 

Tibi tamen convenit Tibi debent homines 

Semper dominari, Nomen libertatis, 

Ut solebant maximi Sensum rei publicae, 

Vates tui fari. Rem humanitatis. 

Ita et Pascolius hymnum solemnem Romae dicavit, quo num 
quae celsioris orationis verba corde incitato promi possint valde 
dubitamus : 

Aeternum spiras, aeternum, Roma, viges. Tu 
Post multas caedes, post longa oblivia rerum 
Et casus tantos surgentesque undique flammas, 
Tu supra cineres formidatasque ruinas 
Altior exsistens omni de morte triumphas ; 
Tu populis iuris per te consortibus offers 
Mirandam te nunc in primo flore iuventae, 
Pallantis similem, tutam fulgentibus armis, 

Accinctam gladio : terrarumque imminet orbi 
Illa ingens, cuius gentes de lumine lumen 
Primum accenderunt, quae nobis discutit umbram, 
Roma potens, vitae potior tua tempore lampas! 

vv. 434-444 

Pascolium innumeri vates imitati sunt neque nunc desunt 
egregia poetarum ingenia, quae similia dramatia fingunt. 

Attamen post alterum bellum universale compositum aucto- 
res plurimi ab hoc genere ad carmina mere lyrica transierunt, 
quibus se vitaeque suae adiuncta voluptates dolores fidem et 
spes, nulla iam interposita persona, canunt. Quorum pars mctra 
antiqua observat quam maxima diligentia, alii normas laxiorcs 
habent, pauci tandem rhythmos Mediae Aetatis praeferunt vel 
etiam novos e sonorum numerositate condunt. Huius tantae va- 
rietatis et copiae, Latinitatis vitalis testimonii luculentissimi, ex- 
empla selecta hic liber exhibet. Qui itaque Latinae poesis, quae 
nunc est, clarum speculum haberi potest, nisi quod carminum 
piorum specimina consulto omissa celat. 

Haec sunt, humanissime doctor, quae de poesi Latina recen- 
tiore in universum dicere voluimus. Quam ut homines cultiores 
non derelinquant vel ad eam recurrant una tecum speramus. 
Nam etsi litteris vernaculis nulla ex parte adversamur, immo 
vero ex earum diversitate et proprietate incomparabiles civilita- 
tis occidentalis copias parari penitus persuasum habemus, simul 
tamen inter omnes omnis Europae atque Americae populos ve- 
tustissimam hanc et unam communem copulam integram esse 
servandam censemus, quae est poesis Latina. Haec porro nullis 
digmtate cedit, plurimas gravitate et gratia antecedit. Etenim, ut 
Ioannes Bergman vir doctus Suecus in praefatione suorum Car- 
minum Latinorum (Upsaliae, 1898) impavide praedicavit, Multas 
quidem variarum linguarum Musas vidimus, nullas autem dignitate 
maiore admirandas, nullas clariore excellentes voce> nullas, ut hreviter 
dicam, magis regias vel prope divinas et quasi ad imperandum natas ut 
ipsa, undet exorae sunt.genthim rcgina, Roma certe, qui hoc amore 
perit, non indigne amatl 

Et quot quantaque ingenia hoc amore capta sunt ! Nos quidem 
certo scimus ab anno 1875 ad nostros dies poetas Latinos fuisse 
et esse et, ni fallimur, etiam futuros esse apud Italos, Hispanos, 
Lusitanos, Francogallos, Belgas, Batavos, Anglos, Hibernos, Sue- 
cos, Fennos, Lettones, Russos, Polonos, Germanos, Helvetos, 
Austriacos, Cescoslovacos, Hungaros, Dacoromanos, lugosla- 
vos, Americanos, Columbianos, Aequatorianos, Brasilienses et 
Argentinienses. 

Liceat tandem nobis, illustrissime vir, huic commentariolo 
brevem laterculum subnectere, quo via ad locupletiorem poeta- 
rum Latinorum recentiorum scientiam praemonstretur. Caveas 
tamen, quaesumus, absolutum operum de litteris Neolatinis 
elenchum heic requiras, quem alio loco ad unum tantum alte- 
rumve annum edere posse speramus. Haec interim tabula post 
opera generalia commentarios exhibebit de scriptoribus singu- 
larum nationum vel urbium vel sacrorum ordinum vel etiam 
scripta de quibusdam litterarum generibus. 

Inter opera vetustiora praeter alia haec memoriae gratia ad- 
ferre velimus : 

Lilius Gregorius Gyraldus, De Poetis nostrorum temporum 
(1551; editio altera auctior, 1580; hoc opus Carolus Wotke 
anno 1894 Berolini edidit in serieWeidmanniana: Lateinische 
Literaturdenkmdkr des 15. und i6.Jahrhunderts). 

Jean Brunel, LePamasse latin moderne ou Choix des meilleurs mor- 
ceaux des poetes latins y qui se sont le plus distingues depuis la Re- 
naissance des Lettres, avec la traduction francaise et des notices bio- 
graphiques (Lugduni, 1808, t.I et II). 

P.A.Budik, Leben undWerke der vorzuglichen lateinischen Dich- 
ter des 15. bis i8.Jahrhunderts (1827). 

H. Hallam, 77*e Literature ofEurope during the 15 th, i6th and ljth 
Centuries (Londinii, 1837-1839, t.I-IV). 
Inter opera recentiora autem haec praesertim legantur : 

Alex.Baumgartner S.I., Geschichte der Weltliteratur: vol.IV, 
Die lateinische und griechische Literatur der christlichen Vblker 
(Friburgi Brisgoviac, 1925 2 ), qui historiam litterarum Latina- 

rum usque ad Petrum Esseiva et Leonem XIII P. P. descripsit. 
Attanien saeculorum XVIII et XIX summarium tantum bre- 
vissimum dedit. 

I. Ijsewijn-Jacobs, Latijnse Poezie van de twintigste Eeuw (Lirae, 

1961). In hoc libro praecipuos huiusce saeculi nonnullosque 
saeculi XIX poetas Latinos tractavimus. 

E. Pognon, Litterature latine de la Renaissance: YAntiquite retrou- 
vee; Litterature latine moderne: le Retour a YEglise (Parisiis, En- 
cyclopedie de la Pleiade : Histoire des Litteratures, vol. II, Lit- 
teratures occidentales, 1956, pp. 275-288 et 289-311). 

P. van Tieghem, La Litterature latine de la Renaissance: Etude 
d'Histoire litteraire Europeenne (Bibliotheque d'Humanisme et 
Renaissance, Travaux et Documents, tlV [Volume A.Le- 
franc], 1944, pp. 177-418). 

G.Voigt, Die Wiederhelebung des classischen Alterthums oder das 
erste Jahrhundert des Humanismus (Berolini, I— II, 1880-1881 2 , 
1960 4 ). 

F. A.Wright et T. A. Sinclair, A History of later Latin Literature 
from theMiddle of thefourth to the End of the seventeenth Century 
(Londinii, 193 1). 

His accedunt: 

G. Ellinger, Geschichte der neulateinischen Literatur Deutschlands 
im sechzehnten Jahrhundert. Nobilissimum hoc opus, quod auc- 
tor imperfectum, eheu!, relinquere debuit, poetis Italis Ger- 
manis et Nederlandicis dicatum est. Tria volumina prelo ex- 
ierunt, quae sunt : 

L Italien und der Deutsche Humanismus in der neulateinischen Lyrik 
(Berolini, 1929). 

II. Die neulateinische Lyrik Deutschlands in der ersten Hdlfte des 
i6.Jahrhunderts (1929). 

III. 1. Geschichte der neulateinischen Lyrik in den Niederlanden votn 
Anfange des 15. bis zumAnfange des 17 .Jahrhunderts (1933)- 

A. Schroeter, Beitrdge zur Geschichte der neulateinischenPoesie 
Deutschlands und Hollands (Berolini, 1909). 

Transeamus nunc ad historias speciales poetarum 

a) Italiae: 

Praeter historias litterarum Italarum, inter quas Tiraboscliia- 
nam imprimis memoramus, haec opera magnae sunt utilitatis : 
B. Croce, Poeti e Scrittori delpieno e del tardo Rinascimento (Barii, 

1945,1 + 11). 

B. Arnaldo, La Poesia neolatina dal secolo XIV al presente: saggio 
e versioni poetiche (Citta di Castello, 1900). 

C. Tincani, Prosa e poesia latina : Parte seconda, dal secolo IV al se- 
colo XIX (Florentiae, 1901). 

M. Corallo, // movimento neoclassico dal Vitrioli ai nostrigiorni (in 
libro : La poesia latina di Vittorio Genovesi, Mediolani, 1945, 
pp.1-29). 

V. R. Giustiniani, Die neulateinische Dichtung in Italien 1840 his 
1950 (Tubingae, 1961): hunc librum historiae poesis neohu- 
manisticae maximi momenti habemus. Cuius auctori ex ani- 
mo gratias reddimus, qui nobis librum manuscriptum etiam 
legendum atque usitandum tradidit. 

Th. Sorbelli, La nuova poesia in Italia (in libro : A. Casoli, Lyri- 
corum liber, Mutinae, 1922, pp. V-XXVIII). Hanc commenta- 
tiunculam Iosephus Morabito Messanensis, vir humanissimus, 
nobis e libro divendito benevolus transcripsit. 

b) Hispaniae et Lusitaniae: 

D. J. Hurtado, Los humanistas espanoles del Renacimiento (Bos- 
quejo Historico); Principales Poetas Latinos en Espana desde los 
tiempos de los Reyes Catolicos hasta hoy (in libro - quem nobis 
J.M.Mir Barbastrensis humanissime misit - P.Tomas Vinas 
de S.Luis, Versiones de Poesias Hispahas, Barcinone, 1927, 
pp.IX-LIV). 

E. T. Sanchez, La lirica latina en el Siglo de Oro espahol 1500-1700 
(Estudios Clasicos 3 [1955-1956], pp. 192-210 et 287-303). 

P.Verrua, Cultori dellapoesia latina in Ispagna (Adriae, 1906). 

c) Francogalliae : 

P.Barriere, La litterature francaise de langue latine (Lettres d'Hu- 
manite 6 [1946], pp. 167-189). 

M.D. Murarasu, La poesie neo-latine et la Renaissance des Lettres 

antiques en France (Parisiis, 1928). 
R. D . Vissac, Lapoesie latine en France au siecle de Louis XIV ( 1 862) . 

d) Angliae: 

Leicester Bradner, Musae Anglicanae, A History of Anglo-latin 
Poetry 1500-1925 (Londinii et Novi Eboraci, 1940). 

W.Mann, Lateinische Dichtung in England vom Ausgang des 
Friihhumanismus his zum Regierungsantritt Elisaheths. Untersu- 
chung zur nationalen und religidsen Grundlegung des englischen 
Humanismus (Halis, 1939). 

F. J. E. Raby, Writings in Latin (The Cambridge Bibliography of 
English Literature, I, Cantabrigiae, 1940). 

c) Bclgii et Nederlandiae : 

F. Lecouvet, Hannonia poetica ou lespoetes latins du Hainaut (Tor- 
naci, 1859). 

P. H. Peerlkamp, Liber de vita doctrina etfacultate Nederlandorum, 

qui carmina latina composuerunt (Leidae, 1843 2 ). 

Hunc librum compleverunt : 
M.Th.Hillen, Commentatio de vita doctrina facultate Nederlando- 

rum t qui post Peerlkampii lihrum emissum carmina latina compo- 

suerunt (Zutphaniae, 1924), et 
L.van Miert, Latijnsche dichters in Nederland gedurende de laatste 

eeuw (Studien 56 [1924], pp. 424-43 5). 

f) Germaniae et Austriae: 

G. Manacorda, Della poesia latina in Germania durante il Rina- 
scimento (Romae, 1907). 

Newald-de Boor, Geschichte der deutschen Literatur (Monachii, 
1957-1959) passim et imprimis in tomis V et VI/i. 

A.Pernwerth von Barnstein, Imitata; Lateinische Nachhildun- 
gen hekannter deutscher Gedichte von AdolfP. v.B., mit einer kurz- 
gefafiten Geschichte der lateinisch-rhythmischen Nachhildung deut- 
scher Gedichte (Lipsiae, 1897). Huius libelli rarissimi exemplar 
in bibliotheca Universitatis Lipsiensis nuper detexit Carolus 
L.Weitzel Silvaehutensis. 

F.Muller in Zeitschrift fiir das Gymnasialwesen 54, N.F. 34 
(1900), pp.23sqq. magnum poetarum germanicorum numc- 
rum, qui saeculo XIX floruerunt, breviter recensuit. 

cr) Poloniae : 

M.Kasterska, Les poetes latins polonais jusquen 1589 (Parisiis, 
1918). 

F. L. Schoell, Une discipline negligee, la litterature latine de la Re~ 
naissance (Lettres d'Humanite 7 [1947], pp. 140-164) magna 
ex parte poetis et scriptoribus polonicis saec. XV-XVII dica- 
tum est. 

T. Sinko, Poezja howolacihska w Polsce (Encykl. Pol, XXI, 
pp. 73-145). 

h) Hungariae: 

T.Kardos, La Hongrie latine (Parisiis, 1944): nondum vidimus. 

i) Iugoslaviae : 

A. Cronia, Aspetti caratteristici delY umanesimo in Dalmazia (Atti 
Istituto Veneto 113 [1954-195 5], pp. 43-70.) 

Grandem materiam ad poetas Illyricos pertinentem collegit T. 
Smerdel Zagrabiensis, cuius et nos humanissime participes fecit. 

k) Columbiae: 

J.M.Rivas Sacconi, El lattn en Colomhia: bosquejo historico del 
humanismo Colomhiano (Bogotae, 1949). 

1) Singularum tandem nationum poetas latinos, qui post annum 
1900 carmina ediderunt ipsi breviter recensuimus in Conspectu 
poetarum latinorum saeculi vicesimi (Euphrosyne 3 [1961] ). 

Sunt etiam libri aliqui, quibus unius urbis scriptores illustran- 
tur. Inter quos habendi sunt: 

G. Bottiglioni, La lirica latina in Firenze nella II meta del secolo 
XK(Pisis, 1913). 

E.G.Gardner, Dukes andPoets in Ferrara (1905?). 
L.Witkowski, Poeci nowolacinscy Torunia (Toruni, 1958), cuius 

libelli summarium praebet Bihliotheca Classica Orientalis 5 

(1960), col. 316-317. 

Ad opera poetarum latinorum societatis lesu et Scholarum 
Piarum cognoscenda multum valet Alegambii Bibliotheca 
scriptorum S. L, cum duobus supplementis, quae R. Caballero 
annis 1814 et 1816 Romae edidit. Item quae scripsit C.Eguia 
S.L, Los Jesuitas y la versificacion latina (Humanidades 4 [1952], 
pp. 164-179) necnon et Index Bio-bibliographicus Scholarum Pia- 
rum, quem Thomas Vinas Romae foras dedit (I, 1908; II, 1909; 
III, 1911). 

Ultimo loco opera quaedam memoremus, in quibus de sin- 
gulis litterarum generibus copiosius agitur. Quorum illa nomi- 
natim adferre supersedimus, quae haud rara prodierunt in 
commentariis, q. t. Studies in the Renaissance (Novi Eboraci, 
1954 sqq.) 

a) De carminibus epicis scripsit K. Borinski, DasEpos der Renais- 
sance (Vierteljahrsschrift JiirKultur undLiteratur der Renaissance, 1 
[1886], pp.i87sqq.). 

b) De carminibus astrologicis egit B. Soldati, La poesia astrolo- 
gica nel Quattrocento (Florentiae, 1906). 

c) Epigrammata anglo-latina tractavit H.H.Hudson, The latin 
Epigram in theEnglish Renaissance (Princeton, 1947). 

d) Librum La Poesia pastorale (quem nondum vidimus) Medio- 
lani edidit E. Carrara. 

e) De lyra latina legas A. Sainati, La lirica latina nel Rinascimento 
(Pisis, 1919) et E.CosTA,^4rcfo/o£ui della lirica latina in Italia nei 
secoli XV e XVI (Citta di Castello, 1888), cui libro ampla in- 
troductio praemissa est. 

f ) Nonnulli tandem auctores historiam poesis scaenicae illustra- 
verunt: 

E.Boysse, Le thedtre des Jesuites (Parisiis, 1880). 

W. Creizenach, Das Lateinische Drama, in altero tomo, pp. 1- 

181, libri, cui titulus est: Geschichte des neueren Dramas (Halis, 

1901). 

M.R.Lebegue, La Tragedie religieuse en France 1514-1573. 
J.Muller S.L, Das Jesuitendrama indenLdndern deutscher Zunge 

vom Anfang (1555) his zum Hochbarock (1665) (Augustae Vin- 

delicorum, 1930). 

A. Stender-Petersen, Tragoediae sacrae. Materialien und Beitrage 
zur Geschichte der polnisch-lateinischen Jesuitendramatik der Friih- 
zcit (Dorpatae, 1931)- 

g) De carminibus vernaculis in Latinum sermonem conversis 
consulas: 

J. A. Gaertner, Latin Verse Translations of the Psalms 1300-1620 
(Harvard Theological Review 49 [1956], pp. 271-305). 

E. Grunwald, Deutsche Poesie in lateinischem Gewand (Zeitschrift 
fiir den deutschen Untcrricht 16 [1902], pp. 601-63 5). 

W.L.Grant, Ut universo orbi prodessent (The Phoenix 8 [1954], 
pp. 64-70). 

Iam veremur, doctor clarissime, ne haec tabula longior facta 
sit. At priusquam sermoni finem imponamus, haud possumus 
quin mentionem adhuc faciamus commentariorum trimestrium, 
qui hoc nostro tempore Latine edantur. Quattuor enim sunt, 
quos cunctis poesis Latinae vivae amantibus innotescere veli- 
mus, nempe : 

Latinitas, in Civitate Vaticana, 

Lingua Latina, quam Nicolaus Lusito proximo anno Paulae in 
Italia condidit (Basilica di S.Francesco,PAOLA-Santuario (Co- 
senza), 

Palaestra Latina, quae Barbastri in Hispania prodit (Conde 2, 

Barbastro [Huesca]). 
Vita Latina, quae Avenione foras datur (Musee Theodore Au- 

banel, place St-Pierre 9, Avignon). 

In his igitur commentariis scripta Latina tam pedestria quam 
poetica statis temporibus proponuntur, simul autem nuntii di- 
vulgantur de novis libris ad rem Latinam pertinentibus. 

Quibus memoratis, huiusce commentarioli finem faciamus, il- 
lustrissime vir, quem non nimis anthologia tua indignum esse 
speramus. Anthologiam enim Latinitatis semper vitalis novum 
fore monumentum pro certo habemus, quo omnes Latinae lin- 
guae cultores et amantes gratissimos tibi semper devincies. Vale ! 

Scripsimus Antverpiae, I. et L. Ijsewijn-Jacobs 

AVCTORES ET ANNOTATIONES 



Aloise,Franciscvs: Longobardis, in oppido Italiae Inferio- 
ris, anno 1922 natus est. Puer sedecim amiorum, ecclesiasticae 
vitae initiatus litterarum atque philosophiae optimis usus est ma- 
gistris. Anno 1947 sacerdotio auctus atque animarum curio no- 
minatus Sabatium missus est. Anno 195 1 doctor Latinarum 
Graecarumque litterarum in Pontificio Seminario Beneventano 
a Sacro Concilio Seminariis Studiorumque Universitatibus 
praeposito est renuntiatus. Nunc est Nicotriensis ac Tropiensis 
Seminarii rector et Capituli Cat.canonicus. Socius h.c. Philo- 
logorum Academiae et Consentinae. Epigrammata Graeca et 
Latina hoc anno in lucem edet. - Domicilium: Seminario Ve- 
scovile di Tropea (Cz). Italia. 
Fons: Palaestra Latina 169, 1960. 

Borovskii, Iacobvs, M.F.: natus anno i896;civis Unionis 
Rerumpublicarum Sovieticarum Socialisticarum. Litterarum 
humaniorum studia iniit in gymnasio Petropolitano sexto, de- 
inde versatus est in Universitate Petropolitana, nunc Leninopo- 
litana, ubi eum docuerunt viri docti Zielinski, Maleln, 2ebelov, 
Cereteli, Tolstoj aliique. Dissertatione inaugurali <De Vergili 
codice Golicyniano> defensa veniam docendi adeptus est, quo 
munere in eadem Universitate etiamnunc fungitur. - Domici- 
lium: Universitas, Leningrad. USSR. 

AdLomonosovianum : Michael, Basilii filius, Lomonosov (171 1- 
1765): Russiae parens litterarum, imprimis physicae et che- 
miae, et vir litteratus egregius ipse, emendator linguae Russi- 
cae, cuius primam grammaticam scripsit, socius Academiae 
Moscoviensis, poeta temporibus suis praestantissimus. 

Brozek, Miecislavs (Miecislaus Broscius): Polonus, natus 
anno 191 1; gymnasii classici in Pszczyna, quod est oppidum in 
Silesia situm, alunmus, annis 1931-1936 facultatis philosophiae 
Universitatis lagellonicae Cracoviensis studiosus philologiae 
classicae studiis vacavit. Anno 1939 doctoris philosopliiae hono- 

rem adeptus cst. Belli, quod eodem anno exarsit, periculis ac 
calamitatibus misere vcxatus, sed tandem feliciter ereptus opus- 
cula quaedam lingua Latina aut Polona conscripta divulgavit, 
quae sunt de Prudentio <Pindaro Latino> (1954-1958), de Phi- 
lippo Callimacho Vitae Dlugossii auctore (1959), de Vita Teren- 
tii Suetoniana (1959), de Terentio eiusque fabulis (1960), de Ci- 
ceronis orationibus consularibus (1960), de Ciceronis Catone et 
Cacsaris Anticatone (1959), de Ciceronis epistula suasoria ad 
Caesarem scripta (1959), alia. In linguam Polonam vertit opera 
Theophrasti, Sophoclis, Quintiliani, Plutarchi, Polybii, Sallu- 
stii, alia. Certaminis Capitolini XII praemio altero a. 1961 orna- 
tus est. Hoc tempore litteras Latinas in Universitate Iagellonica 
Cracoviae legit. - Domicilium: Krakow, ul.Warszawska 1 m.2. 
Polonia. 

Fons: Excerpta ex <Euphrosyne>, vol.II, Olisipone in Lusita- 
nia. 

Brvno, Petrvs: natus anno 1893 Vergis Gravinis (Italice: 
Roggiano Gravina) in provincia Consentina (Magna Graecia) ; 
honestarum litterarum doctor apud Pontificiam Scholam a Pio 
IX. In consilio est Commentariis moderandis, qui <Latinitas> 
inscribuntur, atque in Collegiis et Studiis Ciceronianis Incitan- 
dis et Studiis Romanis Provehendis. In Certamine Vaticano opus 
eius <De atomica vi ad artes honestas pacisque utilitates adhi- 
benda> altero praemio, in Certamine Capitolino opus <De qui- 
busdam huiusce Romae cauponis> magna laude ornatum est. 
Alia opera: <Ciceroniana> ; < Olympia XVII Romae concertata>. 
Auctor est eques torquatus Mauritianus, eques Commendator 
ordinis S. Gregori Magni, denique a Praeside Italicae reipublicae 
diplomate exornatus est, quod viris humanis litteris bene meren- 
tibus dari solet. - Domicilium: Roma, Via Nicola Fabrizi 8. Ita- 
lia. 

Fontes: Palaestra Latina 172, 1960. - Conatus atque Adumbratio 
Poesis, Romae, 1957. 

Ad Olympia, v.49: cf. Vergilii Aen. 3, 694. 

Ciesivlevicz, [Dvnensis] Romanvs: natione Polonus 
natus est patre paupere anno 1905 (turbido illo in Russia et Lat- 
via), Rigae, ubi omnem aetatem varias inter nationes degit. Hic 
scholas frequentabat et Universitatem Rigensem finivit. Hic ipse 
iam longe magister in ludis Rigensibus (interdum in universi- 
tate), nunc in scholis medicinae Latinitate ex gymnasiis sublata 
linguam Latinam docet. 

Ad Sigulda: <Hoc carmen filio meo Leopoldo, discipulo scho- 
lae pictorum, et Siguldae, pulcherrimo loco in Latvia, dico. 

Sigulda spectat in septentrionem et orientem solis ab urbe 
Riga, a qua circiter triginta sex milia passuum distat. Ad ripas 
fluvii Gauiae colles sunt, quorum unus Sigulda nominatur, ubi 
olim sedes Livorum erat, tum in initio saeculi XIII Ordo fra- 
trum militiae Christi castellum, cuius ruinae nunc spectare 
possumus, aedificavit. 

Collis Turaedae et altior collis Crimulda sunt in dextra ripa 
fluminis Gauiae. Quibus in collibus saeculo XIII Albertus, 
episcopus Livonensis, castella aedificavit. Una turris in colle 
Turaeda hodie restaurata est. 

Inter Turaedam et Crimuldam est celeber in Latvia specus 
Gutmani, ubi olim virgo integra Maia, castitatem suam ser- 
vans, a milite libidine accenso et stulto necata esse dicitur. 
Quam fabulam, quae inscribitur « Amor morte validior », Rai- 
nis, clarissimus poeta Latvicus, scripsit. In regione Turaedae 
sepulcrum illius puellae nominatum « Rosa Turaedae » est > (an- 
notatio auctoris). 

Cochez, Iosephvs: natus 1884, mortuus 1956. A.Janssens il- 
lustri viro hoc epitaphium scripsit, quod positum est in sepul- 
creto abbatiae Parcensis iuxta Lovanium (Belgica) : < Resurrec- 
tionem / hic exspectat / Ioseph M. Cochez / sacerdos / XXXIII / 
annos in Universitate Catholica / rerum Latinarum Professor / 
1 884-1956. Sapientiam Antiquorum / requiret sapiens / et inpro- 
phetis vacabit. Eccl.39.1. 

Aureus Sedis Sapientiae sol 

luce dilectos satians in aevum 

Te suum fidum repleat beatae 
lumine pacis. 
Fons: Latina, Lovani, 1954. 

Eberle, Iosephvs: natus Rottenburgi super Nicrum (olim 
Sumelocenna in Agris Decumatibus) anno 1901. Moderator Ac- 
torvm Divrnorvm Stvttgardiensivm (< Stuttgarter Zeitung>). 
Edidit complures libros: Carmina in sermone Suebico, <Inter- 
view mit Cicero>, <Stunden mit Ovid>, <Laudes - Carmina La- 
tina>. Nova carmina sub titulo <Amores> hoc iam anno edentur 
aedibus Artemidos, Turici, Hclvetia. Doctor philosophiae h.c. 
Universitatis Tubingensis. - Domicilium: Stuttgart-Frauen- 
kopf, Rosengartenstrasse 9. Germania. 
Fons: Laudes, Tubingae, 1959. 

Ad Naso mentitus est v.4: <remedia morbi> significat Ovidii 
carmen didacticum <Remedia amoris>, quod auctor in Ger- 
manicum convertit. 

Ficari, Qvirinvs: natus Faliscoduni (Italice: Montefiascone), 
Etruriae in oppido in conspectu Volsiniensis Jacus sito, anno 
1881 ; professor emeritus humanarum litterarum in publicis Ly- 
caeis. - Domicilium: Pesaro, Via G.Postumo 72. Itaha. 
Fons: Carmina, Pisauri, 1938. 

Ad Faliscoduni oppidi vertex: Faliscodunum Volsiniensi immi- 
nens lacui (Lago di Bolsena) ; v. 11 : Amalasuntha (Amalaswin- 
tha), filia Theodorici, regis Ostrogothorum, in insula lacus il- 
lius interfecta et sepulta anno 534. 

Fraenkel,Iosva Ioannes: natus anno 1913 Traiecti ad Rhe- 
num (Batave: Utrecht); praeceptor Gymnasii Hilversumensis 
docet disciplinas Graecas et Latinas. Composuit specimen inau- 
gurale, cui titulus <Hybris> (i94i),<A Question in Connection 
with Greek Particles> (1947), <De verhouding van Leerling en 
Meester > (1947), <De Thebaanse tragedies van Sophocles > (1948) ; 
versionem Batavam Menandri fabulae <Dyscolos> edidit anno 
1961. - Domicilium: Hilversum, Blijdensteinlaan 6. Hollandia. 

hALudi scaenici v.3, <Gooilanda>: regio Batava, in qua Hil- 
versum sitacst. -v.14, <Vulpius>: nomen alumni, quipraeerat 
discipulorum consortio. 

Ad Querela v. 1 7 : cf. Erasmum in Colloquiis. < Iuvenis : Quam 
igitur mentem habent isti, qui haec studia linguis traducunt 
suis? -Echo: Suis.> (Annotatio auctoris.) 

Gaertner, Ioannes Alexander: natus anno 1912 in Ber- 
lin-Lichterfelde et eruditus ibidem in Gymnasio Schilleriano at- 
que in Universitatibus Berolinensi et Heidclbergensi dein, anno 
i936,dignitatemdoctoristheologiaeUniversitatisHeidelbergen- 
sis adeptus eodem anno in Americam Australem emigravit et 
inde anno 1945 in Americam Septentrionalem, ubi nunc docet 
historiam artis et architecturae in Collegio Lafayettensi urbis 
Easton civitatis Pennsylvaniae. In lucem dedit varia scripta de 
problematibus aestheticis et philologicis ac libellum carminum 
Latinorum, qui Vox Humana inscribitur. - Domicilium: 228 
McCartney Street, Easton, Pa. USA. 

Fons: Vox Humana. Stinehour Press, Lunenburg, Vermont, 

X954- 

Galante, Hippolytvs: natus anno 1892 Romae. In Univer- 
sitate Romana doctor litterarum anno 191 5 renuntiatus per qua- 
draginta fere annos in Ministerium, quod vocant Relationum 
Exterarum, cooptatus, mores multorum hominum cognovit et 
urbes peragrando vidit (Chile, Perii, Civitates Foederatas Ame- 
ricae, Sueciam, Hispaniam, Lusitaniam, Indiam etc); nunc in 
Universitate Romana glottologiam praecolumbianam profite- 
tur, ita tamen, ut quodcumque temporis a publicis domesticisque 
vacat officiis, id totum in classicarum litterarum studia summa 
cum voluptate conferat. - Domicilium : Roma, 3 Via Rovigo. 
Italia. 

Fontes: Saniucta, Romae, 1957. -La Cultura nelMondo, m. Febr. 
1958: India. Incontro di due civilta. - Latinitas, 1958. 
Ad Saniucta: carmen epicum de funesto Priti et Saniuctae, 
principum Indicorum, amore; opus Cardinali Caietano Ci- 



205 



cognani dedicatum tres libros (2500 fere hexametros) com- 
plectitur. 

Ad Gandhi: lapis cum hac inscriptione (una cum Sanscritica ct 
Hindica versione) <dic 27 m. Augusto anno 1956 in foro ma- 
ximo urbis Delhicnsis apud Indos summa caeremonia ... in- 
auguratus est> (I.Ijsewijn-Jacobs). 

Ad Inscriptio in aeroportu Romano: insculpta in basi statuae 
Leonardi da Vinci in aeroportu Fiumicinensi Romae. 

Genovesi, Victorivs: natus in oppidulo c.n. Roccabasce- 
rana provinciae Abellini in Hirpinia anno 1887; adulescens in- 
gressus est in Societatem Iesu anno 1901, in eaque humanioribus 
sacrisque litteris operam dedit, quibus absolutis Philosophiam 
Scholasticam alumnos Ordinis sui docere coepit; sedexorto bello 
anno 1914 sub signa vocatus est. Post bellum Romae libris apo- 
logeticis atque asceticis edendis, ac per totam Italiam sacris con- 
tionibus habendis incubuit. Identidem, subsecivis horis, delec- 
tationis causa, Musae quoque Latinae indulsit atque ad Certamen 
HoeufFtianum Amstelodamense carmina misit. Ter ibi aureo 
numismate decoratus est atque octies magnam meruit laudem. 
In Certamine quoque Ruspantiniano poeseos Latinae a Studio 
Urbis proposito bis consecutus est primum praemium; ac deni- 
que in certamine prosae orationis Latinae ab Instituto Romanis 
Studiis Provehendis, XXVII anno Centenario ab u.c. recur- 
rente, praemio <Urbis Romae> honestatus est. Anno 1942 a 
Pio XTZi.m. Hymnographus S.Rituum Congregztionis renun- 
tiatus est. - Domicilium: Roma (238), Via degli Astalli 16. Italia. 

Fons: Carmina. Curante Instituto Romanis Studiis Provehen- 

dis. Roma, 1959. 

Ad Dirae in Urbis Strepitus, v. 8 3 , cf. Plinius, nat . hist. VIII 43,68. 

Gotte, Ioannes: natus anno igoy MerJsheimii, in Guestfahae 
provinciae viculo quodam. Per viginti tres annos Berolini pueros 
docet litteras et Latinas et Graecas, ab anno 1946 hoc munere 
fungitur in St. Canisii Collegio Berolinensi. - Domicilium : Ber- 
lin-Wilmersdorf, Ahrweiler Strasse 9 IV. Germania. 

Ad Meditatio ...:Werner Bergengruen, poeta Germanicus, na- 
tus anno 1892 Rigae, habitat in Baden-Baden. 
Ad Duorum amicorum epistolac: < Ad initium primae epistulae 
recte intellegendum praemittuntur pauca de praeprimis, ut ita 
dicam, litteris : Wenn keine Nachricht mehr von Euch kommt, 
so sehen wir Euer Schweigen nach dem Mustersatz «cum ta- 
cent, clamant: veniemus, celebrabimus, bibemus» als volle 
Zustimmung an> (auctor). Heribertus illc, qui respondet, no- 
ster poeta H. Hohensee est. 

Ad epistolam primam: Ioannes multis de causis constituerat, sibi 
vino et sicera esse abstinendum. 

Ad epistolam secundam (v. 4) : <ius malorum > ioci causa pro Ger- 
manico <Apfelsaft> usurpatur. 

Graves, Robertvs: poeta Anglicus, anno 1895 Londinii 
natus; nuper cathedraticus artis poeticae Oxoniensis electus. 
Centurio Britannicus in bello contra Caesarem Germanicum 
gesto quattuor annos complevit; die natali XXI, vulneribus 
confectus, ut mortuus publice defletus. Posthac disciplinae Ang- 
licae breviter cathedraticus apud Aegyptios factus. XXXI 
annos apud Baleares in Deiae vico commoratus. Duas duxit 
uxores, e quibus gaudet tres filias, quinque filios ortos esse. - 
Domicilium: Canelluii, Deya, Mallorca. Hispania. 

Ad Turdo menda: <Verum est: carmina elegiaca scripsi com- 
pluria; semper tamen iocosa et fugacia, qualia reperire ne- 
queo. Sola mihi haeret in memoria nenia quaedam ori meru- 
lae supposita > (auctor editori). 

Groesswang, Gvilelmvs: anno 1903 in oenopago Ried 
Austriae superioris natus litteris studebat in gymnasio veteris 
monasterii Cremifanensis et Vindobonae; aimo 1933 in alma 
matre Rudolfina gradum doctoris utriusque iuris adeptus est. 
Deinde in iudiciis versatus per secundum mundanum bellum 
stipendia fecit; anno 1945 in patriam suam reversus est. Ex eo 
tempore fungitur munere cognitoris civitatis in cognitura urbis 
Ovilavae in Austria superiore. - Domicilium: Wels. Austria. 

Ad Iam alter vesper (fragmentum) : auctor editori scripsit : < Der 
ZweiteWeltkrieg hatte mich insLand der Mitternachtssonne 
- die Landser nannten es «podex mundi» - vcrschlagen. Hei- 
matsehnsucht, Sehnsucht nach Licht und Sonne und die Angst, 
vollig zu versumpfen, zwangen mich zum Schreiben. Ich tat 
es in Latein wegen meiner osterreichischen Herkunft, denn 
die Herren von damals haben Latein nicht so recht verstan- 
den ...> 

Herrle, Theodorvs: natus anno 1888 Lipsiae; litteris hu- 
manioribus, Germanicis Francogallicis atque historicis studuit in 
Universitatibus Monachii,Berolini,Lipsiae; Dr.phil.; magister, 
deinde director studiorum in gymnasiis Lipsiensibus et professor 
litterarum Latinarum in Universitate huius urbis: anno 1950 in 
Arcem Luporum demigravit. Edidit multa opera ad humanio- 
rum doctrinam rationem, educationem pertinentia. - Domici- 
lium: Wolfsburg, Buchenpfad 2. Germania. 

Hohensee, Heribertvs: natus Berolini anno 1907; studiis 
Berolini et Bonnae rite perpetratis magister ad scholam rediit, 
ut pueros in elementis Latinis vel Graecis vel gymnastica arte 
erudiret. Quomodo in gymnasiis humaniora coluntur, pridem 
deposuit in regula quadam Collegii Canisiani Berolinensis. Alia 
scripta: <The Augustinian concept of authority> (New York 
1954); <Exempla Latinitatis> (Frankfurt 1960). - Domicilium: 
Berlin-Lankwitz, Kaiser-Wilhelm-Strasse 135. Germania. 

Hvlton, A.O. : in Universitate Oxfordiensi eruditus nunc lin- 
guarum classicarum lector in Universitate Sheffieldensi. Anglia. 
Fons: VitaLatina, 12, 196 1. 

Hvmbertvs a Florentia (Umberto Degl'Innocenti) : natus 
Florentiae anno 1902. Ordinis Praedicatorum alumnus et sacer- 
dos. Philosophiae professor Romae in Pontificiis Universitati- 
bus de Propaganda Fide et Lateranensi. - Domicilium: Roma, 
Piazza della Minerva 42. Italia. 

Fons: Latinitas, 1955, 1957, 1958. 

Johnson, Van Loran: natus antio 1908 in oppidulo Med- 
ford reipublicaeWisconsinensi; hodieincolit oppidum Medford 
reipublicae Massachusettensi, ubi munera curat professoris lin- 
guarum antiquarum et praefecti partiuin Classicarum in Uni- 
versitate Tuftensi. Olim praeses Societatis Classicae Americanae, 
scriba summus Instituti Archaeologici Americani, et scriba quae- 
storius Societatis Classicae Novae Angliae; scripsit duos libellos 
(TenuisMusa; Roman Origins of Our Calendar); transtulit in lin- 
guam Anglicam duas tragoedias Graecorum (Euripidis Andro- 
mache, Sophoclis Electra) atque composuit opuscula varia de fa- 
stis Romanis. Diplomata accepit ab Universitate Wisconsinensi 
et ab Universitate Oxoniensi. - Domicilium : Tufts University, 
Department of Classics, Cohen Arts Center, Medford 55, Mass. 
USA. 

Fons: Tenuis Musa, Hodienial Latin Verse. Published by the 
Department of Classics in Tufts University, Medford, Mass., 
1960. 

Ad Convenimus hic: <A Convention Song for the American 
Classical League; music: Welsh air «The Ash Grove»> (auc- 
tor). - Ad Cantus hiemalis: <Suggested by a medieval Spring 
Carol, the original lyric for Good King Wenceslas with Hora- 
tian echoes from odes I, 9 and IV, j> (auctor). 

Lacovrt, Aemilivs: natus anno 1878 in Vosagensi civitate, 
quae Rambervillers vocatur ; sexaginta annos discipulos docuit 
litteras Gallicas et Latinas et Graecas; scripsit sub nomine Aemi- 
lius Tourlac multa poemata Gallica et Latina. Ab Academia Gal- 
lica (< Academie Francaiso) poetica corona bis donatus; ab Aca- 
demia Regali Nederlandica maxima laude elatus pro poemate 
<Ad Vergilii sepulcrum>; ab aliis Academiis fere viginti coronis 
poeticis ornatus pro Gallicis poematibus. - Domicilium: Epinal 
(Vosges), 58, rue des Soupirs. Gallia. 
Elegia nostra e longiore poemate eiusdem tituli excerpta est. 

Lee, Artvrvs Gvido: natus Londinii anno 1918. Socius et 
praelector Coilegii Divi Ioannis Evangelistae in Universitate 



14 



209 



Cantabrigiensi. Edidit scholarumin usum Ovidii Metamorphoscon 
librum primum, Ciceronis Paradoxa Stoicorum. - Domicilium: 
St.Johns College, Cambridge. Anglia. 
Fons: Latinitas, 1958. 

Lehmann-Leander, Ernestvs: Schwerini, in urbe Meck- 
lenburgii, natus anno 1902; Potsdupimi (Potsdam) educatus est 
ibique gymnasium frequentavit. Maturitate accepta Berolini 
et Heidelbergii studia linguarum antiquarum absolvit. Praecep- 
tores eius inter alios fuerunt: U.v.Wilamowitz-MoellendorfF, 
Ed.Norden, W.Jaeger. Deinde magister artium et educator fuit 
alumnorum almae matris Joachimicae Templini. Tum, ut pa- 
triam defenderet, invitus ad arma vocatus est. Secundo mundi 
bcllo confecto cum uxore liberisque fugit Flensburgium, qua in 
urbe adhuc vivit discipulosque Gymnasii veteris ad veram ducere 
conatur humanitatem. Nonnullas comoedias et ipse scripsit et 
alias Aristophanis, Menandri, Plauti in Germanicam transtulit 
linguam. -Domicilium: Flensburg, Am Lachsbach2. Germania. 
Ad Versus quassati: Germanice <Schtittelreime>. 

Lenard, Alexander: natus anno 1910 Budapestini (Hun- 
garia); Vindobonae et Romae nutriri ei contigit atque doceri; 
medicus, poeta, scriptor, interpres vitam egit. Scriptitavit car- 
mina sermone Germanico; libros de re medica sermone Italico; 
tractatum medicum sermone Anglico ; fabellas et carmina ser- 
mone Hungarico; postremo autem libellum illum Anghcum 
puerulis pergratum <Winnie ille Pooh> in Latinum convertit. 
Hoc opusculum a viris, qui ab humanitate habent nomen, ubi- 
vis cum gaudio acceptum nunc decies typis excussum est. Extra 
moenia mundi Brasiliae incola rusticos curat, res gestas scriptis 
mandat, summam aequo animo exspectat diem. -Domicilium: 
Blumcnau, Caixapostal 691. Brasilia. 

Fons: <Asche> (Cinercs), carmina Germanice scripta. Romae 

1949. 

Ad iCarminum dedicatio > : ab auctore ipso e sermone Ger- 
manico in Latinum versum. 

Ad <Remedium>: unica Latine condita stropha ex longiore 
Germanico carmine excerpta, cuius titulus <Dc retardanda 
senectute>. 

Lenz, Fridericvs Gvalterivs: natus anno 1896 Berolini, 
anno 1919 inUniversitate liuius urbis doctor renuntiatus linguam 
Graecam et Latinam docuit Berolini, in Westphalia, Florentiae, 
ab amio 1939 in Civitatibus Confoederatis Americae: primum 
in <Yales University> (New Haven), deinde (1945-195 8) profes- 
sor in < Southwestern University Georgeto\vn> (Texas), nunc 
professor in <University of Texas> (Austin). Edidit multa opera 
Graeca et Latina in Germania, Italia, America, Hollandia. Socius 
moderator ephemeridis Catanensis, quae < Orpheus> nuncupatur. 
Auctor complurium carminum, fabellarum, narrationum. - Do- 
micilium: 3201 Breeze Terrace, Austin 2, Texas. USA. 
Fons: Vita Latina 6, 1959- 

Ad Loquitur voluptas ... ; <Pocme inspire, lors d'un recent voy- 
age, par la statue de la Volupte, qui se trouve dans la cathedrale 
gothique de Fribourg, Allemagne> (annotatio auctoris). 

Libertvs, Arminivs (Hermann Swoboda): anno 1873 Vin- 
dobonae natus, ibidem Dr. iuris et philosophiae promotus, post- 
ea professor psychologiae. Investigator vitae circulorum, reno- 
vator veteris doctrinae hebdomadon, auctor novae methodi 
geneticae humanae, praeterea translator epigrammatum V. 
Martialis. - Domicilium: Wien V, Schonbrunner Strasse 110. 
Austria. 

Lopez-Soto, Vincentivs: natus anno 1906 in Hispania, in 
urbe Pacis Augustae (Badajoz); operam disciplinae humanitatis 
et philosophiae in Collegio Serafico Sanctae Teresiae a Iesu, 
O.C.D. dedit. Linguam Latinam et Graecam in Lycaeis et Col- 
lcgiis variis iuventutem docuit. In praescnti, suos laborcs in cine- 
mate quodam urbis Barcinonis (Hispania) exercet, ct, mente in 
iuventute et amicis Camcnae Latinae fixa, < Novellam > quandam 
de vita hodierna Latine scribendam parat. - Domicilium: Bar- 
celona, Montseny 13, II. Hispania. 

Mangeot, N.: natus in urbc Saarlouis Germaniae anno 1889 
et artium bonarum studium emensus anno 1908 ordinem S.I. 
est ingressus. Absoluto tirocinio philosophiae curriculo per trien- 
nium partes infirmarii in priore bello mundano explevit. Quo 
confecto linguas classicas in collegio Feldkirch (Austria) docuit. 
Deinde quinque annos in perdiscendis disciplinis theologicis con- 
sumpsit. Tum quamvis docendis litteris humanioribus destinatus 
temporibus ac rebus est factum, ut alia, quae in Societate Iesu 
sunt ministeria, susciperet. Versari solebat in concionatoris mu- 
nere. Sed ut in puero ita in sene Latinitatis ardebat sitis. Munus 
eum diversis locis iubet morari. Nunc versatur in urbe Miinster 
Guestfaliae. Germania. 

Marqves Leite, Iosephvs Florentinvs: natusanno 1904 
Flumine Ianuario, maxima Meridionalis Americae civitate. La- 
tinae linguae atque Graecae ab ineunte aetate studuit, nunc con- 
cives eas docet multis locis, praesertim Flumine Ianuario. Scripsit 
complures commentationes ad grammaticam prosodiamque La- 
tinam et Graecam pertinentes et est generalis moderator ephe- 
meridis Brasiliensis, cuius titulus <Graeca et Latina>.- Domici- 
lium: Rio de Janeiro, Caixa Postal 745. Brasilia. 
Fons: Graeca et Latina (sine numero). 

Mattingly, Haroldvs: anno 1884 Sudbury, Suffolk (Ang- 
lia) natus; eruditus in <Leys School>, <Gonville>, Collegio 
< Caius > Cantabrigiensi, cuius nunc membrum est ; multis hono- 
ribus et praerniis ornatus. Litteris studuit in Universitatibus 
Friburgensi et Berolinensi. Doctor honoris causa Universitatis 
Novae-Zelandiae. Publicationes : <Catalogue of Roman Coins 
in the British Museum>, volumina quinque; <Roman Imperial 
Coinage> (una cum Sydenham aliisque editoribus), volumina 
novem; <Roman Imperial Civilization >, etc. - Domicilium: 
Chesham, Buckinghamshire, 9 Missenden Road. Anglia. 
Fons: Greece and Rome, Oct. 1960. 

Menna, Pavlinvs: natus anno 1889 Nolae (in Campania); ab 
ineunte aetate, studiis peractis, admodum adulescens militiae 

Christi vacans a. 1905 sacerdos fuit. In Atlienaeo Ncapolitano 
doctoris gradum magisteriiquc diploma adeptus litteris Latinis 
Graecisque tradendis doctor. Multa praemia et laudes tulit in 
Latini scrmonis ccrtaminibus (ab Accademia Italica a. 1937; ab 
Romanorum Studiorum Instituto a. 1939; in aedibus Capitolinis 
a. 1954). Non multum Camenae indulsit. Abhinc duos annos in- 
flgfie pontificum donatum est ei. - Domicilium: Nola (Napoli), 
Via Circumvallazione 50. Italia. 

Merone, Aemilivs: agit quadragesimum quintum annum; 
natus est habitatque in urbe Sancta Anastasia; litteras Graecas et 
Latinas docet in Collegio Militari Neapolitano, quod <Nunzia- 
tello> nominatur; docct grammaticam Graecam et Latinam in 
Athenaeo Neapolitano ; edidit < Helenor- Nugae > (Napoli 1942) ; 
<Carmina> (Napoli 1947); <Aprici rlores> (Napoli 1950); <Hen- 
decasyllabi> (Napoli 1955). - Domicilium: Sant'Anastasia, Na- 
poli. Italia. 
Fons : Munuscu la Musae , N ap oli, 1959. 

Ad Villa Atestina (Villa d'Este) v. 14-16 : < Si accenna alla com- 
posizione di F.Liszt intitolata Giuochi d'aqua a Villa d'Este> 
(auctor). 

Mevnier deSolengiaco (Gallicc: de Soulangis), Ioannes 
Iacobvs Gvilelmvs: natusanno i9i4inprovinciaBituricensi 
Galliae prope Avaricum (Bourges), in parochia, cuius antecesso- 
res eius fuerunt domini abhinc saec. XII. A pueris Lutetiae Pari- 
sioruni educatus et, postea, alumnus in Facultate Medicinae, doc- 
tor factus est anno 1939. Post novissimum bellum artem medici 
excoluit prope Lutetiam et Castri-Radulphi. Gallice aliquot 
conscripsit libellos de genealogia,historia provinciae, philologia, 
etc. -Domicilium: Chateauroux (Indre), 4, avenue de la Gare. 
Gallia. 

Fons: VitaLatina 5, 1958. 

Ad Cyrnus (Graece: Kyrnos): Corsica. 

Morabito, Iosephvs: natus RJiegi lul. anno 1900; linguam 
Latinam et Graecam multos iam annos docet Messanae; Latinos 

versus scribere coepit aimo 1925 ; annis sequentibus in certamine 
Locris in Brutiis constituto nonnullae laudes ei tributae sunt. In 
Certamine Hoeufftiano Amstelodami undecim magnas laudes rct- 
tulit et unum praemium (1954) ; bis Romae propter prosam ora- 
tionem praemium primum et six laudes ei tributae sunt. - Aliis 
ex linguis multa carmina in Latinos versus transtulit. - Domici- 
lium: Messina, Via T. Canni^zaro 206. Italia. 

Fontes: Dies Catanenses. Messina, ig$$.-Palaestra Latina 157, 

19 57 '. -Latinitas, 1960. 

Newman, I.K.: natus anno 1928; post studia in St.Bedc's 
Grammar School, Bradford, perfecta anno 1946 in matriculam 
Universitatis Oxoniensis relatus ; in Collegio Exoniensi ei lingua- 
rum antiquarum praeceptor constitutus est vir doctissimus E. A. 
Barber. Anno 1950 ad gradum Artium Baccalaurei in litteris hu- 
manioribus admissus ad studia Slavonica se contulit et anno 1952 
ad gradumArtiumBaccalaureiinlinguaRussica accessit. Deinde 
ludi magister factus est, primo in Collegio, quod gubernant pa- 
tres Soc. Iesu in Liverpool, postea a patribus Benedictinis voca- 
tus est, ut in eo ludo, qui Abbatiae de Downside est, linguas an- 
tiquas doceret. In Certamine Vaticano tertio anno proximo al- 
terum praemium tulit. - Domicilium: Downside School, near 
Bath. Anglia. 

Ad Circus pagum visit: hoc carmen deviore stilo galliambis qui 
vocantur condidi, quem versum sacravit Catullus, nemo de- 
inde cJassicorum quod sciam imitatus est> (annotatio auctoris). 

Ad Germaniae redivivae: <si litteras Latinas iterum norere cupi- 
mus, e viva materia petenda sunt exempla> (annotatio aucto- 
ris). 

Nvrvs, C. Arrivs: nomen, quod sibi adicere solet, cum La- 
tine scribit Harry C.Schnur qui, hoc saeculo annis septem minor 
Europaeus origine, nunc Civitatum Foederatarum Americae 
Septentrionalis civis, Latinitatem profitetur in Academia Ionensi 
Neo-Rupelensi prope Novum Eboracum sita. Poema eius <Iter 
ad Septentriones > in certamine HoeufFtiano anni 1961 praemio 

coronatum est. Carmina cius collccta propedicm edentur sub 
titulo <Pegasus tolutarius>. - Domicilium: lona College, New 
RocheUe, New York. USA. 

Fontes: TheNugulae of C.Arrius Nurus ad editorum usum ite- 
rum recensuit apparatuque critico eruditissimo necnon scho- 
liis perdoctis exornavit Harry C.Schnur, New York 1957.- 
VitaLatina, 9, 1960. 

A&Ad Ovidium, v.5-6: <A «cri de coeur!» The author rebels 
against the monotony of the Ovidian pentameter ending. The 
Greeks did not care, Catullus did not bother - why should he 
pass up a fine, rolling cadence like line 6 ? Besides, it's easier > 
(auctor). 

Ad Roma, v. 1 3 < quod hospitium> : < Deversoriolum clamosum 
sordidulumque / quodque situm in vico, qui fert a vimine no- 
men> (auctor). 

Ad Lugano, v.25 <diva>: Roma, cf. carmen praecedens. 

Paoli, Hvgo Henricvs: natus Florentiae anno 1884; disci- 
pulus Hieronymi Vittelli Universitatis Florentinae; deinde per 
multos annos litteras Graecas et Latinas professus est. Anno 1938 
professor ordinarius litterarum Latinarum in Universitate Ge- 
nuensi renuntiatus paucos post annos cathedram huius disciplinae 
Florentiac occupavit. Eodem tempore, quo Genuae et Florentiae 
docuit, cursus de iure Attico in Universitate urbis Romae multis- 
que aliis Universitatibus Europae habuit. Sodalis estplurium Aca- 
demiarum, doctor utriusque iuris honoris causa Universitatis 
Erlangcnsis, multosque alios honores adeptus est. Opera princi- 
palia: <Studi di diritto attico> (1930), <Studi sul processo attico> 
( 10 33), <Vita Romana> (1940), <Uominiecose del mondo antico> 
(1941), <La donna grecaneU'antichita> (1953). Praeterea nonnuUa 
alia opera edidit, Guilelmi Busch <Max und Moritz> et <Bilder- 
hogcn> atque Henrici Hoffmann < Struwwelpeter > in versus 
Latinos transtulit. Carmina eius Latina collecta proxime in lu- 
cem edita sunt (Fehce Le Monnier, Florentia). - Domicilium: 
Krenzc, Piazza San Felice 8. Italia. 

Ad Litterarum variationes: solutiones : I sol - sal ; II lacus - lucus ; 
III ara - ira; IV anus - onus; V pus - pes; VI luna - lana; VII 
nix - nux; VIII humus - hamus ; IX rus - mus - tus - sus. 

Paolillo, Matthaevs: natus Luceriae, in nobili Apuliae 
urbe, anno 1915, docet litteras Latinas et Graecas in Lycaeo Cla- 
varensi, in Liguria. hiter carmina eius Latina, quae in Certamine 
Hoeufftiano Amstelodami magna laude ornata sunt, etiam Portus 
est, quod in nostro libro invenitur. - Domicilium: Via Trento 
6/7, Chiavari (Genova). Italia. 
Fons: Elegi, Clavarii, 1948. 

Pasqvaletti, Olyndvs: natus anno 1916 Auphidae (Italice: 
Offida) in Piceno ; doctor renuntiatus Mediolani in Athenaeo Ca- 
tholico, nunc ibidem ad discipulos lingua Latina imbuendos ad- 
scitus, interim per 20 iam peractos annos Latinas Graecasque lit- 
teras ephebos docere numquam intermisit Varalli ad Sesitem in 
provinciae Vercellensis oppidulo, domicilio usus. E Certamine 
Vaticano bis publica laude, semel praemio ornata carmina item- 
que e Certamine Hoeufftiano Amstelodami bis magnam laudem 
accepit. -Domicilium: Missioni Consolata, Liceo Classico, Va- 
ralla Sesia (Vc). Italia. 
Fons: Latinitas, 1954. 

Ad Quidam per nives ... conscendunt, v. 15-20: < machinamen- 
tum describitur, quod vulgo dicunt «seggiovia»>. - v. 54-56: 
<res designatur, quae Anglica voce dicitur: « Skilift » >. - v. 58- 
61 : <exercitatio significatur, quam Scandii appellant «slalom»> 
(annotationes auctoris). 

Plassmann, Clemens : natus anno 1894 inWarendorf,West- 
phaliae; iuris atque rerum politicarum doctor; pridem socius 
praesidii Argentariae Germanicae (Deutsche Bank), nunc autem 
otio cum dignitate fruitur in domicilio suo: Diisseldorf 1, K6- 
nigsalle 45. Germania. 

Fontes: Chronogrammata et versiculi, Tiibingen, 1949; Altera 
IVs,Tubingen, 1959 ; Neujahrssprikhe 1942-19$$, Krefeld, 1955- 

Ad Chronogrammata: summa numerorum maiusculis scripto- 
rum annum facit, de quo agitur. 

Polidori, Vincentivs: natus anno 1876 Nizzae; in Univer- 
sitate Bononiensi doctor renuntiatus; deinde professor littera- 
rum Arretii. Scripsit multa opera ad litterarum et poesin perti- 
nentia (de Mistral, Carducci, Fogazzaro, Sardou, Tolstoi, D' An- 
nunzio, Manzoni, Dante, etc.) ; edidit co mplura volumina carmi- 
num Italicorum; vertit aliquot lyricos Italicos in Latinum et Lu- 
cretii poema <De rerum natura> in Italicum. Nonnulla carmina 
eius Latina in certaminibus praemiis digna iudicata sunt. - Do- 
micilium: Arrezzo, Via A. Guadagnoli 99. Italia. 

Fons: Prope sacellum Ioannis Pascoli Amstelodami, 1937. Ele- 
gia nostra ex hoc carmine, quod in Certamine Hoeufftiano 
anno 1937 magnam laudem tulerat, excerpta est. Editor ma- 
xime gaudet nomen Ioannis Pascoli (1855-1912), lyricorum 
Latinorum (atque Italicorum) praeclarissimi, hoc modo his 
paginis inseri posse. 

Adversum 5: <Barga, oppidulum vineis oleisque redimitum 
paulo eminentiore desurgit ... Barga admodum cara tenero 
vati fuit. Vide blandulum carmen Pascoli cuius titulus «L'ora 
di Barga»> (annotatio auctoris). 

S armiento, Raimvndvs: natus anno 1914 Cordubae in Ar- 
gentinia; plures annos litterarum Latinarum Villae Rosarii pro- 
fessor et dicendi Bonis Auris praeceptor, nunc ephemeridis, cui 
titulus <Reina y Madre>, moderator. - Domicilium: Buenos 
Aires, Constitucion, 1077. Argentina. 

Fons: Palaestra Latina 171, 1960. 

Schadewaldt, Volfgangvs : natus anno 1900 Berolini; 
professor litterarum Graecarum et Latinarum in Universitate 
Tubingensi; edidit multa opera ad litteras Graecas pertinentia 
et ad earum apud Goethe et Holderlin auctoritatem; insignis 
studiis suis de Homero et tragicis Graecis ; complures tragoediae 
ab eo rn Germanicum conversae in scaenam productae sunt ; con- 

vertit etiam Odysseam in solutam orationem Germanicam. - 
Domicilium: Tiibingen, Neckarhalde 58. Germania. 

Schmidt, Benedictvs: natus anno 1900 in regione Saravi, 
in oppido, quod Illingen appellatur. In seminarium inferius So- 
cietatis Verbi Divini ingressus in sacris aedibus huius societatis 
sacerdotio initiatus et anno 1927 in Insulas Philippinas missus est. 
In his torridis plagis 23 annos evangelii praeconis est munere 
functus. Aliquot annos ibidemlinguam Latinam et Graecam do- 
cuit. Anno 1950 adversa coactus valetudine in patriam revertit. 
Viribus tamen Kneippiana quam vocant curatione quadamtenus 
refectis denuo scholas Latinas et Graecas tradendas suscepit, me- 
moria tenens illud senis cuiusdam curionis, qui monuit: Si iuve- 
nescere vis, libros tibi sume Latinos! - Domicilium: St.Wendel 
(Saar), Missionshaus. Germania. 

Ad Ode ad urhem Woerishofen: Oppidulum Bavariense notum 
curationibus aquosis, quas Sebastianus Kneipp, parochus, in- 
venit et ibi instituit. 

Schmied, Otto: natus anno 1887 in Austria inferiore ; erudi- 
tus in Gymnasio Nicolsburgiensi atque in Universitate Vindo- 
bonensi; Vindobonae professor antiquarum linguarum ac su- 
perior director studiorum fuit; hodie Viruni (Klagenfurt) otium 
peragit. Ante alterum bellum mundanum Vindobonae complu- 
res ad Latinitatem pertinentes libellos edidit ; ex aliquot annis car- 
mina Latine Graeceque versa ac propria publicat (< Carmen cam- 
panile>, <Max et Moritz>, <Plix et Plum>, <Carmina Latini laeti>, 
multa alia). -Domicilium: Klagenfurt, Linsengasse 112. Austria. 

Aenigmatium solutiones: I manus; II miles-limes; III magis 

- ter - magister. 

Smerdel, Antonivs: natus anno 1904 natione Croata ex Fe- 
derata populari republica Iugoslavia. Professor linguae Graecae 
et Latinae, nunc vivit Zagrabiae. Scripsit complura opera poe- 
tica et prosaica sermone patrio usus. Praeterea in linguam ma- 
ternam Croaticam poemata multorum lyricorum Graecorum 
transtulit et in lucem edidit. Scripsit carmina Latina et multa 

commentaria disputatiunculas in comm. Iugoslavicis, quibus est 
titulus Ziva Antika (Antiquitas Viva). Mox in lumen liber cius 
carminum Latinorum Urna Parcarum prodibit. - Domicilium: 
Zagreb I, Belostenceva ul.6. lugoslavia. 

Steinberger, Hermannvs: natus anno 1885 Monachii (Ba- 
varia) ; studuit litteris humanioribus et historicis, deinde philolo- 
giae Romanicae et Anglicae in Universitate Monacensi; doctor 
renuntiatus anno 1912; professor in gymnasiis. Pervulgavit 
multa carmina Latina in ephemeridibus, quorum tituli < Societas 
Latina> (Monachii) et <Der Schlern> (Bauzani). Otio nunc frui- 
tur in domicilio: Miinchen 19, Lachncrstrasse 4. Germania. 
Ad FarcimenAlbum: Germanice<Weisswurst>,i.e. genus farci- 
minis Bavarici, imprimis Monachii proprium. 
Ad Pereant frigora: 3,3-4: secundum proverbium Germani- 
cum: <Mattheis bricht 's Eis> (festum S.Matthiae Apostoli d. 
24. m. Febr.). 

Tvsiani, Iosephvs: natus Sancti Marci in Lainis in provincia 
Fodiae (Italia) anno 1924. Annum aetatis vicesimum tertium 
agens, litterarum doctor a Rectore Fredericianae Universitatis 
dcclaratus est Neapoli. In Americam anno 1947 a patre vocatus, 
litteras Italicas in studiorum Universitate Sancti Vincentii ad 
Montem docere coepit Novi Eboraci. Complures, praecipue in 
Anglica lingua, libros scripsit, quorum notissimus est, qui The 
Complete Poems of Michelangelo inscribitur. Eius Anglica poe- 
mata Praemio Greenwood anno 1956 digna ab Anglica Poeta- 
rum Societate iudicata sunt. -Domicilium: 553 East i88th Strcet, 
New York 58, N.Y. USA. 

Fons: Melos cordis, Venetian Press, New York, 1955. 
Ad Una donatur: ne lector carminis forma decipiatur: versus 
more rhythmico legendi sunt: <Heu, timeo>, auctor editori 
scripsit, <ne Latinitatis cultores mc nullius sapphicae quantita- 
tis peritum credant>; ideo <Rhythmis> insertum cst. 

Weller, Hermannvs : natus anno 1878 in Suebica Gamundia 
(Germanice: Schwabisch Gmiind), obiit anno 1956 Tubingae, 

ubi in Universitate per multos annos professor philosophiae et 
poesis Indicae fuerat. Carmina eius sumptibus H.Laupp iunioris 
Tubingae edita (editio secunda 1956) complectuntur cum com- 
plura alia, tum tredecim poemata in Certamine Hoeufftiano Am- 
stelodamensi aureo praemio ornata et illa, quae magnam laudem 
tulerunt. - Domicilium: Parnasus Latinus. 

Wiesmann, Petrvs: natus anno 1904 in oppido, cui nomen 
est Herisau (Helvetia). Ex quo die anni 1928 Universitas Turi- 
censis doctoris philosophiae dignitatem ei detulit, Curiae Raeto- 
rum discipulos elementa linguae Latinae docet in collegio can- 
tonali, cui hoc tempore rector praeest. Convertit fabellas illas 
iocosas Doctoris Henrici Hoffmann, quae sub titulo Germanico 
<Der Struwwelpeter> cunctis pueris notae sunt, in lepidos versus 
Latinos. -Domicilium: Maienweg 12, Chur, Graubiinden. Hel- 
vetia. 

En Guilelmi Busch et Christiani Morgenstern Germanice 
scripta verba: 

Es flog einmal ein muntres Fliegel 
zu eineni vollen Honigtiegel. 
Da tunkt es mit Zufriedenheit 
den Russel in die Siissigkeit. 
Nachdem es dann genug geschleckt, 
hat es die Fliiglein ausgestreckt 
und mochte sich nach oben schwingen. 
Allein das Bein im Honigseim 
sitzt fest als wie in Vogelleim. 
Nun fangt das Fliegel an zu singen: 
Ach, lieber Himmel, mach mich frei 
aus dieser siissen Sklaverei! 

Ein Freund von mir, der diescs sah, 
der seufzte tief und rief: Jaja! 

Wilhelm Busch: Kritik des Herzens (Censura Cordis). 

CHRISTIAN morgenstern: palmstrom 

Palmstrom stcht an einem Teichc 

und entfaltet gross ein rotes Taschentuch: 

Auf dem Tuch ist eine Eiche 

dargestellt, sowie ein Mensch mit einem Buch. 

Palmstrom wagt nicht, sich hineinzuschneuzen. 
Er gehort zu jenen Kauzen, 
die oft unvermittelt - nackt 
Ehrfurcht vor dem Schonen packt. 

Zartlich faltet er zusammen, 

was er eben erst entbreitet. 

Und kein Fiihlender wird ihn verdammen, 

weil er ungeschneuzt entschreitet. 

Alle Galgenlieder (Cantica ex patibulo canenda). Insel-Verlag, 
Wiesbaden, 195 1. 

christian morgenstern: der lattenzaun 

Es war einmal ein Lattenzaun, 

mit Zwischenraum, liindurchzuschaun. 

Ein Architekt, der dieses sah, 
stand eines Abends plotzlich da - 

und nahm den Zwischenraum heraus 
und baute draus ein grosses Haus. 

Der Zaun indessen stand ganz dumm, 
mit Latten ohne was herum. 

Ein Anblick grasslich und gemein. 
Drum zog ihn dcr Senat auch ein. 

Der Architekt jedoch entfloh 
nach Afri- od- Ameriko. 

Alle Galgenlieder (Cantica ex patibulo canenda). Insel-Verlag, 
Wiesbaden, 195 1. 

TITVLI ET INITIA CARMINVM 
[m = metra, R = rhythmi] 

Accessit musca aJiquando r 181 

AD AETNAM M 90 

AD AMICVM M 126 

AD CHRISTINAM l/m M 27 

AD EVROPAM... M 51 

AD FESTVM M 63 

AD LIBRVM . M 15 

AD OVIDIVM M 101 

AD PETRONIVM MIOI 

AD PVERTTIAM PERTINENTIA M 74 

Ad scholam nupcr m 76 

AD TRES FONTES M 60 

AD VRBEM PATRIAM M 132 

AENIGMATA M,R 112 176 

Aetheriae tanquam m 67 

Ala descendit taciturna M 105 

Amoenus Helvetiorum in finibus M 103 

ANACREONTEVM M 120 

Angelus mediocritatis R 152 

ANNORVM COHORTES M 107 

Arduus hic locus est m 43 

Ars est de manibus M 135 

Atrides studeo magnos M 129 

Audivi trepidans m 109 

Aula mihi quondam m 138 

Aurae, vere novo m 19 

Aureus Sedis Sapientiae m 39 

AVE, IWENTVS! M 36 

Ave ter dulcissima R 143 

BACCHEI VIRI CANTVS M 42 

Bavariaeflos m 132 

BIBLIOTHECAE LOVANIENSI M 39 

BRASHIA ET PAVLOPOLIS M 79 

Caeli iam densis M 63 

Caeruleos fluctus m 88 

CANICVLA M 85 

CANIS AD HERVM M 41 

CANTICVLVM R 153 

CANTVS HLEMALIS R l66 

CANTVS ISARGI M 109 

» 

CANTVS NTVALIS MIO5 

CARMEN NATALICIVM < FARCIMINI ALBO > DEDICATVM M L33 

CARMINVM DEDICATIO R 173 

CAVE, CANIS R 165 

Celsa te Sedis Sapientiae m 39 

Cernimus ut peditum m 107 

CHRONOGRAMMATA R 174 

CINERES IWENTVTIS M III 

CLRCVS PAGVM VtSIT M 94 

Collibus egressus M 124 

CONVENIMVS HIC R l66 

CVM ALIQVOT DISCIS SONANTIBVS R 148 

Cum Baccho Venus it M 42 

CVM ME AD ORDINEM R l68 

Cur, Europa, tui m 51 

Cur non eloqueris m 71 

cyrnvs m 88 



Daedalo dissimiles R 165 

DAVNIA LVTEA LVX M 135 

DE ARTE M 135 

DEOS PRECATVR POETA R 170 

DIRAE IN VRBIS STREPITVS M 54 

Disci ad meam ituri R 148 

Dives fuisti M 132 

Divis orta bonis m 28 

Dormi, mi fili R 153 

Dum sermone cano m 115 

Dum terra virescit R 166 

DVO SEPVLCRA ROMANA M 132 

DVORVM AMICORVM EPISTOLAE R I56 



Edita in urbe tua m i 1 1 

Egredimur vicis M139 

ELEGI M 115 

ENCOMION CEREVISIAE R I78 

EPIGRAMMATA M, R 49 60 65 72 84 93 129 150 

Ergo, obserato, barbite m 57 

Est smaragdineum latus m 86 

Est via quam terimus m 85 

FALISCODVNI OPPIDI VERTEX M 43 

FESTA NATALICIA M 23 

Frigidus splendor lunaris R 153 

Frigora nos petimus m 105 

Fruere herbarum redolente R 180 

Fuit saeptum R 182 

GANDHI M 48 

GERMANIAE REDIVrVAE M 95 

4 

Has violas ustas mii6 

mEMis solacivm m 77 

Hiems ferox et crudelis R 178 

HORATIANVM M 23 

I, liber, exornas m 15 

IAM ATER VESPER R 163 

Iam neque, Pierides M 95 

IAM PIERTERE M I36 

Iam silentia nox M 27 

<LUuxit olim candidior...> m 68 

IMAGINES TVBINGENSES M 138 

Impositam moli M 48 

IN BACCHUM M 82 

In colle olim R 162 

IN MONTE CAVO M 86 

DSE NIMIA VINI VECTIGALIA M 34 

ESf PVLCHERRIMAM M 29 

IN QVENDAM ARBITRVM M 35 

INSCRIPTIO IN AEROPORTV M 48 

In stratis et fundis R 173 

Interea, vergente die M 92 

Irrita ne decies m 126 

Iucundus catulus M115 

LABVNTVR SIDERA M 87 

LAERTIADES M 92 

Laudo te, Latinitas R 170 

LIBERAT POESIS AMANDO . i M 67 

Limatum lepido currit m ioi 

litterarvm variationes m 112 

lomonosovianvm m 25 

loqvitvr volvptas fribvrgensis m 71 

lvdi scaenici m 44 

LVGANO M 103 

LVNVLA R 165 

LVTETIA R 143 

Malo proferre multum R 173 

Manium dormit statio m 78 

Me fugies semper m 91 

meditatio m 61 

MEDITATIO DE QVIBVSD AM VERSIBVS R 155 

messoribvs davnhs m 136 

Mihi nunc in mentem it R 168 

Mira quies pelagi M 102 

Mortuum solem gemit M 77 

Naso magister erat M 24 

NASO MENTITVS EST R 147 

Navigat atra super m 76 

NAVIGATIO M 102 

Ne gilvos pandas M 93 

Ne tu mireris m 27 

NTX M 85 

NOCTE R 1 53 

Nocte festinus populus m 79 

Nocte per marmor m 69 

Non tacemus R 156 

Nos pariter laeto m 30 

Notum sit urbi R 147 

NOX M 76 

NOX FLORENTINA M 105 

Nunc Aurora matutina R 169 

O barde arbiter m 35 

O canis indocilis rerum R 165 

O luna novella R 165 

O miseram memoriam R 164 

O rem mirifLcam M 85 

O saecli horrida pestis M 34 

O tu, cui fulgent oculi m 102 

Obrepens redeo m 136 

Octogenarium sepelierunt R 149 

ODE AD VRBEM WOERISHOFEN M 130 

Olim bonas extollere m 46 

OLYMPIA M 30 

Omnium est omnibus R 155 

Ostendi incipiunt montana M 121 

OVIDIANVM M 24 

PALMASTRON R l8l 

PAPILIO R 177 

PASSERCVLVS M 53 

Paucos amicos qui numeras m 41 

PEREANT FRIGORA! R I78 

Perstrepit laetis Helicon m 23 

POETA SAPIENS R 169 

PORTVS M 117 

POSTRIDIE NONAS IANVARLL M 74 

Prata iam bruma M 68 

PRIMVS AVIAE VOLATVS R 165 

PROPE SACELLVM PASCOLI M 124 

PVELLA AMERICANA R 15^ 

Puellae iuvenesque m 87 

Pueri omnes dormitum m 74 

Pueri quinque in viarum m 75 

PVERI VAGANTES M 75 

Pueri venite laeti m 94 

PVERITIAE MEMORIA M 76 

Quam iuvat et varias m 117 

Quam pede nunc premis m 48 

Quandoque descendo R 153 

QVERELA M 46 

QVEHELA DISCIPVLI R 164 

Quid quereris? M 29 

Quid tibi subridens m 71 

QVTDAM PER NTVES MONTES CONSCENDVNT M 121 

Quinquaginta annis m 25 

Quo praedicem te m 60 

Quod scelus admisi M 54 

QVOT HOMINES M 62 

RECORDARI R 153 

REMEDTVM R I73 

ROMA M 102 

Saepeego, dum m 6i 

SAEPTVM R 182 

SANTVCTA M 47 

Scaenica quid valeat m 44 

SECVNDVM CHRISTIANVM MORGENSTERN R l8l 

SECVNDVM gvtlelmvm BVSCH Rl8l 

Sermonis lepidi te diligit , . . m 101 

Si, mi care, cupis M 37 

Si rnihi, Bacche m 82 

sigvlda m 37 

Stat ad stagnum R 181 

STATIO SVPREMA M 78 

Stridet hiems m 53 

Subito venit vesper R 152 

Sunt qui curriculi M 62 

Te primum roseo M 90 

Tecta domus rigidis M 77 

Tempus adest frigidum R 166 

THYNNORVM FISCATTO M 19 

TVRDO MERVLA M 59 

ULTIMVS R 149 

L poetae viventes e xvn nationibus hoc libro Camenae servi- 
unt. Argumenta carminum tam varia sunt quam vita ipsa: om- 
nia, a rebus mythologicis usque ad harpasti ludum, a prudentia 
Horatiana usquead curationem Kneippianam, abucolicis usque ad 
strepitum autocinetis efFectum, hic serio aut iocose, granditer aut 
leviter tractantur. Una autem res cunctos quamvis diversos poc- 
tas coniungit: omnes sibi conscii sunt se heredes et cultores esse 
idearum et virtutum, quae sub signo Latinitatis Occidentem for- 
maverunt quaeque etiamnunc valent. 



50 lebende Dichter aus 17 Nationen huldigen in diesem Buch der 
lateinischen Muse. Die Stoffeihrer Gedichte sind so bunt wie das 
Leben selbst: alles, von der Mythologie bis zum FuBballspiel, 
von horazischer Lebensweisheit bis zur Kneippkur, vom land- 
lichen Idyll bis zum Autolarm, wird hier ernst und heiter, pathe- 
tisch oder verspielt behandelt. Eines aber verbindet alle die so 
verschiedenartigen Dichter: das allen gemeinsame BewuBtsein, 
Erben und Pfleger von Ideen und Lebenskraften zu sein, die im 
Zeichen der Latinitat das Abendland geschaffen haben und heute 
noch wirksam sind. 



50 li ving poets from 17 nations pay in this book hommage to the 
Latin Muse. The topics of their poems are as manifold as lifeit- 
self: everything from mythology to football, from Horatian 
philosophy to a Kneipp cure, from bucolics to the noise of motor 
cars, is here dealt with, seriously or gaily, pathetically or play- 
fully. One thing, however, connects those different poets: the 
consciousness common to all of being inheritors and trustees of 
ideas and virtues that, in the form of Latinity, created the Occi- 
dent and are still efficient. 



50 poetes vivants de 17 nations y offrent leurs hommages a la 
Muse Latine. Les sujets de leurs poemes sont aussi varies que la 
vie elle-meme: tout, de la mythologie au football, de la philo- 
sophie Horatienne a la cure a la maniere de Kneipp, de Tidylle 
boucolique au vacarme des automobiles, tout y est traite' pathe- 
tiquement ou en badinant. Une chose pourtant unit tous ces 
differents poetes, c'est la conscicnce commune a tous d'etre 
les heritiers et les gardiens des idees et des forces, qui, sous le 
signe de la Latinite, ont cr£e 1'Occident et qui sont toujours 
efficaces. 

alla musa Larina Glt oggctti dei ioro poemi sono misti come b 
vita stessa: clalla mitoiogia fino al giuoco del calcio, dalla sagezza 
Oiaziana fmo alla cura di Kneipp (alTidroterapia), daH'idillio 
campestre fino al chiasso degli automobili, tutto e trattato serio 
o sereno, patetico o leggero. Ma c'e una cosa che unisce tutti quei 
poeti cosi differenti: il sapere, comune a tutti, di essere eredi e 
curatori di idee e potenze che hanno creato 1'occidente nel segno 
della Latinita e che sono attivi ancora oggi. 



Czterdziestu szesciu wspolczesnych poetow z szesnastu krajow 
hotduje w tej ksi^zce muzie lacinskiej. Tematy ich wierszy s% 
roznobarwnejak samo zy cie: od rnitologiidogry wpilke: nozn^, 
od m^drosci zyciowej Horacjusza do kuracji Kneipp'a, od sie- 
lanki wiejskiej do zgielku samochodowego zostaty powaznie 
lub wesolo, patetycznie lub zalotnie i lekkodusznie opracowane. 
Tych tak roznych w ich rodzaju poetow mimo wszystko jedno 
taczy: poczucie,iz dziedzicami i kustoszami tych mysliprze- 
wodnich i tych sil zywotnych, ktore pod znakiem lacinnictwa 
tworzyly swiat Zachodu i ktore nadal nan oddzialywuja.. 



Neste livro 50 poetas viventes de 17 nacOes prestam homena- 
gem a musa latina. Os assuntos das suas poesias sao tao coloridos 
como a propria vida; desde a mitologia ate ao jogo de futebol, 
desde a fllosofia horaciana ate a cura a maneira de Kneipp, desde 
o idilio bucolico ate aos ruidos dos automoveis, aqui tudo e tra- 
tado duma forma seria e alegre, patetica ouligeira. Uma coisa, no 
entanto, reune todos estes poetas tao diferentes, e a consciencia 
comum em ser herdeiros e cultivadores de sentimentos e duma 
vitalidade que por baixo do signo da latinidade tem criado o 
ocidente e que ainda hoje continua a ser eficaz. 



50 HHHe eme JKHByunix hootob 17 paaanMHux HanHH Bocne- 
BaioT b 9T0H KHHre jiaTHHCKyio iwy3y. CoflepwaHHe hx cth- 
xoTpopeHHti necTpo KaK caMa HiHSHt: sce, HaqHHan c m'h$o- 
jiooih BnjiOTB ao $yT6ojia, ot JKH3HeHHoft Mynpocrn Topa- 
iiwh ho KHeftnOBCKOH MeTOHM Jie^eHHH, ot npnpoflHoft hhhji- 
jihh js,o aBTOMo6njiBHoro myiwa — Bce 9to najiaraeTCH TyT 
jihSo cepi>e3H0, jihGo inyToiHo, jih6o naTeTH*iecKH, jih6o 
aanpoCTO. Ho ojtho 06* chhhhct Bcex 3thx paaHaponHux 
noaTOB: paaocTHoe C03HaHHe 6litb HaccjiejniHKaMH h xpa- 
HHTeJiHMH nneft h }KH3HeHHbix chji, KOTopue b o6pase Jla- 

THHH3M8 C03JiaJIH eBpOneHCKHH MHp H fleftCTByiOT H HOHIJHe. 



En este libro 50 poetas vivientes de 17 naciones rinden homenaje 
a la musa Latina. Los temas de sus poesias son tan diversos como 
la vida misma: desde la Mitologia hasta el juego de futbol, desde 
la horaciana sabiduria de la vida hasta la cura a la manera de 
Kneipp, desde el idilio bucolico hasta los ruidos de los autos, todo 
aqui es tratado en una forma seria o alegre, patetica o ligera. 
Pero un factor reune a todos los diferentes poetas : su idea comun, 
el ser herederos y cultivadores de unos mismos sentimientos y 
fuerza espiritual, que, bajo el signo de la Latinidad, han creado 
el Occidente y todavia estan vivos. 



